Vyhodnotenie medzirezortného pripomienkového konania

Návrh zákona o registri právnických osôb, podnikateľov a orgánov verejnej moci a o zmene a doplnení niektorých zákonov 

Spôsob pripomienkového konania	 	
Počet vznesených pripomienok, z toho zásadných	218  / 57 	
Počet vyhodnotených pripomienok	218 	
		
Počet akceptovaných pripomienok, z toho zásadných	120  / 22 	
Počet čiastočne akceptovaných pripomienok, z toho zásadných	21  / 6 	
Počet neakceptovaných pripomienok, z toho zásadných	77  / 29 	
		
Rozporové konanie (s kým, kedy, s akým výsledkom)		
Počet odstránených pripomienok		
Počet neodstránených pripomienok		

Sumarizácia vznesených pripomienok podľa subjektov
Č.	Subjekt	Pripomienky do termínu	Pripomienky po termíne	Nemali pripomienky	Vôbec nezaslali	
1 .	Úrad pre verejné obstarávanie 	 	 	x 	 	
2 .	Generálna prokuratúra Slovenskej republiky 	7 (7o,0z) 	 	 	 	
3 .	Ústredie práce, sociálnych vecí a rodiny 	 	 	 	x 	
4 .	Slovenská advokátska komora 	 	 	 	x 	
5 .	Konfederácia odborových zväzov Slovenskej republiky 	1 (1o,0z) 	 	 	 	
6 .	Komora geodetov a kartografov 	 	 	 	x 	
7 .	Asociácia zamestnávateľských zväzov a združení Slovenskej republiky 	 	 	x 	 	
8 .	Národná banka Slovenska 	6 (6o,0z) 	 	 	 	
9 .	Slovenská komora fyzioterapeutov 	 	 	 	x 	
10 .	Komora reštaurátorov 	 	 	 	x 	
11 .	Komora veterinárnych lekárov Slovenskej republiky 	 	 	 	x 	
12 .	Notárska komora Slovenskej republiky 	 	 	 	x 	
13 .	Slovenská komora architektov 	 	 	 	x 	
14 .	Slovenská komora iných zdravotníckych pracovníkov, asistentov, laborantov a technikov 	 	 	 	x 	
15 .	Slovenská komora patentových zástupcov 	 	 	 	x 	
16 .	Sekčná komora psychológov 	 	 	 	x 	
17 .	Slovenská komora sestier a pôrodných asistentiek 	 	 	 	x 	
18 .	Slovenská komora stavebných inžinierov 	 	 	 	x 	
19 .	Slovenská komora zubných lekárov 	 	 	 	x 	
20 .	Najvyšší kontrolný úrad Slovenskej republiky 	 	 	x 	 	
21 .	Slovenská komora daňových poradcov 	 	 	 	x 	
22 .	Odbor aproximácie práva sekcie vládnej legislatívy Úradu vlády SR 	7 (7o,0z) 	 	 	 	
23 .	Štatistický úrad Slovenskej republiky 	 	 	 	x 	
24 .	Správa štátnych hmotných rezerv Slovenskej republiky 	 	 	x 	 	
25 .	Ministerstvo pôdohospodárstva a rozvoja vidieka Slovenskej republiky 	4 (3o,1z) 	 	 	 	
26 .	Protimonopolný úrad Slovenskej republiky 	 	 	x 	 	
27 .	Slovenská komora medicínsko-technických pracovníkov 	 	 	 	x 	
28 .	Úrad geodézie, kartografie a katastra Slovenskej republiky 	5 (2o,3z) 	 	 	 	
29 .	Úrad pre dohľad nad výkonom auditu 	 	 	 	x 	
30 .	Republiková únia zamestnávateľov 	 	 	 	x 	
31 .	Ministerstvo obrany Slovenskej republiky 	2 (2o,0z) 	 	 	 	
32 .	Úrad jadrového dozoru Slovenskej republiky 	16 (12o,4z) 	 	 	 	
33 .	Úrad pre normalizáciu, metrológiu a skúšobníctvo Slovenskej republiky 	 	 	x 	 	
34 .	Slovenská lekárska komora 	4 (0o,4z) 	 	 	 	
35 .	Ministerstvo zahraničných vecí a európskych záležitostí Slovenskej republiky 	3 (3o,0z) 	 	 	 	
36 .	Ministerstvo hospodárstva Slovenskej republiky 	6 (5o,1z) 	 	 	 	
37 .	Úrad vlády Slovenskej republiky 	20 (12o,8z) 	 	 	 	
38 .	Ministerstvo zdravotníctva Slovenskej republiky 	7 (5o,2z) 	 	 	 	
39 .	Ministerstvo práce, sociálnych vecí a rodiny Slovenskej republiky 	7 (7o,0z) 	 	 	 	
40 .	Ministerstvo financií Slovenskej republiky 	10 (9o,1z) 	 	 	 	
41 .	Úrad pre reguláciu elektronických komunikácií a poštových služieb 	 	 	 	x 	
42 .	Najvyšší súd Slovenskej republiky 	 	 	 	x 	
43 .	Ministerstvo spravodlivosti Slovenskej republiky 	32 (29o,3z) 	 	 	 	
44 .	Národný bezpečnostný úrad 	 	 	 	x 	
45 .	Ministerstvo dopravy, výstavby a regionálneho rozvoja Slovenskej republiky 	2 (1o,1z) 	 	 	 	
46 .	Úrad priemyselného vlastníctva Slovenskej republiky 	6 (6o,0z) 	 	 	 	
47 .	Ministerstvo životného prostredia Slovenskej republiky  	1 (1o,0z) 	 	 	 	
48 .	Ministerstvo školstva, vedy, výskumu a športu Slovenskej republiky 	16 (12o,4z) 	 	 	 	
49 .	Ministerstvo kultúry Slovenskej republiky 	13 (13o,0z) 	 	 	 	
50 .	Ministerstvo vnútra Slovenskej republiky 	26 (13o,13z) 	 	 	 	
51 .	Slovenská pošta, a.s. 	1 (0o,1z) 	 	 	 	
52 .	Slovenská komora iných zdravotníckych pracovníkov 	3 (0o,3z) 	 	 	 	
53 .	Slovenská informačná služba 	1 (0o,1z) 	 	 	 	
54 .	Sociálna poisťovňa 	 	 	x 	 	
55 .	Slovenská obchodná a priemyselná komora 	1 (1o,0z) 	 	 	 	
56 .	Úrad na ochranu osobných údajov Slovenskej republiky 	5 (0o,5z) 	 	 	 	
57 .	DÔVERA zdravotná poisťovňa, a.s. 	5 (4o,1z) 	 	 	 	
58 .	Národná rada občanov so zdravotným postihnutím v SR  	1 (0o,1z) 	 	 	 	
	SPOLU	218 (161o,57z) 	0 (0o,0z) 	7 	22 	

Vyhodnotenie vecných pripomienok je uvedené v tabuľkovej časti.

Vysvetlivky  k použitým skratkám v tabuľke:	
O – obyčajná	A – akceptovaná	
Z – zásadná	N – neakceptovaná	
	ČA – čiastočne akceptovaná	

Subjekt	Pripomienka	Typ	Vyh.	Spôsob vyhodnotenia	
GP SR 	1. Všeobecne 
Predložený návrh zákona si vyžaduje dôslednejšiu úpravu tak, aby spĺňal požiadavky podľa čl. 6 Legislatívnych pravidiel vlády Slovenskej republiky. Napríklad z návrhu nie je zrejmé, či používaný pojem „podnikateľ“ vyplýva z definície podľa § 2 ods. 2 Obchodného zákonníka alebo je to použitá legislatívna skratka v § 2 ods. 3 písm. b) návrhu. Rovnako odporúčame zrozumiteľnejšie formulovať uvádzacie vety jednotlivých odsekov v § 3 návrhu. Potrebné je tiež upraviť znenie poznámok pod čiarou podľa prílohy č. 5 k Legislatívnym pravidlám vlády Slovenskej republiky (ďalej len „legislatívnotechnické pokyny“). 
 	O 	A 	 	
GP SR 	2. K názvu 
S poukazom na § 1 písm. a) a tiež na znenie bodu 15 legislatívnotechnických pokynov odporúčame v názve zákona za slovom „osôb“ vypustiť čiarku a slová „podnikateľov a orgánov verejnej moci“. 
 	O 	N 	Názov zodpovedá názvu registra. 	
GP SR 	3. K § 1 písm. a) a § 2 ods. 3 písm. b) 
Použitie legislatívnej skratky „podnikateľ“ navrhujeme upraviť podľa bodu 8 legislatívnotechnických pokynov. 
 	O 	A 	 	
GP SR 	4. K § 2 ods. 3 
V uvádzacej vete odseku 3 odporúčame vypustiť slová „spôsobom a za podmienok podľa tohto zákona“ ako nadbytočné. 

Súčasne z dôvodu prehľadnejšej systematiky odseku 3 odporúčame uviesť orgán verejnej moci ako písmeno b) a doterajšie písmená b), c), e) a f) označiť ako písmená c) až f). 
 	O 	ČA 	Úvodná veta odseku 3 bola upravená. Zmenu v poradí písmen predkladateľ nepovažuje za potrebnú. 	
GP SR 	5. K § 2 ods. 3 písm. f) 
Znenie písmena f) odporúčame upraviť takto: 

„f) organizačnej zložke bez právnej subjektivity zriadenej slovenskou právnickou osobou, podnikateľom alebo orgánom verejnej moci (ďalej len „organizačná zložka bez právnej subjektivity“), ak sa zapisuje do osobitným zákonom ustanovenej evidencie (ďalej len „evidencia“).“. 

Súčasne odporúčame legislatívnu skratku „evidencia“ použiť v celom texte návrhu zákona. 
 	O 	A 	 	
GP SR 	6. K § 2 ods. 4 
Z návrhu zákona, ani z jeho dôvodovej správy nie je zrejmý dôvod, prečo by register právnických osôb nemohol byť využívaný aj pre potreby iných subjektov ako sú orgány verejnej moci. 
 	O 	A 	 	
GP SR 	7. K § 3 
Odporúčame konkretizovať pojem „adresa pobytu“, pretože podľa § 2 ods. 2 zákona č. 253/1998 Z. z. o hlásení pobytu občanov Slovenskej republiky a registri obyvateľov Slovenskej republiky sa pobytom rozumie trvalý pobyt a prechodný pobyt. 
 	O 	N 	Vzhľadom na to, že môže ísť tak o prechodný ako aj o trvalý pobyt sa navrhuje ponechať len pojem "pobyt", ako je to obvyklé aj v iných predpisoch. 	
KOZ SR 	Stanovisko k Návrhu zákona 
K predloženému Návrhu zákona o registri právnických osôb, podnikateľov a orgánov verejnej moci a o zmene a doplnení niektorých zákonov KOZ SR nemá pripomienky. 
 	O 	A 	 	
NBS 	Všeobecná pripomienka 
Vzhľadom na účel samotného návrhu zákona vytvoriť jednotný dátovo konzistentný zdroj v zmysle Národnej koncepcie informatizácie verejnej správy, v ktorom sa budú nachádzať týmto návrhom zákona stanovené údaje o všetkých právnických osobách, podnikateľoch 
a orgánoch verejnej správy pôsobiacich na území Slovenskej republiky, by bolo potrebné zvážiť možnosť jeho rozšírenia o ďalšiu časť s údajmi dôležitými pre potreby zabezpečenia ochrany pred legalizáciou príjmov z trestnej činnosti a financovaním terorizmu v zmysle návrhu smernice COM (2013) 45 EP a Rady o predchádzaní využívaniu finančného systému na účely prania špinavých peňazí a financovania terorizmu (ďalej len ,,4th AML“). Pri vytvorení takéhoto jednotného zdroja údajov je potrebné zohľadniť aj register skutočných vlastníkov, ktorý zavádza 4th AML smernica. V súvislosti s tým by bolo potrebné rozšíriť údaje požadované podľa § 3 navrhovaného zákona o identifikačné údaje ,,skutočného vlastníka“ a to v rozsahu meno, priezvisko, dátum narodenia, rodné číslo, ak jej bolo pridelené, štátna príslušnosť, adresa pobytu, povaha a rozsah skutočného podielu alebo vkladu do základného imania alebo iného obdobného majetku, ktorý tvorí majetkový substrát právnickej osoby. Zároveň by vznikla aj potreba úpravy ustanovenia § 7 navrhovaného zákona, ktorá by sa týkala doplnenia osôb o povinné osoby uvedené v § 5 zákona č. 297/2008 Z.z. o ochrane pred legalizáciou príjmov z trestnej činnosti 
a o ochrane pred financovaním terorizmu a o zmene a doplnení niektorých zákonov, ktoré by mali automatický prístup k registru právnických osôb na účely plnenia si svojich povinností 
v rámci starostlivosti vo vzťahu ku klientovi a zisťovania neobvyklej obchodnej operácie podľa zákona č. 297/2008 Z.z. a 4th AML smernice, ako aj o iné osoby s legitímnym záujmom, ktorým by boli údaje o ,,skutočnom vlastníkovi“ z registra právnických osôb poskytnuté len 
v obmedzenom rozsahu – meno, priezvisko, dátum narodenia, štátna príslušnosť, povaha 
a rozsah skutočného podielu alebo vkladu do základného imania alebo iného obdobného majetku, ktorý tvorí majetkový substrát právnickej osoby. Pri vytvorení takéhoto jednotného zdroja údajov vzniká možnosť do jeho komplexnej úpravy v predstihu zahrnúť aj právnu úpravu registra skutočných vlastníkov uvedenú v 4th AML smernici. Nakoľko by v rámci tohto doplnenia právnej úpravy registra právnických osôb došlo k zavedeniu nového pojmu ,,skutočný vlastník“, ktorý náš právny podriadok nepozná v znení 4th AML smernice, ako aj ku vzniku nových povinností pre právnické osoby a podnikateľov voči povinným osobám podľa § 5 návrhu zákona pri preukazovaní ich vlastníckej štruktúry, vyžadovala by sa súčasne aj súbežná právna úprava všetkých osobitných právnych predpisov týkajúcich sa evidencie povinných osôb, avšak najmä právna úprava zákona č. 297/2008 Z. z. Zahrnutie registra skutočných vlastníkov do tohto návrhu zákona by síce spomalilo a skomplikovalo proces zavedenia registra právnických osôb, zároveň by sa však dospelo ku komplexnému registru právnických osôb, ktorý by slúžil na viacero účelov. Z toho dôvodu navrhujeme zvážiť možnosť zahrnutia registra skutočných vlastníkov do tohto návrhu zákona. 
 	O 	N 	Predmetnú problematiku je možné riešiť po schválení príslušnej smernice. Okrem uvedeného, RPO funguje ako zdroj údajov poskytovaných zo zdrojových evidencií a nie priamo zapisovaných do RPO a preto by na vyriešenie navrhovanej problematiky bolo potrebné v prvom rade upraviť zdrojovú evidenciu v danej oblasti. 	
NBS 	K čl. I 
K § 3 

1. V odseku 1 písm. d) navrhujeme špecifikovať čo sa rozumie pojmom „personálny substrát“. 
Odôvodnenie: 
Ak bude register právnických osôb plniť úlohu aj na účely zisťovania „skutočných vlastníkov”, bolo by účelné do § 3 uviesť aj údaje o tichom spoločenstve a obdobných kontraktoch, ktoré vedú až ku konečnému poberateľovi výhod. 

2. V odseku 3 písm. d) navrhujeme čiarku na konci nahradiť bodkočiarkou a pripojiť tieto slová: „ak je orgánom verejnej moci právnická osoba, tieto údaje sa do registra zapisujú o fyzickej osobe, ktorá je štatutárnym orgánom, alebo o predsedovi štatutárneho orgánu, ak štatutárny orgán tvorí viacero osôb,“. 

Odôvodnenie: 
Táto pripomienka zohľadňuje skutočnosť, že medzi orgány verejnej moci (vrátane orgánov verejnej správy) patria nielen štátne orgány a orgány územnej samosprávy, ale taktiež také právnické osoby (napríklad Národná banka Slovenska), ktorým zákon zveril výkon verejnej moci, teda rozhodovanie a úradný postup o právach, povinnostiach a právom chránených záujmoch fyzických osôb alebo právnických osôb. Tieto skutočnosti o orgánoch verejnej moci (či orgánoch verejnej správy) vrátane vybraných právnichých osôb sú zrejmé z § 2 písm. b) bodov 1 a 2 zákona č. 514/2003 Z. z. o zodpovednosti za škodu spôsobenú pri výkone verejnej moci a o zmene a doplnení niektorých zákonov a z ustanovení § 244 ods. 1 a 2 v spojení s § 21 ods. 1 písm. a) Občianskeho súdneho poriadku (zákona č. 99/1963 Zb. v znení neskorších predpisov), ako aj zo súdnej judikatúry vrátane judikatúry Ústavného súdu SR. 

3. V odseku 7 navrhujeme slovo „nej“ nahradiť slovom „ňom“. 

 	O 	ČA 	Pojem "personálny substrát" je zavedeným pojmom v teórii práva a vyjadruje "vlastníkov" danej právnickej osoby. Vo vzťahu k štatutárovi orgánu verejnej moci považujeme za dostatočné súčasné vyjadrenie. 	
NBS 	K § 4 
V odseku 1 v uvádzacej vete navrhujeme slovo „alebo“ nahradiť slovom „a“. 
Odôvodnenie: 
Domnievame sa, že v hypotéze tejto právnej normy majú byť splnené všetky podmienky súčasne. 

 	O 	N 	V tomto prípade je potrbné ponechať spojku "alebo", keďže môže ísť o ktorýkoľvek z troch prípadov. 	
NBS 	K § 5 
V odseku 2 navrhujeme za slovom ,,zasielajú“ vložiť slová ,,v elektronickej podobe“ a v celom texte návrhu navrhujeme slová „elektronická forma“ vo všetkých tvaroch nahradiť slovami „elektronická podoba“ v príslušnom tvare. 

Odôvodnenie: 
Domnievame sa, že pre zabezpečenia účelu určitosti vyššie uvedených ustanovení je potrebné uviesť, v akej podobe bude povinná osoba poskytovať alebo zasielať Štatistickému úradu údaje v rozsahu § 3 navrhovaného zákona. Slovo „forma“ navrhujeme nahradiť slovom „podoba“ nakoľko „písomná forma“ môže mať podobu „listinnú“ alebo „elektronickú“. 

 	O 	A 	 	
NBS 	K § 7 

V § 7 ods. 2 navrhujeme bodkočiarku nahradiť čiarkou a slová „ustanovenia odsekov 3 až 5 tým nie sú dotknuté“ nahradiť slovami „ak v odsekoch 3 až 5 nie je uvedené inak“. 
 	O 	N 	Ustanovenia odsekov 3 až 5 nepredstavujú výnimku z ustanovenia odseku 2, preto je potrbené ponechať navrhnutý text. 	
NBS 	K čl. III 

Bod 5 navrhujeme vypustiť ako nepotrebný, nakoľko v navrhovanom bode 1 je vložený odkaz 1c na poznámku pod čiarou a slová „identifikačné číslo“ sú zavedenou legislatívnou skratkou. 

 	O 	A 	 	
OAP SVL ÚV SR 	Všeobecne k návrhu: 
1. Odporúčame predkladateľovi, aby ustanovenia zákona, ktoré neupravujú povinnosti právnických osôb alebo fyzických osôb alebo právomoc orgánov verejnej moci a upravujú iba podrobnosti k normatívnemu textu (napr. ustanovenia § 3 návrhu) a je predpoklad, že budú neskôr zmenené alebo doplnené ustanovil vo vykonávacom predpise.  	O 	N 	Predkladateľ považuje za dôležité ustanoviť rozsah zapísaných údajov, vrátane osobných údajov, zákonom. 	
OAP SVL ÚV SR 	Všeobecne k návrhu: 
2. Odporúčame v návrhu zaviesť legislatívnu skratku v súlade s bodom 8 prílohy č. 5 k Legislatívnym pravidlám vlády SR pre slová „osobitným zákonom ustanovenej evidencie, z ktorej boli údaje do registra právnických osôb poskytnuté“, ktoré sa v rovnakej podobe vyskytujú v návrhu 6 krát. 	O 	A 	 	
OAP SVL ÚV SR 	Všeobecne k návrhu: 
3. Predkladateľ v návrhu nevhodne používa slová „v rozsahu“ „vo vzťahu“ „v súvislosti“ „v spojení“. Ich použitie zbytočne komplikuje predmetné ustanovenia a zároveň relativizuje ustanovením ukladané povinnosti. Zákon musí byť terminologicky presný a musí sa v ňom dbať na jazykovú a štylistickú správnosť a všeobecnú zrozumiteľnosť textu. Žiadame tieto slová nahradiť jasným normatívnym textom. 	O 	ČA 	Predkladateľ posúdil opätovne používanie namietaných slovných spojení a v prípadoch, kedy to bolo odôvodnené, ich vypustil alebo nahradil inými slovnými spojeniami. 	
OAP SVL ÚV SR 	K čl. I § 1  
Slovo „vytvorenie“ žiadame nahradiť slovom „zriadenie“. Zákon musí byť terminologicky jednotný. Predkladateľ aj v dôvodovej správe používa v súvislosti s generickým registrom slovo „zriadenie“. 	O 	N 	Generický register je programový nástroj a nie inštitút typu registra. 	
OAP SVL ÚV SR 	K čl. I § 5 ods. 3 
Žiadame preformulovať druhú vetu v navrhovanom § 5 ods. 3 tak aby bola všeobecne zrozumiteľná a štylisticky správna. (čl. 6 ods. 3 Legislatívnych pravidiel vlády SR)  	O 	A 	 	
OAP SVL ÚV SR 	K čl. I § 5 ods. 3 
Žiadame v návrhu odstrániť duplicitu ustanovenia § 5 ods. 5 s ustanovením § 5 ods. 8. 	O 	N 	V danom prípade nejde o rovnaké povinnosti, resp. o duplicitné ustanovenia. 	
OAP SVL ÚV SR 	K čl. I § 7 ods. 4 
V navrhovanom § 7 ods. 4 až 6 sa používa neurčitý pojem „obdobný výstup“ a zároveň sa 
ustanovuje povinnosť povinnej osoby takýto obdobný výstup poskytnúť. Žiadame pojem definovať alebo nahradiť iným obsahovo určitým pojmom. 
 	O 	N 	Predkladateľ považuje pojem za zrozumiteľný. 	
MPRV SR 	§ 6 ods. 3 
V § 6 žiadame preformulovať ods. 3 napríklad v nasledovnom znení: „Štatistický úrad bezodkladne zabezpečí súlad poskytnutých údajov povinnými osobami podľa § 4 s hodnotami vedenými v registri právnických osôb.“ Odôvodnenie: Text § 6 ods. 3 navrhuje činnosť, na ktorú nemajú povinné osoby dosah a nie je v súlade s § 2 ods. 2 návrhu zákona. 
 	Z 	ČA 	Po úprave ustanovenia rozpor odstránený. 	
MPRV SR 	§ 4 
V § 4 ods. 1 odporúčame preformulovať napríklad v nasledovnom znení: 
"(1) Právnická osoba, ktorá nie je orgánom verenej moci a nie je zriadená zákonom alebo nie je zriadená orgánom verejnej moci, je povinná štatistickému úradu poskytovať údaje, ktoré 
(a) vedie v evidencii podľa osobitných zákonov, ak zápis do evidencie je podmienkou vzniku právnickej osoby [...]."  	O 	N 	Údaje poskytuje orgán verejnej moci o právnickej osobe a nie právnická osoba sama za seba. 	
MPRV SR 	§ 3 
V § 3 ods. 1 písm. g), ods. 2 písm. d), ods. 4 písm. e) navrhujeme predkladateľovi zvážiť pred slovom "pobytu" špecifikovať o aký typ pobytu ide. 	O 	N 	Vzhľadom na to, že môže ísť tak o prechodný ako aj o trvalý pobyt sa navrhujeponechaťlen pojem "pobyt", ako je to obvyklé aj v iných predpisoch. 	
MPRV SR 	§ 11 
V § 11 ods. 1 nahradiť slová "nevzťahujú všeobecné predpisy o správnom konaní" slovami "nevzťahuje všeobecný predpis o správnom konaní". 	O 	A 	 	
ÚGKK SR 	K Čl. I, § 3 ods. 2 

Žiadame doplniť nové písm. n), ktoré znie: 
„n) údaj o tom, či je podnikateľ právnickou osobou alebo fyzickou osobou“. 

Odôvodnenie: 
V záujme, čo najpresnejšej identifikácie podnikateľa žiadame doplniť údaj aj o tom, či ide o podnikateľa fyzickú osobu alebo o podnikateľa právnickú osobu. 
Túto pripomienku považujeme za zásadnú. 
 	Z 	N 	Po vysvetlení bolo od pripomeinky upustené. 	
ÚGKK SR 	K Čl. I, § 3 ods. 6 písm. b) 
V § 3 ods. 6 písm. b) navrhujeme za slovami „dátum narodenia,“ doplniť slová „rodné číslo,“. 

Odôvodnenie: 
V záujme jednoznačnej identifikácie navrhujeme uvádzať aj rodné číslo. 

 	O 	A 	 	
ÚGKK SR 	K Čl. I, § 3 ods. 7 
V § 3 ods. 7 navrhujeme slovo „nej“ nahradiť slovom „ňom“. 

Odôvodnenie: 
Gramatická pripomienka. 

 	O 	A 	 	
ÚGKK SR 	K § 4 ods. 5 písm. a) 
Žiadame vypustiť odkaz v poznámke pod čiarou č. 8 na § 4 zákona Národnej rady Slovenskej republiky č. 216/1995 Z. z. o Komore geodetov a kartografov v znení neskorších predpisov. 

Odôvodnenie: 
Oprávnenie na podnikanie v odbore geodézie a kartografie sa nezískava zápisom do Zoznamu autorizovaných geodetov a kartografov. Každý autorizovaný geodet a kartograf, ktorý podniká, je zapísaný v živnostenskom registri. Z tohto dôvodu žiadame v poznámke pod čiarou č. 8 vypustiť odkaz na § 4 zákona Národnej rady Slovenskej republiky č. 216/1995 Z. z. o Komore geodetov a kartografov v znení neskorších predpisov. 
Túto pripomienku považujeme za zásadnú. 

 	Z 	N 	Po internom prediskutovaní ÚGKK SR bolo od pripomienky upustené. 	
ÚGKK SR 	Čl. I, Dôvodová správa k § 4 
V druhej tabuľke k dôvodovej správe k § 4 žiadame vypustiť „Zoznam autorizovaných geodetov a kartografov“ vedený Komorou geodetov a kartografov. 

Odôvodnenie: 
Autorizovaný geodet nemusí byť aj podnikateľom, preto nepovažujeme za správne uvádzať medzi evidenciami podnikateľov Zoznam autorizovaných geodetov a kartografov. 
Túto pripomienku považujeme za zásadnú. 
 	Z 	N 	Po internom prediskutovaní ÚGKK SR bolo od pripomienky upustené. 	
MO SR 	Čl. I § 11 Spoločné ustanovenia 
V § 11 ods. 1 odporúčame slová „nevzťahujú všeobecné predpisy o správnom konaní“ nahradiť slovami „nevzťahuje všeobecný predpis o správnom konaní“.  	O 	A 	 	
MO SR 	Čl. I k poznámkam pod čiarou 
Poznámky pod čiarou odporúčame dať do súladu s bodom 22 prílohy č. 5 k Legislatívnym pravidlám vlády Slovenskej republiky. 
V prípade taxatívneho výpočtu právnych predpisov (poznámka pod čiarou k odkazu 13) odporúčame uvádzať citácie právnych predpisov pod sebou ako samostatné vety v chronologickom poradí, počnúc skôr prijatým predpisom. 
Rovnaké chronologické poradie odporúčame dodržiavať aj pri demonštratívnom výpočte právnych predpisov (poznámky pod čiarou k odkazom 6, 8 a 9). 
Citáciu poznámky pod čiarou k odkazu 12 odporúčame upraviť, nakoľko je totožná s citáciou poznámky pod čiarou k odkazu 11. 
 	O 	A 	 	
ÚJD SR 	K Dôvodovej správe B. Osobitná časť:  
1. k § 4: úrad odporúča dôsledne zvážiť ponechanie Úradu jadrového dozoru Slovenskej republiky v tabuľkovom prehľade evidencií podnikateľov v riadku „Súhlas a povolenie na využívanie jadrovej energie“. 
Odôvodnenie: vydávanie súhlasu a povolení podľa § 5 ods. 2 a 3 zákona č. 541/2004 Z. z. o mierovom využívaní jadrovej energie (atómový zákon) a o zmene a doplnení niektorých zákonov v znení neskorších predpisov nespĺňa dikciu ani jedného z ustanovení § 4, nakoľko Úrad jadrového dozoru Slovenskej republiky ani nevedie zákonom ustanovenú evidenciu podnikateľov, zápis do ktorých je podmienkou vzniku oprávnenia na podnikanie, ani nekoná vo veci vydania oprávnenia na podnikanie fyzickej osobe, ak je podmienkou vzniku oprávnenia na podnikanie jeho vydania a podnikateľ sa nezapisuje do osobitným zákonom ustanovenej evidencie. 
Ďalším dôvodom je i skutočnosť, že podľa § 6 ods. 2 atómového zákona je súčasťou žiadosti o súhlas alebo povolenie výpis zo živnostenského registra alebo výpis z obchodného registra, a teda účastníkom konania je subjekt, ktorý je zapísaný v obchodnom registri, resp. živnostenskom registri alebo inom obdobnom registri vedenom v členskom štáte. V prípade novozaloženého subjektu je súčasťou žiadosti spoločenská zmluva, zakladateľská listina alebo zriaďovacia listina. Uvedená kategória dokladov však spadá pre právnické osoby – obchodné spoločnosti, nie pre fyzické osoby podľa § 4 ods. 5 písm. b) vlastného materiálu. 
Záverom úrad konštatuje, že atómový zákon nie je uvedený v žiadnej z poznámok pod čiarou v odkazoch k § 4 a charakterom vydávaných rozhodnutí aj v zmysle odôvodnenia k § 4 v Dôvodovej správe B. osobitná časť nespadá pod uvedenú kategóriu povinnej osoby. 

Táto pripomienka je obyčajná. 

 	O 	A 	 	
ÚJD SR 	vlastnému materiálu 
1. K Čl. I. všeobecne k textu: úrad odporúča vypustiť slovo „právnických“ v legislatívnej skratke „register právnických osôb“. 
Odôvodnenie: nakoľko súčasťou registra má byť aj register podnikateľov, úrad neodporúča označiť tento register ako register právnických osôb, nakoľko podľa § 5 ods. 1 zákona č. 455/1991 Zb. o živnostenskom podnikaní (živnostenský zákon) v znení neskorších predpisov „živnosť môže prevádzkovať fyzická osoba (živnostník) alebo právnická osoba, ak splní podmienky ustanovené týmto zákonom (ďalej len "podnikateľ")“, a teda v prípade fyzickej osoby (živnostníka) má úrad zato, že by nešlo o relevantné označenie registra ani pre účel legislatívnej skratky. 
Táto pripomienka je obyčajná. 

 	O 	N 	Predkladateľ rozumie zmyslu pripomienky, každopádne zotrváva na názve z dôvodu, že tento pojem je už všeobecne známy. 	
ÚJD SR 	vlastnému materiálu 
2. K Čl. I. všeobecne k textu: úrad upozorňuje na prelínanie jednotlivých registrov navzájom, nakoľko napr. právnická osoba uvedená v § 3 ods. 1 môže byť zároveň aj podnikateľom podľa § 3 ods. 2, ako i orgánom verejnej moci podľa § 3 ods. 4. Z tohto dôvodu budú niektoré skupiny subjektov evidované dva, resp. trikrát a môže to pôsobiť neprehľadnosť evidovaných údajov, čo zrejme nebolo účelom zriadenia registra. 
Odôvodnenie: text odôvodnenia je súčasťou pripomienky. 
Táto pripomienka je obyčajná. 

 	O 	N 	§ 3 upravuje len rozsah údajov o jednotlivých typoch zapísaných subjektov, pričom k prelínaniu nedochádza. 	
ÚJD SR 	vlastnému materiálu 
3. K Čl. I. všeobecne k textu: úrad odporúča taxatívne vymedziť zoznam registrov, ktoré sú zdrojovými registrami. 
Odôvodnenie: demonštratívny výpočet právnych predpisov pod čiarou k odkazom k § 4 nemusí navodzovať stav právnej istoty už aj vzhľadom na definíciu povinných osôb v § 5 ods. 1, ktorá odkazuje na ustanovenie § 4 s demonštratívnym výpočtom právnych predpisov upravujúcich zdrojové registre. 
Táto pripomienka je obyčajná. 

 	O 	N 	Vzhľadom na to, že ide o otvorený zoznam, ktorý sa môže (a bude) meniť, nepovažujeme to za účelné. 	
ÚJD SR 	vlastnému materiálu 
4. V Čl. I. § 3 úrad žiada doplniť ďalšie údaje z § 2 zákona č. 530/2003 Z. z. o obchodnom registri a o zmene a doplnení niektorých zákonov v znení neskorších predpisov, ktorými sú najmä údaje podľa § 2 ods. 1 písm. h), k), n), q), r) týkajúce sa člena dozornej rady, likvidátora, správcu ustanovenom v konkurznom konaní, reštrukturalizačnom konaní alebo vyrovnacom konaní, správcu na výkon nútenej správy, právny dôvod výmazu. Ďalej ide o doplnenie najmä dňa vzniku a skončenia funkcie pri spoločníkoch, členoch, akcionároch, zakladateľoch, štatutárnom orgáne a jeho členoch, prokuristoch, vedúceho odštepného závodu alebo organizačnej zložky bez právnej subjektivity (§ 3 ods. 1 písm. d), g), § 3 ods. 4 písm. e) tak, aby rozsah údajov bol zachovaný v rozsahu údajov podľa existujúceho výpisu z obchodného registra. 
Odôvodnenie: úrad má zato, že požadované údaje patria medzi základné údaje pri identifikácii právnických osôb a fyzických osôb oprávnených konať v mene právnických osôb, podnikateľov a orgánov verejnej moci či už za účelom výkonu verejnej moci podľa osobitných predpisov, uzatvárania zmlúv, správy majetku štátu, verejného obstarávania alebo akéhokoľvek iného právneho vzťahu. 
Táto pripomienka je zásadná. 

 	Z 	ČA 	Od zvyšku pripomeinky bolo po diskusii upustené vzhľadom na argument Štatistického úradu SR, že údaje o dátume vzniku a skončenia funkcie pri spoločníkoch, členoch, akcionároch, zakladateľoch, štatutárnom orgáne a jeho členoch, prokuristoch, vedúceho odštepného závodu alebo organizačnej zložky bez právnej subjektivity sú upravené v § 3 ods. 6 návrhu zákona. 	
ÚJD SR 	vlastnému materiálu 
5. V Čl. I. § 3 ods. 1 písm. e) slová „hodnota základného imania“ nahradiť slovami „výška základného imania“ a na koniec textu doplniť slová „a rozsah jeho splatenia“. 
Odôvodnenie: zosúladenie s § 2 ods. 2 zákona č. zákona č. 530/2003 Z. z. o obchodnom registri a o zmene a doplnení niektorých zákonov v znení neskorších predpisov. 
Táto pripomienka je obyčajná. 

 	O 	A 	 	
ÚJD SR 	vlastnému materiálu 
6. V Čl. I. § 3 ods. 3 písm. e), f) pri údajoch o orgáne verejnej moci zvážiť ponechanie označenia údajov „právna forma“ a „predmet činnosti“. 
Odôvodnenie: použité označenie údajov sú skôr vhodné pre podnikateľské subjekty, nie pre orgány verejnej moci. 
Táto pripomienka je obyčajná. 

 	O 	A 	 	
ÚJD SR 	vlastnému materiálu 
7. V Čl. I. § 3 ods. 4 písm. a) pri údajoch o odštepnom závode a o organizačnej zložke bez právnej subjektivity doplniť obchodné meno alebo názov a adresu sídla zriaďovateľa. 
Odôvodnenie: úrad odporúča doplniť uvedené údaje z dôvodu identifikácie zriaďovateľa, ktorá pri ponechaní len identifikačného údaja zriaďovateľa nie je zachovaná. 
Táto pripomienka je obyčajná. 

 	O 	N 	Bude evidovaný údaj o identifikačnom čísle zriaďovateľa, cez ktorý je možné zriaďovateľa identifikovať. 	
ÚJD SR 	vlastnému materiálu 
8. V Čl. I. § 3 ods. 4 písm. c), e) a f) zosúladiť so znením § 2 ods. 1 písm. f) zákona č. zákona č. 530/2003 Z. z. o obchodnom registri a o zmene a doplnení niektorých zákonov v znení neskorších predpisov, v § 3 ods. 2 písm. f) zosúladiť so znením § 2 ods. 1 písm. c) citovaného zákona. 
Odôvodnenie: použitie nezosúladených pojmov. 
Táto pripomienka je obyčajná. 

 	O 	A 	 	
ÚJD SR 	vlastnému materiálu 
9. V Čl. I. § 5 ods. 4 prvá veta za slová „podľa § 3“ vložiť slová „ak týmito údajmi disponujú“. 
Odôvodnenie: povinné osoby podľa § 4 ods. 5 nemusia disponovať všetkými údajmi uvedenými v § 3 ods. 2, najmä nedisponujú údajmi o právnom stave alebo inými právnymi skutočnosťami. 
Táto pripomienka je obyčajná. 

 	O 	N 	Predmetné je upravené v § 5 ods. 2. 	
ÚJD SR 	vlastnému materiálu 
10. V Čl. I. § 7 úrad žiada ponechanie možnosti vyžiadania si výpisu z príslušnej evidencie, najmä obchodného registra a živnostenského registra v rozsahu všetkých údajov doteraz v nej nachádzajúcich sa spôsobom, ktorý nebude vyžadovať pre zamestnancov orgánov verejnej moci mať e-ID kartu a tento výpis bude právne záväzný a pre orgány verejnej moci bezplatný. 
Odôvodnenie: možnosť prístupu právne záväznému výpisu z príslušných evidencií je nevyhnutným predpokladom na účely výkonu verejnej moci úradu v správnom konaní podľa osobitného zákona (zákon č. 541/2004 Z. z. o mierovom využívaní jadrovej energie (atómový zákon) a o zmene a doplnení niektorých zákonov v znení neskorších predpisov) a výkon inšpekčnej činnosti. 
Táto pripomienka je zásadná. 

 	Z 	ČA 	Vydávanie výpisov zo zdrojových evidencií zostáva zachované a vo zvyšku bol po vysvetlení rozpor odstránený. 	
ÚJD SR 	vlastnému materiálu 
11. V Čl. I. § 7 doplniť nový odsek, ktorý znie: „Ak povinná osoba používa generický register, plnenie povinností podľa § 7 zabezpečuje prostredníctvom štatistického úradu.“. 
Odôvodnenie: navrhované ustanovenie § 7 neriešilo prípad, ak povinná osoba používa generický register podľa § 8. V takomto prípade poskytovania údajov nemôže povinná osoba zabezpečiť sama. 
Táto pripomienka je zásadná. 

 	Z 	N 	Po vysvetlení bolo od pripomeinky upustené. 	
ÚJD SR 	vlastnému materiálu 
12. V Čl. I. § 7 ods. 7 na koniec textu doplniť slová „s výnimkou poskytovania podľa odseku 1“ a poskytovania výpisov, odpisov alebo podobných výstupov z osobitných zákonom ustanovených evidencií požadovaných v pripomienke č. 10. 
Odôvodnenie: údaje o rodnom čísle sú jedným z nevyhnutných údajov pri identifikácii fyzických osôb oprávnených konať v mene právnických osôb, podnikateľov a orgánov verejnej moci či už za účelom výkonu verejnej moci podľa osobitných predpisov, uzatvárania zmlúv, správy majetku štátu, verejného obstarávania alebo akéhokoľvek iného právneho vzťahu. 
Táto pripomienka je obyčajná. 

 	O 	A 	 	
ÚJD SR 	vlastnému materiálu 
13. V Čl. I. § 12 ods. 1 v úvodnej vete za slová „podľa § 5 ods. 3 až 8“ vložiť čiarku a slová „§ 7 ods. 4 a 5“. 
Odôvodnenie: úrad žiada, aby prechodné ustanovenie dvoch rokov odo dňa účinnosti zákona sa týkalo aj poskytovania údajov z registra právnických osôb podľa § 7 ods. 4 a 5, t. j. povinných osôb, u ktorých osobitný zákon neustanovuje povinnosť vydávať výpisy, odpisy či obdobné výstupy z osobitným zákonom ustanovenej evidencie a povinných osôb, pri ktorých osobitný zákon neustanovuje vedenie evidencie vo vzťahu k údajom, ktoré povinná osoba poskytuje do registra právnických osôb. 
Táto pripomienka je zásadná. 

 	Z 	A 	 	
ÚJD SR 	vlastnému materiálu 
14. V Čl. II. nad rámec textu úrad odporúča v § 3 ods. 2 písm. o) slová „o) podnikanie v oblasti využívania jadrovej energie“ nahradiť slovami: 

„o) využívanie jadrovej energie“ 

a text v poznámke pod čiarou k odkazu 23d) v znení „23d) § 4 zákona č. 130/1998 Z. z. o mierovom využívaní jadrovej energie a o zmene a doplnení zákona č. 174/1968 Zb. o štátnom odbornom dozore nad bezpečnosťou práce v znení zákona Národnej rady Slovenskej republiky č. 256/1994 Z. z. Zákon č. 174/1968 Zb. o štátnom odbornom dozore nad bezpečnosťou práce.“ nahradiť textom: 

„§ 5 zákona č. 541/2004 Z. z. o mierovom využívaní jadrovej energie (atómový zákon) a o zmene a doplnení niektorých zákonov v znení neskorších predpisov.“. 

Odôvodnenie: zákon č. 130/1998 Z. z. o mierovom využívaní jadrovej energie a o zmene a doplnení zákona č. 174/1968 Zb. o štátnom odbornom dozore nad bezpečnosťou práce v znení zákona Národnej rady Slovenskej republiky č. 256/1994 Z. z. bol nahradený zákonom č. 541/2004 Z. z. o mierovom využívaní jadrovej energie (atómový zákon) a o zmene a doplnení niektorých zákonov v znení neskorších predpisov. 

Táto pripomienka je obyčajná. 

 	O 	A 	 	
ÚJD SR 	vlastnému materiálu 
15. V Čl. IV Účinnosť úrad odporúča za slová „§ 5 ods. 3 až 8“ vložiť čiarku a slová „§ 7 ods. 4 a 5“. 
Odôvodnenie: úrad odporúča posunutie nadobudnutia účinnosti aj pre poskytovanie údajov z registra právnických osôb podľa § 7 ods. 4 a 5, t. j. povinných osôb, u ktorých osobitný zákon neustanovuje povinnosť vydávať výpisy, odpisy či obdobné výstupy z osobitným zákonom ustanovenej evidencie a povinných osôb, pri ktorých osobitný zákon neustanovuje vedenie evidencie vo vzťahu k údajom, ktoré povinná osoba poskytuje do registra právnických osôb. 
Táto pripomienka je obyčajná. 	O 	N 	Ustanovenie o účinnosti bolo upravené iným spôsobom. 	
SLK 	 

Slovenská lekárska komora v rámci pripomienkového konania č. S11043-OL-2012 k návrhu o registri právnických osôb, podnikateľov a orgánov verejnej moci a o zmene a doplnení niektorých zákonov predkladá Štatistickému úradu SR túto zásadnú pripomienku: 

V návrhu zákona navrhujeme vložiť nový čl. V v znení: 

„Čl. V 

Zákon č. 461/2003 Z. z. o sociálnom poistení v znení zákona č. 551/2003 Z. z., zákona č. 600/2003 Z. z., zákona č. 5/2004 Z. z., zákona č. 43/2004 Z. z., zákona č. 186/2004 Z. z., zákona č. 365/2004 Z. z., zákona č. 391/2004 Z. z., zákona č. 439/2004 Z. z., zákona č. 523/2004 Z. z., zákona č. 721/2004 Z. z., zákona č. 82/2005 Z. z., zákona č. 244/2005 Z. z., zákona č. 351/2005 Z. z., zákona č. 534/2005 Z. z., zákona č. 584/2005 Z. z., zákona č. 310/2006 Z. z., nálezu Ústavného súdu Slovenskej republiky č. 460/2006 Z. z., zákona č. 529/2006 Z. z., zákona č. 592/2006 Z. z., zákona č. 677/2006 Z. z., zákona č. 274/2007 Z. z., zákona č. 519/2007 Z. z., zákona č. 555/2007 Z. z., zákona č. 659/2007 Z. z., nálezu Ústavného súdu Slovenskej republiky č. 204/2008 Z. z., zákona č. 434/2008 Z. z., zákona č. 449/2008 Z. z., zákona č. 599/2008 Z. z., zákona č. 108/2009 Z. z., zákona č. 192/2009 Z. z., zákona č. 200/2009 Z. z., zákona č. 285/2009 Z. z., zákona č. 571/2009 Z. z., zákona č. 572/2009 Z. z., zákona č. 52/2010 Z. z., zákona č. 151/2010 Z. z., zákona č. 403/2010 Z. z., zákona č. 543/2010 Z. z., zákona č. 125/2011 Z. z., zákona č. 223/2011 Z. z., zákona č. 250/2011 Z. z., zákona č. 334/2011 Z. z., zákona č. 348/2011 Z. z., zákona č. 521/2011 Z. z., zákona č. 69/2012 Z. z., zákona č. 252/2012 Z. z., zákona č. 413/2012 Z. z., zákona č. 96/2013 Z. z., zákona č. 338/2013 Z. z., zákona č. 352/2013 Z. z., zákona č. 183/2014 Z. z. a zákona č. 204/2014 Z. z. sa mení takto: 

1. Vypúšťa sa § 233 ods. 9. 

Doterajší odseky 10 až 15 sa označujú ako odsek 9 až 14.“ 

Odôvodnenie: 

Vzhľadom na zriadenie Registra právnických osôb, podnikateľov a orgánov verejnej moci a poskytovanie údajov z tohto registra orgánom štátnej správy, súdom, obciam a vyšším územným celkom a iným orgánom verejnej moci, fyzickým osobám a právnickým osobám, ak im bola zverená pôsobnosť v oblasti verejnej správy podľa osobitných predpisov, ako aj iným členským štátom Európskej únie alebo tretím štátom, ak tak ustanovuje medzinárodná zmluva, ktorou je Slovenská republika viazaná, je zasielanie oznámení Sociálnej poisťovni o vydaní, zrušení oprávnení na výkon podnikateľskej činnosti fyzickým osobám inými subjektami verejnej správy nadbytočné a duplicitné. Slovenská lekárska komora zo zákona už v súčastnosti informácie o držiteľoch licencie na výkon samostatnej zdravotníckej praxe, zasiela Sociálnej poisťovni a Národnému centru zdravotníckych informácií, pričom údaje zasielania v rôznej štruktúre, v rôznej forme a v rôznych časových intervaloch. Máme za to, že je žiaduce, aby subjekty ako Slovenská lekárska komora zasielali predmetné údaje do jedného zberného registra - Register právnických osôb, podnikateľov a orgánov verejnej moci. Týmto bude zabezpečene jednotnosť poskytovaných údajov a ich pravidelná aktualizácia. 
 	Z 	N 	Po vysvetlení a doplnení dôvodovej správy bolo od pripomienky upustené. 	
SLK 	 
K Čl. I 

V § 10 ods. 1 
Navrhujeme nasledovné znenie: „Ak ide o právnickú osobu inú než podľa odseku 2 alebo odseku 3, podnikateľa,2) odštepný závod4) alebo organizačnú zložku bez právnej subjektivity,5) je povinná osoba, ktorá vedie osobitným zákonom ustanovenú evidenciu takýchto právnických osôb, podnikateľov alebo odštepných závodov alebo ktorá vo vzťahu k nim vykonáva konanie podľa § 4 ods. 1 písm. b) alebo ods. 5 písm. b) povinná po vykonaní zápisu do tejto evidencie alebo po nadobudnutí právoplatnosti rozhodnutia v tomto konaní požiadať štatistický úrad o pridelenie identifikačného čísla pre túto právnickú osobu alebo podnikateľa, ak táto právnická osoba alebo podnikateľ identifikačné číslo už nemá pridelené.“ 
Pripomienka je zásadná. 

Odôvodnenie: 
Absencia identifikačného čísla podnikateľa nie je podľa zákona č. 578/2004 Z. z. o poskytovateľoch zdravotnej starostlivosti, zdravotníckych pracovníkoch a stavovských organizáciách v zdravotníctve a o zmene a doplnení niektorých zákonov v znení neskorších predpisov dôvodom na nevydanie licencie. Zdravotnícky pracovník sa stáva podnikateľom až po jej vydaní a to až po nadobudnutí právoplatnosti rozhodnutia. Nemožno vylúčiť, že žiadateľ o vydanie oprávnenia pred právoplatnosťou rozhodnutia zoberie žiadosť späť. 
 	Z 	N 	Po vysvetlení a doplnení dôvodovej správy bolo od pripomienky upustené. 	
SLK 	 
V § 12 ods. 1 a 2 
Slovo“dvoch““ nahradiť slovom „štyroch“ a slová „technické dôvody“ doplniť slovami „technické alebo ekonomické dôvody“. 
Pripomienka je zásadná. 

Odôvodnenie: 
Stavovské organizácie v zdravotníctve napriek tomu, že vykonávajú prenesený výkon štátnej správy (vydávanie licencií, vedenie registrov zdravotníckych pracovníkov a licencií, atď.), dodnes na tento prenesený výkon štátnej správy nedostávajú od štátu žiadny príspevok. V poslednom období sa tento prenesený výkon štátnej správy vykonávaný bez akéhokoľvek finančného príspevku štátu obohacuje o ďalšie zákonné povinnosti – oznamovanie údajov z registrov Sociálnej poisťovni do 15 dní od vzniku skutočností (§ 233 ods. 9 zákona o sociálnom poistení účinný od 1.1.2014), oznamovanie údajov z registrov Národnému centru zdravotníckych (návrh zákona - parlamentná tlač č. 1353) a najnovšie oznamovanie údajov z registrov + vyžiadanie identifikačného čísla podnikateľa v kontakte so Štatistickým úradom Slovenskej republiky (tento návrh zákona), opäť bez akéhokoľvek finančného krytia zo strany štátu. V komorách už dnes nezostávajú temer žiadne finančné prostriedky na výkon ich originálnych samosprávnych kompetencií, pre ktoré pôvodne v roku 1992 vznikli, na ktorých činnosť sa skladajú ich dobrovoľní členovia a pre niektoré z nich je uvedený prístup zákonného ukladania povinností bez zabezpečenia potrebného finančného krytia, prípadne ešte pod hrozbou sankcie (zákon o sociálnom poistení) doslova likvidačný. Preto sa popri technických dôvodoch (softvérové prepojenie, prístupové práva a podobne) v pripomienke navrhuje zohľadniť aj dôvody ekonomické (reálny nedostatok finančných prostriedkov na zabezpečenie plnenia úlohy napr. v podobe predĺženia pracovného úväzku existujúceho zamestnanca alebo prijatie nového zamestnanca, ktorý by sa a oznamovaním údajov zaoberal). Keďže zatiaľ nie je známe, kedy a akým spôsobom štát na plnenie týchto úloh prispeje a či vôbec, navrhuje sa v zásadnej pripomienke aj predĺženie lehoty dvoch rokov na dlhšie obdobie. 
 	Z 	N 	Upustené od zásadnej povahy pripomienky.  	
SLK 	 
K Doložke vybraných vplyvov 
V bode A.3 Poznámky žiadame doplniť o text: „Zároveň sa konštatuje, že návrh zákona bude mať negatívny vplyv na rozpočet verejnej správy aj tým, že bude potrebné prispieť do rozpočtov stavovských organizácií v zdravotníctve v súvislosti s výdavkami potrebnými na zvýšenie počtu pracovných miest zamestnancov, ktorí zabezpečia prenos údajov z licencií a povolení vydaných stavovskými organizáciami podľa predpisov platných do 1. júna 2013 do registra právnických osôb a ďalej budú kontinuálne zabezpečovať oznamovanie údajov z registrov licencií do registra právnických osôb v súvislosti s týmto zákonom. Odhad výšky výdavkov zatiaľ nie je k dispozícii.“ 
Pripomienka je zásadná. 
Odôvodnenie: 
Ako sme uviedli vyššie, stavovské organizácie v zdravotníctve vykonávajú prenesený výkon štátnej správy bez akéhokoľvek príspevku štátu na výkon tejto činnosti. V poslednom období k týmto povinnostiam pribudli ďalšie povinnosti – opätovne bez akéhokoľvek príspevku štátu. Financovanie týchto úloh z príspevkov dobrovoľných členov je už ďalej neudržateľné. V súvislosti s týmto návrhom zákona žiadame jednak integráciu informačných systémov štátu tak, aby nebolo potrebné tie isté údaje opakovane oznamovať viacerým orgánom štátnej správy (Sociálna poisťovňa, Ministerstvo zdravotníctva Slovenskej republiky – prostredníctvom Národného centra zdravotníckych informácií a Štatistický úrad Slovenskej republiky). Zároveň žiadame, aby sa v rozpočtoch verejnej správy našiel príspevok pre stavovské organizácie na zabezpečenie úloh súvisiacich s oznamovaním údajov. 
 	Z 	N 	Upustené od zásadnej povahy pripomienky. 	
MZVaEZ SR 	K čl.I § 3 ods. 7 
Odporúčame slovo "nej" nahradiť slovom "ňom". 
Gramatická pripomienka. 
 	O 	A 	 	
MZVaEZ SR 	K čl. I poznámky pod čiarou  
Odporúčame poznámky pod čiarou k odkazom 6, 8, 9 upraviť v zmysle bodu 22. Legislatívnotechnických pokynov (chronologické poradie). 
Poznámku pod čiarou k odkazu 13 odporúčame upraviť ako samostatné vety pod sebou (taxatívny výpočet predpisov). 
 	O 	A 	 	
MZVaEZ SR 	K čl. III 

Odporúčame v novelizačnom bode 3. označenie siedmeho odseku "(6)" nahradiť označením "(7)". 
 	O 	A 	 	
MH SR 	K § 1 písm. a) 
Odporúčam zvážiť použitie legislatívnej skratky „register právnických osôb", nakoľko do okruhu osôb registra patria aj fyzické osoby a v tejto súvislosti niektoré slovné spojenia v zákone vyznievajú zavádzajúco, napríklad v § 2 ods. 3 písm. b), § 3 ods. 2 a aj ďalšie. 
 	O 	N 	Patria len fyzické osoby, ktoré sú podnikateľmi. 	
MH SR 	K § 2 ods. 3 
V písmene a) odporúčam doplniť za čiarkou slová „vrátane právnickej osoby, ktorá je podnikateľom“ a nad slovom „podnikateľom“ doplniť odkaz 2) a zároveň odporúčam spresniť poznámku pod čiarou k odkazu 2) a uviesť "§ 2 ods. 2 písm. b) Obchodného zákonníka". 
V písmene b) odporúčam vypustiť slová "alebo vykonáva inú samostatnú zárobkovú činnosť podľa osobitných predpisov" 
V prípade neakceptovania pripomienky odporúčam z dôvodu bližšej identifikácie fyzických osôb - podnikateľov doplniť odkaz aj nad slovo „predpisovx)“ a v poznámke pod čiarou k tomuto odkazu uviesť "§ 2 odsek 2 písm. c) Obchodného zákonníka.". 
V písmene d) nad slovom „moci“ odporúčam z dôvodu bližšej identifikácie orgánov verejnej moci doplniť odkaz na právny predpis a v poznámke pod čiarou k tomuto odkazu uviesť právny predpis 
„x) Napríklad § 2 zákona č. 514/2003 Z. z. o zodpovednosti za škodu spôsobenú pri výkone verejnej moci a o zmene niektorých zákonov.“. 
 	O 	ČA 	Doplnenie v písmene a) považujeme za nadbytočné. Doplnenie odkazu v písm. d) rovnako považujeme za nadbytočné, keďže ide o všeobecne známy pojem. 	
MH SR 	K § 3 ods. 2 
Za slovom „podnikateľovi“ odporúčam doplniť slová „ – fyzickej osobe“ a v písmene e) spresniť právnu formu fyzickej osoby, prípadne uviesť samostatným odsekom právnu formu fyzickej osoby. 
Odôvodnenie: 
Jednoznačnosť textu s ohľadom na identifikáciu podnikateľa podľa § 2 ods. 3 písm. b). 

 	O 	ČA 	Spresnenie pojmu "právna forma" predkladateľ nepovažuje zo potrebné, ide o všeobecne známy pojem. 	
MH SR 	K § 4 
Žiadam doplniť medzi inštitúcie povinné poskytovať údaje do registra právnických osôb aj inštitúciu/inštitúcie, ktoré disponujú informáciami o akcionároch a ich aktuálnych podieloch na základom imaní resp. obchodnom majetku právnických osôb. Takou inštitúciou je najmä Centrálny depozitár cenných papierov, a.s., ktorý disponuje relevantnými informáciami v súlade so zákonom č. 566/2001 Z. z. o cenných papieroch. 

Odôvodnenie: 
Z ustanovenia § 3 ods. 1 písm. d) v spojitosti s písm. f) navrhovaného zákona vyplýva, že register právnických osôb bude okrem iného obsahovať aj údaje o hodnotách podielov alebo vkladov osôb, ktoré tvoria personálny substrát právnickej osoby, do základného imania alebo iného obdobného majetku, ktorý tvorí majetkový substrát právnickej osoby. Informácie by mali byť pre tieto typy právnických osôb podľa § 4 ods. 1 poskytované (podľa poznámky pod čiarou) aj z obchodného registra, tento však vo viacerých prípadoch – najmä v prípade akciových spoločností - uvedenými informáciami nedisponuje (nedisponuje informáciami o zložení akcionárov a ich podieloch). 
Dostupnosť týchto informácií je nevyhnutná vo viacerých procesoch – najmä posudzovania naplnenia podmienok poskytnutia pomoci pri rozhodovaní o pridelení príspevku zo zdrojov EÚ a ŠR. 
Pre získanie finančného príspevku z týchto zdrojov sa pri podávaní žiadostí o nenávratný finančný príspevok, ale i v priebehu implementácie schválených projektov a kontroly použitia finančných prostriedkov, vyžaduje preukázanie vybraných skutočností. 
Jednou z takýchto skutočností je kvalifikovanie sa žiadajúceho subjektu ako mikro, malý alebo stredný podnik (MSP), kedy je podľa Prílohy I nariadenia Komisie EÚ č. 651/2014 potrebné skúmať vzájomné majetkovo-personálne prepojenia žiadajúceho subjektu s ďalšími a ďalšími subjektmi (právnickými aj fyzickými osobami). 
V súčasnosti sa toto prepojenie zisťuje na základe údajov, ktoré sú obsahom Obchodného registra, avšak najmä pri akciových spoločnostiach sú tieto informácie nepostačujúce a nie je možné zistiť veľkosť subjektu v zmysle vyššie uvedeného nariadenia. Relevantné údaje je však možné získať z evidencie, ktorú vedie Centrálny depozitár cenných papierov, a.s., a to jeho začlenením medzi inštitúcie, ktoré budú povinné poskytovať údaje do registra právnických osôb. Tým sa značne zníži nielen administratívne zaťaženie zamestnancov vykonávajúcich kontrolu splnenia tejto podmienky poskytnutia príspevku, ale i ekonomické a administratívne zaťaženie samotných subjektov – žiadateľov o poskytnutie príspevku. 
 	Z 	N 	Po prerokovaní bolo od pripomienky upustené s tým, že riešenie tejto otázky bude legislatívne otvorené v budúcnosti, keď sa dobuduje systém centrálneho depozitára. 	
MH SR 	K § 5 ods. 5 
Odporúčam doplniť bližšiu informáciu o frekvencii aktualizácie údajov vedených v registri právnických osôb, napr. denne, dvakrát v týždni a pod. 
Odôvodnenie: 
Navrhované znenie „..bezodkladne..“ môže v praxi znamenať aj 5 a viac pracovných dní, odkedy dôjde k zmene resp. výmazu údajov, čo môže viesť k nesprávnej kvalifikácii žiadajúceho subjektu v rámci MSP a k následnému neschváleniu podanej žiadosti o nenávratný finančný príspevok. 
 	O 	N 	Vzhľadom na špecifickosť tejto situácie nie je vhodné ustanovovať konkrétnu lehotu na plnenie povinnosti. 	
MH SR 	K § 9 
Odporúčam umožniť orgánom verejnej moci, inštitúciám, ktorým boli príslušným zákonom zverené postupy, konania a vydávanie oprávnení na podnikanie, predovšetkým v službách, aby súčasne s potvrdením, či vydaním takéhoto oprávnenia pridelili žiadateľovi aj IČO, ak mu ešte nebolo pridelené iným orgánom. 
Odôvodnenie: 
Znižovanie administratívneho zaťaženia, najmä malých a stredných podnikateľov, je jednou z iniciatív Európskej komisie. Požiadavky na znižovanie administratívnej záťaže vyplývajú predovšetkým zo smernice č. 2006/123/ES o službách na vnútornom trhu. Naplnenie týchto požiadaviek vytvára možnosť pre efektívny prístup osôb k podnikaniu a splnenie povinností potrebných na podnikanie, pokiaľ možno na jednom mieste. Tým tieto osoby ušetria čas a financie, najmä pri začatí podnikania. Živnostenské úrady a Obchodný register príslušného súdu prideľujú firmám IČO. Okrem týchto úradov rozhodujú o splnení podmienok a vydávajú oprávnenia na podnikanie aj iné inštitúcie, ktoré IČO neprideľujú (napr. profesijné komory, niektoré ÚOŠS). Dotknutý podnikateľ tak musí individuálne žiadať ŠÚ SR o pridelenie IČO. 
 	O 	N 	Vzhľadom na snahu udržiavať aktuálne údaje v RPO je ako jeden z krokov potrebné upraviť jednotný spôsob prideľovania IČO. 	
ÚV SR 	Žiadame za Čl. IV vložiť Čl. V, ktorý znie 
„Čl. V 
Zákon č. 90/2008 Z. z. o európskom zoskupení územnej spolupráce a o doplnení zákona č. 540/2001 Z. z. o štátnej štatistike v znení neskorších predpisov v znení zákona č. 547/2011 Z. z., zákona 
č. 352/2013 Z. z. a zákona ......./2015 sa mení a dopĺňa takto: 

1. V § 8 ods. 3 znie: 
„(3) Identifikačné číslo pridelí zoskupeniu Štatistický úrad Slovenskej republiky na žiadosť registrového úradu podľa osobitného zákona. 6aa)“ 

Poznámka pod čiarou k odkazu 6aa znie: 
„6aa) § 9 ods. 3 zákona č. ...../2015 Z. z. o registri právnických osôb, podnikateľov a orgánov verejnej moci a o zmene a doplnení niektorých zákonov.“ 

2. V § 8 sa vypúšťa odsek 5.“ 

Odôvodnenie 
V zmysle § 27 v súčasnosti účinného zákona č. 540/2001 Z. z. o štátnej štatistike v znení neskorších predpisov je Úrad vlády Slovenskej republiky (ďalej len „ÚV SR“), z pozície registrového úradu, subjekt oprávnený prideľovať identifikačné číslo európskym zoskupeniam územnej spolupráce. V súvislosti s ustanoveniami Čl. III, ktorým sa vypúšťa ustanovenie § 27 zákona č. 540/2001 Z. z., je potrebné reflektovať túto skutočnosť do príslušných ustanovení zákona 
č. 90/2008 Z. z. o európskom zoskupení územnej spolupráce a o doplnení zákona č. 540/2001 Z. z. o štátnej štatistike v znení neskorších predpisov v znení neskorších predpisov. 
 	Z 	A 	 	
ÚV SR 	Vlastný materiál - § 2  
Žiadame v ustanovení § 2 za ods. 2 vložiť nový odsek 3, ktorý znie: „Register právnických osôb je verejný register.“. Doterajšie odseky (3) až (5) sa označujú ako odseky (4) až (6). 

Odôvodnenie 
Verejnosť údajov je nevyhnutná vzhľadom na povinnosť povinnej osoby viesť príslušný register ako verejný zoznam (napr. obchodný register, register EZÚS). V zmysle informácií poskytnutých na workshope k registru právnických osôb (ďalej len „RPO“), organizovanom dňa 22. 10. 2014, majú byť údaje z RPO prístupné aj verejnosti. 
 	Z 	A 	 	
ÚV SR 	K vlastnému materiálu - § 3 ods. 1  
Žiadame, aby sa v § 3 ods. 1 za písm. c) vložilo písm. d), ktoré znie: „d) čas, na aký sa zakladá,“. 

Odôvodnenie 
ÚV SR je v zmysle zákona č. 90/2008 Z. z. o európskom zoskupení územnej spolupráce a o doplnení zákona č. 540/2001 Z. z. o štátnej štatistike v znení neskorších predpisov v znení neskorších predpisov registrovým úradom právnických osôb - európskych zoskupení územnej spolupráce. Dňa 4. februára 2015 bol NR SR schválený vládny návrh zákona, ktorým sa mení a dopĺňa uvedený zákon (tlač 1279). S navrhovanou účinnosťou tohto zákona, a to k 1. aprílu 2015, sa menia aj údaje povinne zapisované pri týchto typoch právnických osôb do registra. Takýmto údajom je aj „čas, na aký sa zoskupenie zakladá“. V súvislosti s tým, že uvedený register je verejný a v rámci RPO bude jedným zo zdrojových registrov, je nevyhnutné, aby tento osobitným zákonom vyžadovaný údaj obsahovalo aj znenie § 3 ods. 1. 
 	Z 	A 	 	
ÚV SR 	K vlastnému materiálu - § 3 ods. 1  
Žiadame, aby sa v § 3 ods. 1 písm. f) vypustila čiarka a na konci sa pripojili tieto slová: „a rozsah jeho splatenia,“. 

Odôvodnenie 
ÚV SR je v zmysle zákona č. 90/2008 Z. z. o európskom zoskupení územnej spolupráce a o doplnení zákona č. 540/2001 Z. z. o štátnej štatistike v znení neskorších predpisov v znení neskorších predpisov registrovým úradom právnických osôb - európskych zoskupení územnej spolupráce. Dňa 4. februára 2015 bol NR SR schválený vládny návrh zákona, ktorým sa mení a dopĺňa uvedený zákon (tlač 1279). S navrhovanou účinnosťou tohto zákona, a to k 1. aprílu 2015, sa menia aj údaje povinne zapisované pri týchto typoch právnických osôb do registra. Takýmto údajom je aj „výška vkladu jednotlivých členov a rozsah jeho splatenia“. V súvislosti s tým, že uvedený register je verejný a v rámci RPO bude jedným zo zdrojových registrov je nevyhnutné, aby tento osobitným zákonom vyžadovaný údaj obsahovalo aj znenie § 3 ods. 1. 
 	Z 	A 	 	
ÚV SR 	K vlastnému materiálu - § 3 ods. 1 
Žiadame, aby sa v § 3 ods. 1 za písm. h) vložilo písm. i), ktoré znie: „i) cieľ a úlohy,“. Doterajšie písmená sa primerane označia. 

Odôvodnenie 
ÚV SR je v zmysle zákona č. 90/2008 Z. z. o európskom zoskupení územnej spolupráce a o doplnení zákona č. 540/2001 Z. z. o štátnej štatistike v znení neskorších predpisov v znení neskorších predpisov registrovým úradom právnických osôb - európskych zoskupení územnej spolupráce. Dňa 4. februára 2015 bol NR SR schválený vládny návrh zákona, ktorým sa mení a dopĺňa uvedený zákon (tlač 1279). S navrhovanou účinnosťou tohto zákona, a to k 1. aprílu 2015, sa menia aj údaje povinne zapisované pri týchto typoch právnických osôb do registra. Takýmto údajom je aj „cieľ a úlohy zoskupenia“. V súvislosti s tým, že uvedený register je verejný a v rámci RPO bude jedným zo zdrojových registrov je nevyhnutné, aby tento osobitným zákonom vyžadovaný údaj obsahovalo aj znenie § 3 ods. 1. 
 	Z 	A 	 	
ÚV SR 	K vlastnému materiálu – poznámka pod čiarou k odkazu 6 
V poznámke pod čiarou k odkazu 6 navrhujeme doplniť aj osobitný predpis: „§ 4 zákona č. 90/2008 Z. z. o európskom zoskupení územnej spolupráce a o doplnení zákona č. 540/2001 Z. z. o štátnej štatistike v znení neskorších predpisov v znení neskorších predpisov“. 

Odôvodnenie 
ÚV SR je v zmysle zákona č. 90/2008 Z. z. o európskom zoskupení územnej spolupráce a o doplnení zákona č. 540/2001 Z. z. o štátnej štatistike v znení neskorších predpisov v znení neskorších predpisov registrovým úradom právnických osôb - európskych zoskupení územnej spolupráce. V súvislosti s tým, že uvedený register je verejný a v rámci RPO bude jedným zo zdrojových registrov je žiaduce, aby bol tento osobitný zákon uvedený aspoň v informatívnej poznámke pod čiarou. 
 	O 	A 	 	
ÚV SR 	K vlastnému materiálu - § 5 ods. 2  
Navrhujeme slovné spojenie „údajmi disponujú“ nahradiť slovami „údajmi oprávnene disponujú“ a slová „ktorými disponujú“ nahradiť slovami: „ktorými oprávnene disponujú“. 

Odôvodnenie 
Ide o precizovanie legislatívneho textu. Súčasný návrh vedie k výkladu, že povinná osoba je povinná zapísať všetky údaje uvedené v § 3, ak ich má k dispozícii bez ohľadu na to, či má v zmysle osobitného zákona právo s týmto údajom nakladať. Napr. registrový úrad EZÚS vyžaduje k registrácii ako prílohu výpis z registra trestov fyzických osôb - štatutárneho orgánu (kde je uvedený aj dátum narodenia a rodné číslo), avšak registrový úrad má na základe osobitného zákona právo zapísať len jeho meno, priezvisko a bydlisko. 
 	O 	N 	Predkladateľ to nepovažuje za potrebné. 	
ÚV SR 	K vlastnému materiálu - § 5 ods. 3 
Odporúčame ustanovenie § 5 ods. 3 preformulovať a precizovať s cieľom jasnej úpravy povinnosti povinnej osoby. 

Odôvodnenie 
Z ustanovenia nie je jasná forma podania informácie povinnej osoby štatistického úradu o zápise, zmene alebo výmaze údajov podľa § 3. Ustanovenie hovorí aj o určitej dohode avšak nie je jasné, aké sú jej náležitosti, obsah a aké z nej pre účastníkov plynú povinnosti. Taktiež nie je zrejmé, koho sa uvedené ustanovenie týka, teda či sa týka len povinných osôb, ktoré majú vlastné informačné systémy k zápisom, resp. tých osôb, ktoré vedú evidencie len v listinnej podobe, resp. tých osôb, ktoré budú mať evidencie vedené prostredníctvom generického registra. Na tieto nejasnosti nereflektuje ani dôvodová správa. 
 	O 	ČA 	Po dohode bola upravená formulácia druhej vety, ktorou došlo k sprehľadneniu ustanovenia. 	
ÚV SR 	K vlastnému materiálu - § 6 ods. 1 a 3 
Odporúčame zjednotiť používanie pojmov „zapisované“ a „zapísané“ údaje. 

Odôvodnenie 
Legislatívno-technická pripomienka. V § 3 používa predkladateľ pojem „zapisované údaje“, v § 6 ods. 1 a 3 už pracuje s pojmami „zapísaných“ resp. „zapísané“ údaje. 
 	O 	N 	Predkladateľ považuje návrh za zrozumiteľný a jednotne upravený. 	
ÚV SR 	K vlastnému materiálu - § 7 ods. 2 
Odporúčame doplniť ustanovenie, resp. dôvodovú správu tak, aby bolo zrejmé, že RPO bude na webovom sídle Štatistického úradu poskytovať verejnosti pre informačné účely, t. j. bez právnej záväznosti, zoznam zapisovaných údajov o právnických osobách, na ktoré to osobitný zákon nezakazuje. 

Odôvodnenie 
ÚV SR je v zmysle zákona č. 90/2008 Z. z. o európskom zoskupení územnej spolupráce a o doplnení zákona č. 540/2001 Z. z. o štátnej štatistike v znení neskorších predpisov v znení neskorších predpisov registrovým úradom právnických osôb - európskych zoskupení územnej spolupráce. Register je verejný a bude jedným zo zdrojových registrov RPO. Zároveň bude mať záujem viesť uvedený register cez generický register. Z toho dôvodu je potrebné, aby zákonom zapisované údaje v tomto registri boli na informačné účely k nahliadnutiu v rámci RPO aj verejnosti. 
 	O 	A 	 	
ÚV SR 	K vlastnému materiálu - § 7 ods. 3 až 6 
Žiadame precizovanie uvedených ustanovení a to tak, aby bolo zrejmé, že výpisy, odpisy či obdobné výstupy o ktorých vydanie bude požiadané prostredníctvom Štatistického úradu, budú vydávať povinné osoby a nie Štatistický úrad. 

Odôvodnenie 
Uvedená úprava je potrebná vzhľadom na právnu istotu dotknutých osôb. Vysvetlenie postupu v rámci dôvodovej správy pre zachovanie právnej istoty nie je postačujúce. 
 	Z 	N 	Po vysvetlení bolo od pripomienky upustené. 	
ÚV SR 	K vlastnému materiálu – poznámka pod čiarou k odkazu 12 
Odporúčame v poznámke pod čiarou k odkazu 12 nahradiť slová „ods. 2“ slovami „ods. 3“. 

Odôvodnenie 
Ide o zrejmú chybu v písaní. Správne má byť uvedený odkaz na ods. 3 upravujúci výstupy ISVS. 
 	O 	A 	 	
ÚV SR 	K vlastnému materiálu – § 7 ods. 5  
Uvedené ustanovenie nie je zrozumiteľné. Z toho dôvodu navrhujeme ustanovenie preformulovať a precizovať. 

Odôvodnenie 
Ustanovenie nie je jasné a umožňuje viacero možností výkladu. Vysvetlenie ustanovenia neobsahuje ani dôvodová správa 
 	O 	N 	Chýba návrh. 	
ÚV SR 	K vlastnému materiálu – poznámka pod čiarou k odkazu 13 
V poznámke pod čiarou k odkazu 13 odporúčame vypustiť čiarku a slová „§ 7 ods. 2 zákona č. 275/2006 Z. z. v znení neskorších predpisov.“. 

Odôvodnenie 
Uvedený zákon ani jeho ustanovenie nemožno charakterizovať ako osobitný zákon o sprístupňovaní informácií v nadväznosti na znenie 
§ 7 ods. 9. 
 	O 	A 	 	
ÚV SR 	K vlastnému materiálu – § 8 ods. 5 
V § 8 ods. 5 odporúčame vypustiť slová „v rozsahu evidencie údajov podľa § 3“. 

Odôvodnenie 
Z navrhovaného ustanovenia by vyplývalo, že dodatočné rozšírenie funkcionality generického registra by nebolo/resp. nemuselo byť pre povinné osoby bezplatné. Ak by rozšírenie funkcionalít generického registra bolo nevyhnutné na základe už účinnej legislatívy, vyžadovať od povinných osôb za toto rozšírenie poplatok by bolo neadekvátne. V súvislosti s uvedeným dávame do pozornosti, že ÚV SR ako registrový úrad európskych zoskupení územnej spolupráce, ktorý by pri plnení povinností registrového úradu mohol využívať generický register je povinný okrem zapisovania osobitných zákonom stanovených údajov o EZÚS zverejňovať v rámci registra aj ich zakladajúce dokumenty - dohovor, stanovy a ich zmeny. 
 	Z 	N 	Po vysvetlení bolo od pripomienky upustené. 	
ÚV SR 	K vlastnému materiálu – § 9 ods. 6 
Ustanovenie § 9 ods. 6 je potrebné vhodným spôsobom precizovať. 

Odôvodnenie 
Navrhované ustanovenie sa vzťahuje len na právnické osoby, ktorým bolo v súvislosti s ich predchádzajúcou podnikateľskou činnosťou pridelené identifikačné číslo. Ustanovenie však nerieši situáciu, keď bolo právnickým osobám pridelené identifikačné číslo pri jej vzniku a nesúviselo s podnikateľskou činnosťou a následne bude táto právnická osoba žiadať aj o vydanie oprávnenia na podnikanie. Nie je jasné, či je v tomto prípade právnická osoba povinná uvádzať pridelené identifikačné číslo pri žiadosti o oprávnenie na podnikanie alebo jej bude pridelené ďalšie identifikačné číslo. 
 	Z 	A 	 	
ÚV SR 	K vlastnému materiálu - § 10 ods. 4 
V súvislosti s určením miesta zverejnenia elektronického formuláru odporúčame ustanovenie § 10 ods. 4 vhodným spôsobom precizovať. 

Odôvodnenie 
Uvedené ustanovenie uvádza, že žiadosti o pridelenie identifikačného čísla sa podávajú v elektronickej forme prostredníctvom formuláru, ktorý Štatistický úrad zverejní na svojom webovom sídle. Z navrhovaného znenia ustanovenia vyplýva, že formulár nie je súčasťou RPO. 
 	O 	N 	Chýba návrh. 	
ÚV SR 	K vlastnému materiálu – K Čl. III bod 3 
V Čl. III bod 3 odporúčame nahradiť označenie odseku „(6)“ označením použitým v úvodnej vete „(7)“. 

Odôvodnenie 
Legislatívno-technická pripomienka. 
 	O 	A 	 	
ÚV SR 	K vlastnému materiálu – K Čl. IV bod 1 
V Čl. IV bod 1 odporúčame správne uviesť rok 2015 v poznámke pod čiarou k odkazu 2a. 

Odôvodnenie 
Legislatívno-technická pripomienka. 
 	O 	A 	 	
ÚV SR 	K návrhu uznesenia 
Navrhujeme zosúladiť subjekty, ktorým sú uložené úlohy v časti B návrhu uznesenia s časťou „vykonajú“. 

Odôvodnenie 
Legislatívno-technická pripomienka. 
 	O 	A 	 	
MZ SR 	Čl. I § 2 ods. 4 a § 7 ods. 1 
Znenia týchto ustanovení nie sú vzájomne v súlade a zároveň nie je jednoznačné, že Národné centrum zdravotníckych informácií bude mať údaje z registra právnických osôb, podnikateľov a orgánov verejnej moci k dispozícii. Údaje uvedené v registri právnických osôb, podnikateľov a orgánov verejnej moci sú nevyhnutné pre hlavné činnosti vykonávané v rámci Národného centra zdravotníckych informácií.  	Z 	A 	 	
MZ SR 	Čl. I § 3 
V § 3 odsekoch 1, 2 a 3 navrhujeme doplniť medzi zapisované údaje tieto údaje: 
- údaj o elektronickej schránke v zmysle § 12 zákona č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) a 
- druh vlastníctva, Orgány ústrednej štátnej správy a Inštitucionálne subsektory ESU 95. 

Odôvodnenie: Uvedené považujeme za kľúčové údaje právnickej osoby, podnikateľa a orgánu verejnej moci pre výkon skupiny činností Národného centra zdravotníckych informácií. 
 	Z 	N 	Po dohode bolo od pripomienky upustené. 	
MZ SR 	Čl. I § 8 ods. 5 
Z navrhovaného znenia odseku 5 nie je jasné akým spôsobom bude realizované rozširovanie funkcionality napr. či ho bude zabezpečovať Štatistický úrad Slovenskej republiky. 
Odporúčame ustanovenie naformulovať zrozumiteľnejšie. 
 	O 	N 	Rozšírenie funkcionality bude predmetom dohody, ako je to aj uvedené v danom ustanovení. 	
MZ SR 	Čl. I § 10 ods. 4  
Odporúčame slovo „formuláru“ nahradiť slovom „formulára“. 

Odôvodnenie: Legislatívno-technická pripomienka. 
 	O 	A 	 	
MZ SR 	Dôvodová správa osobitná časť 
V Dôvodovej správe odporúčame v osobitnej časti do zoznamu registrov zaradiť „Register povolení na prevádzkovanie prírodných liečebných kúpeľov a kúpeľných liečební“ v zmysle § 34a zákona č. 538/2005 Z. z. o prírodných liečivých vodách, prírodných liečebných kúpeľoch, kúpeľných miestach a prírodných minerálnych vodách a o zmene a doplnení niektorých zákonov, ktorý vedie Štátna kúpeľná komisia prostredníctvom informačného systému Ministerstva zdravotníctva Slovenskej republiky.  	O 	N 	Podmienkou udelenia povolenia je existencia licencie na výkon zdr. povolania, resp. existujúca právnická osoba. Preto tento druh činnosti bude prvotne pokrytý inými registrami. 	
MZ SR 	Čl. III bod 1 
V Čl. III bode 1 odporúčame poznámku pod čiarou uviesť v zmysle Legislatívnych pravidiel vlády Slovenskej republiky.  	O 	A 	 	
MZ SR 	Čl. III bod 3 
V Čl. III bode 3 odporúčame nahradiť označenie „(6)“ označením „(7)“.  	O 	A 	 	
MPSVR SR 	K návrhu uznesenia vlády Slovenskej republiky 

Odporúčame v návrhu uznesenia vlády Slovenskej republiky nové znenie časti B: 
„ B. poveruje 
predsedu vlády 
B.1. predložiť vládny návrh zákona predsedovi Národnej rady Slovenskej republiky na ďalšie ústavné prerokovanie, 
podpredsedu vlády a ministra financií 
B.2. uviesť vládny návrh zákona v Národnej rade Slovenskej republiky, 
predsedníčku Štatistického úradu Slovenskej republiky 
B.3. odôvodniť vládny návrh zákona vo výboroch Národnej rady Slovenskej republiky.“. 

Odporúčame v návrhu uznesenia vlády Slovenskej republiky nové znenie Vykonajú: 
„Vykonajú: predseda vlády 
podpredseda vlády a minister financií 
predsedníčka Štatistického úradu Slovenskej republiky“ 

Odporúčame v návrhu uznesenia vlády Slovenskej republiky v časti „Na vedomie“ slovo „predsedovi“ nahradiť slovom „predseda“. 

Odôvodnenie: Navrhovaná úprava je v súlade s Metodickým pokynom na prípravu 
a predkladanie materiálov na rokovanie vlády Slovenskej republiky. 

 	O 	A 	 	
MPSVR SR 	K poznámkam pod čiarou všeobecne 

Odporúčame poznámky pod čiarou upraviť v súlade s Legislatívnymi pravidlami vlády Slovenskej republiky. 
Odôvodnenie: Legislatívno-technická pripomienka. 
 	O 	A 	 	
MPSVR SR 	K čl. II úvodnej vete 

Odporúčame v čl. II úvodnej vete slová „a zákona č. 219/2014 Z. z.“ nahradiť čiarkou 
a slovami „zákona č. 204/2014 Z. z., zákona č. 321/2014 Z. z., zákona č. 333/2014 Z. z. a zákona č. 399/2014 Z. z.“. 
Odôvodnenie: Legislatívno-technická pripomienka. 

 	O 	A 	 	
MPSVR SR 	K § 4  

Odporúčame v § 4 upraviť slovosled. Napríklad v odseku 2 písm. b) a odseku 6 písm. b) slová „v osobitným zákonom ustanovenej evidencii evidovaný.“ upraviť v slovoslede „evidovaný 
v evidencii ustanovenej osobitným zákonom.“, v odseku 3 písm. b) a odseku 4 písm. b) slová „v osobitným zákonom ustanovenej evidencii evidovaná.“ upraviť v slovoslede „evidovaná v evidencii ustanovenej osobitným zákonom.“. 
Odôvodnenie: Z dôvodu zaistenia zrozumiteľnosti. 
 	O 	A 	 	
MPSVR SR 	K čl. IV úvodnej vete 

Odporúčame v čl. IV úvodnej vete slová „zákona č. 354/2013 Z. z.“ nahradiť slovami „zákona č. 357/2013 Z. z.“. 
Odôvodnenie: Legislatívno-technická pripomienka. 
 	O 	A 	 	
MPSVR SR 	K osobitnej časti dôvodovej správy k § 4 

Odporúčame v osobitnej časti dôvodovej správy k § 4 tabuľke do evidencie podnikateľov zvážiť doplnenie názvu registra/zoznamu a orgánu, ktorý vedie register/zoznam: 

„Názov registra/zoznamu: 
„Zoznam sociálnych pracovníkov a asistentov sociálnej práce 
Register povolení na výkon samostatnej praxe sociálneho pracovníka“ 
Orgán, ktorý vedie register/zoznam: 
„Slovenská komora sociálnych pracovníkov a asistentov sociálnej práce“.“. 

Odôvodnenie: Doplnenie sa navrhuje v súlade s ustanovením § 15 zákona č. 219/2014 Z. z. 
o sociálnej práci a o podmienkach na výkon niektorých odborných činností v oblasti sociálnych vecí a rodiny a o zmene a doplnení niektorých zákonov. 

 	O 	A 	 	
MPSVR SR 	K osobitnej časti dôvodovej správy k § 4 

Odporúčame v osobitnej časti dôvodovej správy k § 4 tabuľke Register agentúr dočasného zamestnávania a agentúr podporovaného zamestnávania druhom stĺpci slová „Úrad práce, sociálnych vecí a rodiny“ nahradiť slovami „Ústredie práce, sociálnych vecí a rodiny“. 
Odôvodnenie: Podľa § 29 ods. 11 a § 58 ods. 16 zákona č. 5/2004 Z. z. o službách zamestnanosti a o zmene a doplnení niektorých zákonov v znení zákona č. 96/2013 Z. z. orgánom, ktorý vedie register agentúr dočasného zamestnávania a agentúr podporovaného zamestnávania je Ústredie práce, sociálnych vecí a rodiny. 
 	O 	A 	 	
MF SR 	Všeobecne 
V predkladacej správe sa uvádza, že výdavky spojené s realizáciou zákona budú zabezpečené v rámci schválených limitov výdavkov jednotlivých kapitol na príslušný rozpočtový rok a z Operačného programu Informatizácia spoločnosti (1. Prioritná os). Súčasne, v doložke vybraných vplyvov (ďalej len „doložka vplyvov“), analýze vplyvov sa uvádzajú finančné, rozpočtovo nezabezpečené vplyvy návrhu na rozpočet verejnej správy, kvantifikované v roku 2015 v sume 216 485 eur a v rokoch 2016 až 2018 v sume 1 540 510,80 eur každoročne a zvýšenie limitu počtu zamestnancov o 12 osôb v roku 2015 pre kapitolu Štatistického úradu SR a v rokoch 2016 až 2018 o 14 osôb, z toho pre kapitolu Štatistického úradu SR o 12 osôb a pre kapitoly Ministerstva vnútra SR a Ministerstva spravodlivosti SR po jednej osobe. V doložke vplyvov časti 2. 3. 4. Výpočty vplyvov na verejné financie tabuľke č. 6 je uvedených 12 zamestnancov na rok 2015, 2016, 2017 aj 2018. Ďalej sa uvádza, že návrh si vyžaduje zvýšenie limitu finančných prostriedkov a funkčných miest na roky 2016 až 2018, ktoré nie sú zohľadnené v limitoch kapitol Štatistického úradu SR, Ministerstva vnútra SR, Ministerstva spravodlivosti SR a požaduje sa zvýšiť rozpočtové výdavky kapitol o tieto rozpočtovo nekryté finančné prostriedky. 

V nadväznosti na uvedené, ako aj v nadväznosti na prebiehajúcu konsolidáciu verejných financií žiadam realizáciu návrhu zabezpečiť v rámci schválených limitov počtu zamestnancov a výdavkov dotknutých kapitol štátneho rozpočtu na jednotlivé roky. Zásadne nesúhlasím s návrhom, ktorý zakladá rozpočtovo nekrytý vplyv a žiadam doložku vplyvov prepracovať v intenciách požiadavky Ministerstva financií SR a opätovne predložiť Ministerstvu financií SR na posúdenie. 

Upozorňujem, že predložený návrh je v rozpore s uznesením vlády SR č. 508/2014 k návrhu rozpočtu verejnej správy na roky 2015 až 2017, ktorý v bode C.8. ukladá ministrom, predsedom ostatných ústredných orgánov štátnej správy a správcom ďalších kapitol štátneho rozpočtu nepredkladať v priebehu roka 2015 návrhy legislatívnych predpisov a iných materiálov, ktoré zakladajú finančné nároky na zvýšenie počtu zamestnancov a zvýšenie výdavkov alebo úbytok príjmov schválených v štátnom rozpočte na rok 2015 s rozpočtovými dôsledkami na štátny rozpočet alebo na iné rozpočty tvoriace verejný rozpočet. 
 	Z 	N 	Skrátenie termínu projektu bola požiadavka zo strany MF SR v rámci projektu Register a identifikátor právnických osôb a podnikateľov. Riešenie je posun termínu účinnosti zákona na 1.1.2016 v rámci Čl. V: 
"Tento zákon nadobúda účinnosť 1. januára 2016, okrem čl. I § 5 ods. 3 až 8 a § 8 ods. 3, ktoré nadobúdajú účinnosť 1. marca 2016." Rozpor pretrváva. 
 	
MF SR 	Všeobecne 
Návrh je potrebné zosúladiť s prílohou č. 5 Legislatívnych pravidiel vlády SR (ďalej len „príloha LPV“) (napr. v čl. I § 7 a 10 slová „elektronickej forme“ nahradiť správnymi slovami „elektronickej podobe“, poznámku pod čiarou k odkazu 1 zosúladiť s bodom 49 druhou vetou prílohy LPV, poznámku pod čiarou k odkazu 5 zosúladiť s bodom 22 šiestym odsekom prílohy LPV, v poznámke pod čiarou k odkazu 6 citácie predpisov zosúladiť s bodom 49 prílohy LPV, v poznámke pod čiarou k odkazu 8 citáciu „§ 13 zákona č. 186/2009 Z. z. o finančnom sprostredkovaní a finančnom poradenstve a o zmene a doplnení niektorých zákonov v znení neskorších predpisov“ zosúladiť s bodom 49 druhou vetou prílohy LPV, v poznámke pod čiarou k odkazu 9 citáciu „§ 10 zákona č. 473/2005 Z. z. o poskytovaní služieb v oblasti súkromnej bezpečnosti a o zmene a doplnení niektorých zákonov zákon o súkromnej bezpečnosti v znení neskorších predpisov“ zosúladiť s bodom 49 druhou vetou prílohy LPV, v doložke vplyvov symbol eura „€“ nahradiť slovom „eur“ v príslušnom tvare, v tabuľkách č. 1, 2 a 5 predmetný symbol uvedený v jednotlivých riadkoch vypustiť a upraviť číslovanie tabuliek). 	O 	A 	 	
MF SR 	K čl. I k § 1 
V písmene a) odporúčam slovo „podnikateľov“ nahradiť slovami „fyzických osôb - podnikateľov“ v súlade so znením navrhovaného § 2 ods. 3 písm. b). 	O 	A 	 	
MF SR 	K čl. I k § 2 
1. V poznámke pod čiarou k odkazu 1 odporúčam v citácii vypustiť slová „ods.1“, pretože § 2 citovaného predpisu sa nečlení na odseky. 

2. V odseku 3 uvádzacej vete odporúčam slová „spôsobom a za podmienok“ vypustiť ako nadbytočné a v písmene b) vypustiť legislatívnu skratku „podnikateľ“ v nadväznosti na pripomienku k § 1 písm. a) návrhu. Následne je potrebné vykonať primeranú úpravu v ostatných súvisiacich ustanoveniach. 

3. V odseku 4 odporúčam slová „je zdrojom platných údajov“ nahradiť slovami „obsahuje platné údaje“, pretože navrhované slovné spojenie „ je zdrojom“ môže pôsobiť zmätočne a vyvolať domnienku, že register právnických osôb je zdrojovým registrom. Z dôvodu jednoznačnosti preto odporúčam ustanoviť, že register právnických osôb je referenčným registrom a použiť odkaz na zákon č. 305/2013 Z. z. o e-Governmente, s ktorého ustanoveniami musí byť v súlade. 
 	O 	ČA 	Čiastočne upravené. § 2 zákona č. 275/2008 Z.z. má dva odseky (zavedené novelou v zákone č. 305/2013 Z.z.) a za referenčný register ustanovuje register Ministerstvo financií SR vyhláškou a nie osobitný zákon. 	
MF SR 	K čl. I k § 3 
1. V odseku 1 písm. d) odporúčam vypustiť slová „ktoré tvoria personálny substrát právnickej osoby“ ako nadbytočné; to platí primerane aj pre odsek 1 písm. e) a f). 

2. V odseku 7 odporúčam vypustiť slová „právnych“ a „vždy“ ako nadbytočné. 
 	O 	ČA 	Pojem "personálny substrát" vyjadruje v danom prípade presne to, čo má ustanovenie upravovať. 	
MF SR 	K čl. I k § 4 
V osobitnej časti dôvodovej správy k tomuto ustanoveniu odporúčam doplniť do výpočtu registrov a zoznamov právnických osôb aj „Zoznam audítorských spoločností“ vedený Úradom pre dohľad nad výkonom auditu, pretože Úrad pre dohľad nad výkonom auditu disponuje okrem „Zoznamu audítorov“ aj „Zoznamom audítorských spoločností“. 	O 	N 	Zoznam audítorov sa uvádza a audítorské spoločnosti sú zapísané v inej evidencii a audit majú zapísaný ako činnosť. 	
MF SR 	K čl. I k § 5 
Znenie odseku 3 odporúčam, z dôvodu jednoznačnosti, upraviť tak, aby bolo zrejmé, že zápis údajov v rozsahu podľa § 3 prebehne v rámci jednej transakcie v zdrojovom registri a zároveň v registri právnických osôb.  	O 	N 	Nie je v jednej transakcii, nie je to možné zo strany zdrojových registrov. 	
MF SR 	K čl. I k § 9 a 14 
Upozorňujem, že návrh by mal zohľadňovať nový koncept identifikačného čísla pre právnické osoby (IPO) v súlade s projektom Register a identifikátor právnických osôb a podnikateľov (kód ITMS: 21110120033). 	O 	N 	Spôsobilo by to vysoké náklady so zmenami tlačív a názvoslovia v rámci systémov. NKIVS počíta s IČOm. 	
MF SR 	K čl. I k § 10 
V odseku 4 odporúčam, z dôvodu jednoznačnosti, doplniť zverejnenie formuláru aj na ústrednom portáli verejnej správy v súlade s § 24 zákona č. 305/2013 Z. z. o e-Governmente alebo v navrhovanom znení ustanoviť, že ustanovenia osobitného predpisu, tým nie sú dotknuté s odkazom na § 24 zákona o e-Governmente, podľa ktorého je ústredný orgán štátnej správy na účely konaní v oblastiach, v ktorých vykonáva ústrednú štátnu správu a v ktorých sa vykonáva verejná moc elektronicky, povinný bezodkladne po vytvorení alebo zmene elektronického formulára pre elektronické podanie zverejniť tento elektronický formulár v module elektronických formulárov na ústrednom portáli verejnej správy.  	O 	A 	 	
MF SR 	K čl. III k bodu 1 [§ 2 písm. f) prvý bod] 
V navrhovanom novelizačnom bode odporúčam nedopĺňať odkaz k pojmu „identifikačné číslo organizácie“, ale vzhľadom na znenie čl. I návrhu odporúčam v § 2 písm. f) prvom bode vypustiť slová „organizácie (ďalej len „identifikačné číslo“)". Následne je potrebné vypustiť novelizačný bod ako nadbytočný. 
 	O 	N 	Legislatívne je potrebné rozlíšiť o aké identifikačné číslo. 	
MS SR 	§ 1 
Navrhujeme nahradiť slovo "ustanovuje" slovom "upravuje". Ide o vymedzenie predmetu úpravy, t.j. „tento zákon upravuje“. 
Ide o legislatívno-technickú pripomienku. 	O 	A 	 	
MS SR 	§ 1 písm. a), § 2 
Navrhujeme zmeniť znenie v § 1 písm. a) "zriadenie registra právnických osôb" na "register právnických osôb". 
V § 2 odporúčame vypustiť odsek 1 a následné prečíslovanie odsekov v § 2. 
Odôvodnenie: Nie je potrebné, aby zákon ustanovoval zriadenie registra, pretože register sa zriaďuje priamo zákonom. 	O 	A 	 	
MS SR 	§ 1 písm. a) 
Navrhujeme doplnenie odkazu pod čiarou za slovo "podnikateľov" , keďže na tomto mieste sa pojem podnikateľ používa prvýkrát (nie až v § 2 ods. 3 písm. b)). Následne je potrebné prečíslovanie ďalších odkazov pod čiarou. Súčasne upozorňujeme predkladateľa na to, že v § 2 ods. 3 písm. b) je zavedená legislatívna skratka „podnikateľ“, pričom tento pojem sa prvýkrát používa už v § 1 písm. a); túto nekonzistenciu je potrebné napraviť, keďže je neprípustné používať pojem, ktorý sa ako legislatívna skratka použije prvýkrát až v ďalšom texte návrhu zákona. 	O 	ČA 	V § 1 písm. a) je pojem "podnikateľ" súčasťou názvu registra a preto odkaz na poznámku pod čiarou nepovažujeme za vhodný. 	
MS SR 	§ 2 ods. 3 písm. b) 
Navrhujeme vypustiť slová "alebo vykonáva inú samostatnú zárobkovú činnosť podľa osobitných predpisov", ktoré považujeme za nadbytočné, keďže toto vyplýva priamo z ustanovenia § 2 Obchodného zákonníka, na ktoré návrh zákona odkazuje. 	O 	N 	Predkladateľ na takomto vymedzení trvá. 	
MS SR 	§ 3 ods. 1 písm. d) 
Z dôvodu lepšej zrozumiteľnosti a prehľadnosti navrhujeme rozčleniť ustanovenie do dvoch bodov takto: 

"d) identifikačné údaje spoločníkov, členov, akcionárov, zakladateľov, zriaďovateľov alebo iných osôb, ktoré tvoria personálny substrát právnickej osoby, v rozsahu 
1. meno, priezvisko, adresa pobytu, dátum narodenia a rodné číslo, ak ide o fyzickú osobu a 
2. obchodné meno alebo názov, adresu sídla a identifikačné číslo, ak bolo pridelené, ak ide o právnickú osobu," 	O 	A 	 	
MS SR 	§ 3 ods. 1 písm. d) a e) 
Navrhujeme prehodnotiť vhodnosť použitia teoreticko - právnych pojmov "personálny substrát" a "majetkový substrát", ktoré sa ako legislatívne pojmy nepoužívajú. 	O 	N 	Predkladateľ považuje za potrebné označiť personálnu zložku právnickej osoby a vhodnejší pojem nebol navrhnutý. 	
MS SR 	§ 3 ods. 1 písm. e) 
Navrhujeme doplniť na koniec riadku slová "ak ho právnická osoba vytvára". Upozorňujeme na to, že nie každá právnická osoba, dokonca ani nie každá obchodná spoločnosť, je povinná vytvárať základné imanie. 	O 	A 	 	
MS SR 	§ 3 ods. 1 písm. d), g), ods. 2 písm. d), ods. 4 písm. e) 
Navrhujeme nahradiť slová "adresa pobytu" slovom "bydlisko", ktoré používa aj zákon č. 530/2003 Z. z. o obchodnom registri a o zmene a doplnení niektorých zákonov v znení neskorších predpisov. 	O 	N 	Pojem "adresa pobytu" je všeobecným pojmom, ktorý je v právnom poriadku zaužívaný a má definovaný obsah. 	
MS SR 	§ 3 ods. 1 písm. g) 
Navrhujeme zmeniť znenie nasledovne: "... a rodné číslo fyzickej osoby, ktorá je štatutárnym orgánom alebo jeho členom a prokuristu..." a doplniť právnu úpravu pre prípad, ak je štatutárnym orgánom alebo jeho členom právnická osoba. 	O 	A 	 	
MS SR 	§ 3 ods. 1 písm. i), ods. 2 písm. f), ods. 3 písm. f), ods. 4 písm. f),  
Navrhujeme zmeniť znenie takto: "predmet činnosti alebo podnikania". Vychádzajúc z koncepcie Obchodného zákonníka je namieste hovoriť o „predmete podnikania“. Analogicky predkladateľ rozlišuje v písmene a) medzi názvom a obchodným menom. 	O 	A 	 	
MS SR 	§ 3 ods. 1 písm. b) 
Navrhujeme zmeniť znenie takto : "adresa sídla alebo miesta činnosti" v súlade s § 2 ods. 3 písm. b) zákona č. 530/2003 Z. z. o obchodnom registri a o zmene a doplnení niektorých zákonov v znení neskorších predpisov. 	O 	A 	 	
MS SR 	§ 3 ods. 4 písm. c) 
V súlade s § 2 ods. 1 písm. f) zákona č. 530/2003 Z. z. o obchodnom registri a o zmene a doplnení niektorých zákonov v znení neskorších predpisov navrhujeme zmeniť znenie takto: "adresa umiestnenia". 	O 	A 	 	
MS SR 	§ 3 ods. 5 písm. c) 
Navrhujeme zmenu znenia, keďže v ustanovení nie je použitý pojem reštrukturalizačné konanie, resp. vyrovnacie konanie, takto: "dátume povolenia reštrukturalizácie alebo vyrovnania a dátume ich skončenia". 	O 	A 	 	
MS SR 	§ 4 ods. 3 a 4 
V odsekoch 3 a 4 upozorňujeme na chýbajúce čiarky v prvých vetách pred slovom "ale". 
Ide o štylistickú pripomienku. 	O 	A 	 	
MS SR 	§ 2 ods. 3 písm. f), § 3 ods. 1 písm. p), § 3 ods. 2 písm. m), ods. 3 písm. k). ods. 4 písm. j), § 4 ods. 1 až 9, § 5 ods. 3 a 7, § 6 ods. 2, § 7 ods. 3 až 6, § 8 ods. 4, § 10 ods. 1 až 4,  
V súlade s Legislatívnymi pravidlami vlády SR navrhujeme nahradiť slová "osobitným zákonom" slovami "osobitným predpisom". 
Odôvodnenie: legislatívno - technická pripomienka. 	O 	A 	 	
MS SR 	§ 5 ods. 3 
Navrhujeme nahradiť slovo "dohodnuté" slovom "uvedené". 	O 	A 	 	
MS SR 	§ 7 ods. 4 
V poslednej vete odseku odporúčame zmeniť slová "je možné požiadať" takto: "možno požiadať" 
Odôvodnenie: štylistická pripomienka 	O 	A 	 	
MS SR 	§ 7 ods. 6 
Navrhujeme na konci vety pridať odkaz na poznámku pod čiarou, ktorá by bližšie špecifikovala, akých prípadov, resp. osobitných predpisov sa toto ustanovenie týka. 	O 	N 	Rozsah takýchto predpisov je tak rôznorodý a široký, že odkaz na poznámku pod čiarou by nemal žiadnu výpovednú hodnotu. 	
MS SR 	§ 7 ods. 9 
Navrhované ustanovenie požadujeme vypustiť bez náhrady. Ak je zámerom predkladateľa zamedziť verejnosti prístup k registru právnických osôb, požadujeme túto otázku riešiť systémovo, a to v úvodných ustanoveniach zákona, kde sa vymedzuje register právnických osôb, pričom ho treba definovať ako neverejný register s výnimkami podľa § 7. Vylúčenie aplikácie zákona o slobode informácií je nesystémovým riešením, a to najmä v kontexte toho, že údaje, ktoré bude obsahovať register právnických osôb sú vo svojej podstate verejne dostupné, preto niet dôvodu tieto údaje nesprístupňovať. Rovnako dávame do pozornosti ten fakt, že právne úpravy, ktoré upravujú registre, z ktorých vychádza register právnických osôb neobsahujú vylúčenie aplikácie zákona o slobode informácií. V praxi môže nastať situácia, že v rámci osobitného registra bude možné získať určitú informáciu na základe zákona o slobodnom prístupe k informáciám, ale v rámci registra právnických osôb nie (na základe zákona o slobodnom prístupe k informáciám). Pri obmedzovaní základných práv (t.j. aj práva na informácie) je potrebné prihliadať na to, aby zákonné obmedzenia v obdobných prípadoch platili rovnako pre všetky prípady, ktoré spĺňajú ustanovené podmienky (čl. 13 ods. 3 Ústavy SR).V neposlednom rade platí, že obmedzovanie aplikácie zákona o slobodnom prístupe k informáciám bez jeho priamej novelizácie je popieraním zmyslu tohto zákona, resp. javí sa ako obmedzovanie ústavného práva na informácie. 	Z 	A 	 	
MS SR 	§ 9 
Odporúčame premiestniť nadpis "Identifikačné číslo" nad označenie "§ 9", keďže aj § 10 sa týka identifikačného čísla. Je potrebné preto zaviesť spoločný nadpis pre paragrafy, ktorých sa tento nadpis týka. 	O 	A 	 	
MS SR 	§ 9 ods. 2 
Navrhujeme doplniť odsek 2 takto: 
"d) podniku zahraničnej osoby 
e) organizačnej zložke podniku zahraničnej osoby" 
Odôvodnenie: v súčasnosti sa identifikačné číslo prideľuje podniku zahraničnej osoby aj organizačnej zložke podniku zahraničnej osoby a bolo by vhodné, aby to tak ostalo aj naďalej. 	O 	A 	 	
MS SR 	§ 9 ods. 5, čl. IV, prvý bod 
Odporúčame zmeniť okrúhle zátvorky za príslušnými číslami vyjadrujúcimi odkaz na poznámku pod čiarou z formátu horného indexu na normálnu veľkosť, v súlade s legislatívnymi pravidlami vlády SR. 	O 	A 	 	
MS SR 	§ 7 ods. 1, § 10 ods. 4 a 5 
Odporúčame zmeniť slovné spojenie "v elektronickej forme" na "v elektronickej podobe". Je potrebné rozlišovať medzi formou a podobou úkonu. Písomná forma je zachovaná, aj keď je právny úkon vykonaný elektronicky. 
Odôvodnenie: legislatívno - technická pripomienka. 	O 	A 	 	
MS SR 	§ 10 ods. 5 
Navrhujeme vypustiť v poslednej vete slovo "Osobitné", keďže ho považujeme za nadbytočné. 	O 	A 	 	
MS SR 	§ 12 
Odporúčame premiestniť nadpis "Prechodné ustanovenia" nad označenie "§ 12", keďže sa vzťahuje aj na nasledujúce ustanovenia § 13 a § 14. Je potrebné preto zaviesť spoločný nadpis pre paragrafy, ktorých sa tento nadpis týka. 	O 	A 	 	
MS SR 	§ 11 ods. 2 
Navrhujeme zmeniť formuláciu nasledovne: "Týmto zákonom nie sú dotknuté ustanovenia právnych predpisov o ochrane osobných údajov." 	O 	A 	 	
MS SR 	čl. IV prvý bod  
Pretože sa mení celé znenie odseku 7, číslo odkazu na poznámku pod čiarou by malo ostať 2, keďže sa tu objavuje v texte prvýkrát. V § 7 ods. 13 by sa číslo odkazu 2 malo následne zmeniť na 14l, s odkazom na zákon č. 455/1991 Z. z. 	O 	A 	 	
MS SR 	čl. IV druhý bod 
Požadujeme vypustenie celého ustanovenia bez náhrady. Navrhované selektovanie činností nepovažujeme za prospešné, naopak mohlo by viesť k rôznym nedorozumeniam, nepresnostiam a zmätkom. Navyše, pri niektorých predmetoch podnikania alebo činností by nebolo možné (ani želateľné) označiť jeden predmet podnikania alebo činnosti ako hlavný. Rovnako nie je zrejmé, aký má byť postup registrového súdu, ak napr. spoločenská zmluva bude predmety podnikania obsahovať v inom poradí ako návrh na zápis – pôjde o dôvod odmietnutia návrhu na zápis? Navrhovaná zmena zákona o obchodnom registri je nesystémová. Predmet podnikania je primárne pojmom Obchodného zákonníka, ktorý nerozlišuje hlavný predmet podnikania a iné, či vedľajšie predmety podnikania. 

Za vhodnejšie riešenie považujeme, aby bol štatistický kód ekonomickej činnosti pridelený formálne podľa toho predmetu činnosti alebo podnikania, ktorý bude uvedený ako prvý v zakladateľskom dokumente navrhovateľa. Na tento účel však nie je potrebné meniť zákon o obchodnom registri. 	Z 	ČA 	Po úprave ustanovenia bol rozpor odstránený. 	
MS SR 	Dôvodová správa - osobitná časť 
Upozorňujeme na nenáležité používanie zámena "kedy" pri uvádzaní vzťažnej vety v celom dokumente a odporúčame jeho nahradenie spojkou "keď". 
Konkrétne v časti k § 6 v 3. vete, k § 7 v predposlednej vete, k § 9 a 10 v 4. a 5. vete, k § 12 až 14 v 2. a v predposlednej vete. 	O 	A 	 	
MS SR 	Dôvodová správa - všeobecná časť 
Vzhľadom na to, že nadobudnutím platnosti Lisabonskej zmluvy 1. decembra 2009 stratil pojem Európske spoločenstvá význam, navrhujeme odstránenie slov "a Európskych spoločenstiev" na konci dokumentu. 	O 	A 	 	
MS SR 	Nad rámec návrhu zákona 
Navrhujeme, aby sa predkladateľ vysporiadal s otázkou vyberania poplatkov (správne alebo súdne) v prípadoch, ak Štatistický úrad SR bude sprostredkúvať (vykonávať?) elektronické služby podľa navrhovaného § 7 ods. 3 až 5. Výpis z obchodného registra je spoplatnený, ak nie je v elektronickej podobe. Okruh subjektov, ktoré vyberajú súdny poplatok je v tomto prípade vymedzený v zákone o súdnych poplatkoch. Je otázne, čo sa má presne namysli v prípade, ak je „možné požiadať aj prostredníctvom štatistického úradu“? Bude Štatistický úrad SR súčasne aj orgánom, ktorý vyberá príslušný súdny poplatok? Ak nie, bude vydávať výpisy bez ohľadu na úhradu súdneho poplatku? Alebo je táto služba Štatistického úradu SR podmienená zaplatením súdneho poplatku? Nakoľko návrh zákona nedáva jednoznačnú odpoveď na tieto otázky, požadujeme doplniť právnu úpravu tak, aby z nej buď jednoznačne vyplývalo to, že štatistický úrad sprostredkúva tieto služby za podmienok ustanovených osobitnými predpismi, resp. doplniť právnu úpravu tak, že zodpovednosť za vydanie výpisu príslušným orgánom realizuje tento orgán a nie štatistický úrad. 	O 	N 	ŠÚ SR nebude elektronické služby vykonávať, bude len miestom, kde sa k nim dá pristupovať. Preto je otázka poplatkov irelevantná.  	
MS SR 	Čl. IV. prvý bod 
Žiadame preformulovať čl. IV bod 1 na ustanovenie prechodného charakteru. 
Odôvodnenie: Ustanovenie je vo svojej podstate prechodným ustanovením, keďže jeho aplikácia sa skončí v momente vyriešenia problému s neprideleným IČO u existujúcich zapísaných subjektov. 	Z 	N 	Po vysvetlení bolo upustené od zásadnej pripomienky. 	
MDVaRR SR 	K čl. I § 7 ods. 1 
1. K čl. I § 7 ods. 1 
Žiadam za slová „iným orgánom verejnej moci“ vložiť slová „Národnej diaľničnej spoločnosti, a.s., Slovenskej správe ciest, Železniciam Slovenskej republiky“. 
Túto pripomienku považuje ministerstvo za zásadnú. 
Odôvodnenie: Navrhujem medzi osoby oprávnené na poskytovanie údajov z registra právnických osôb doplniť Národnú diaľničnú spoločnosť, a.s. (právnická osoba so 100% majetkovou účasťou štátu), Slovenskú správu ciest a Železnice Slovenskej republiky (právnická osoba sui generis zriadená zákonom). Uvedené osoby potrebujú disponovať údajmi z registra právnických osôb z dôvodu urýchlenia majetkovoprávneho vysporiadania a výstavby diaľnic, rýchlostných ciest, ciest I. triedy a železničnej infraštruktúry. 

 	Z 	A 	 	
MDVaRR SR 	K doložke vplyvov 
2. K Doložke vybraných vplyvov 
Podľa osobitnej časti dôvodovej správy sa predpokladá postupný nábeh registra právnických osôb a počíta sa s postupnou integráciou zdrojových registrov v horizonte dvoch rokov. Za predpokladu, že integrácia zdrojových registrov bude spojená s výdavkami, ktoré budú musieť povinné osoby vyčleniť vo svojich rozpočtoch, navrhujem doplniť doložku vybraných vplyvov na štátny rozpočet o odhad výdavkov spojených s integráciou zdrojových registrov. 
 	O 	N 	RPO - ako projekt poskytuje možnosť správy registra v rámci RPO, nepredpokladajú sa dodatočné výdavky. Zdrojové evidencie majú poskytnuté možnosti integrácie. 	
ÚPV SR 	Čl. I § 3 
Odporúčame najmä v odseku 1 písm. d) a g), v odseku 2 písm. d), v odseku 4 písm. e) vložiť v súvislosti so slovami "rodné číslo" slová "ak bolo pridelené", vzhľadom k tomu, že nie každá fyzická osoba, o ktorej rodné číslo ide, musí byť občanom SR (ktorým sa rodné čísla prideľujú), ale môže byť občanom iného štátu, ktorý systém rodných čísiel nemusí poznať. 	O 	N 	V zmysle § 5 ods. 2, ak rodné číslo nebude evidované v zdrojovej evidencii, nebude evidované ani v RPO. 	
ÚPV SR 	Čl. I § 3 ods. 7 
Odporúčame slovo "nej" nahradiť slovom "ňom", ide o gramatickú pripomienku. 	O 	A 	 	
ÚPV SR 	Čl. I poznámky pod čiarou k odkazom 6, 8, 9 
Keďže v týchto poznámkach pod čiarou ide o demonštratívny výpočet právnych predpisov, odporúčame poznámky upraviť v zmysle bodu 22. Legislatívnotechnických pokynov (chronologické poradie). 	O 	A 	 	
ÚPV SR 	Čl. I § 4 ods. 9 
Odporúčame spojku "a" za slovami "odseku 5 písm. a)" nahradiť čiarkou, ide o gramatickú pripomienku. 	O 	A 	 	
ÚPV SR 	Čl. I poznámka pod čiarou k odkazu 13 
Keďže v tejto poznámke pod čiarou ide o taxatívny výpočet právnych predpisov, odporúčame poznámku upraviť v zmysle bodu 22. Legislatívnotechnických pokynov (samostatné vety pod sebou). 	O 	A 	 	
ÚPV SR 	Čl. III novelizačný bod 3. 
Odporúčame označenie siedmeho odseku "(6)" zmeniť na "(7)". 	O 	A 	 	
MŽP SR 	K § 4 osobitnej časti dôvodovej správy 
V osobitnej časti dôvodovej správy k § 4 sa slová „Register odborne spôsobilých osôb na vykonávanie geologických prác“ nahrádzajú slovami „Register geologických oprávnení“ a v položke „Banský register“ sa slová „Okresný úrad“ nahrádzajú slovami „Obvodný banský úrad“. 
Odôvodnenie: 
Spresnenie textu v zmysle § 8 zákona č. 569/2007 o geologických prácach a § 4c zákona č. 51/1988 Zb. o banskej činnosti, výbušninách a o štátnej banskej správe. 
 	O 	A 	 	
MŠVVaŠ SR 	K Čl. I § 2 ods. 3 písm. f) 
Žiadame presnejšie vymedzenie, čo sa rozumie pod pojmom "organizačná zložka bez právnej subjektivity zriadená slovenskou právnickou osobou alebo orgánom verejnej moci", zapisovaná do registra. V pôsobnosti Ministerstva školstva, vedy, výskumu a športu Slovenskej republiky (ďalej len "ministerstvo školstva") sa nachádzajú nasledovné inštitúcie, ktoré majú osobitné postavenie (ďalej len "štatistické jednotky") a nie je zrejmé, či majú byť z vecného dôvodu zapisované do registra osobitne. 
Ide o: 
1. školy a školské zariadenia zriadené podľa rozhodnutia zriaďovateľa bez právnej subjektivity na základe § 27 ods. 6 a § 112 ods. 2 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov (ďalej len "školský zákon"); 
2. škola vždy bez právnej subjektivity ako organizačná zložka spojenej školy podľa § 20 zákona č. 596/2003 Z. z. o štátnej správe školstva a školskej samospráve a o zmene a doplnení niektorých zákonov v znení neskorších predpisov (ďalej len "zákon č. 596/2003 Z. z. v znení neskorších predpisov"); 
3. elokované pracoviská škôl vždy bez právnej subjektivity podľa § 19 ods. 7 zákona č. 596/2003 Z. z.; 
4. fakulty, iné pedagogické, výskumné, vývojové, umelecké, hospodársko-správne a informačné pracoviská (vrátane akademických knižníc) verejných vysokých škôl a ich účelové zariadenia podľa § 21 ods. 1 zákona č. 131/2002 Z. z. o vysokých školách a o zmene a doplnení niektorých zákonov (ďalej len "zákon o vysokých školách"); 
5. v blízkej budúcnosti tzv. vedecko-výskumné centrá zriadené podľa návrhu zákona o verejných výskumných inštitúciách a o zmene a doplnení niektorých zákonov pripravovaného podľa úlohy vyplývajúcej z Plánu legislatívnych úloh vlády SR na rok 2014. 
Na základe uvedeného navrhujeme za odsek 3 vložiť nový odsek 4 v nižšie uvedenom znení a odseky 4 a 5 označiť ako odseky 5 a 6: 
"(4) Povinná osoba (§ 5 ods. 1) určí, ktoré organizačné zložky bez právnej subjektivity podľa § 2 ods. 3 písm. f) sa zapisujú do registra právnických osôb.". 
V súlade s tým navrhujeme upraviť poznámku pod čiarou k odkazu 5 nasledovne: 
"5) napríklad § 7 ods. 2 Obchodného zákonníka, § 19 ods. 7 a § 20 ods. 3 zákona č. 596/2003 z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov, § 27 ods. 6 a § 112 ods. 2 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov, § 21 ods. 1 zákona č. 131/2002 Z. z. o vysokých školách a o zmene a doplnení niektorých zákonov.". 
Túto pripomienku považuje ministerstvo školstva za zásadnú. 	Z 	A 	 	
MŠVVaŠ SR 	K Čl. I § 3 ods. 1, 2, 4 a 7 
Pojem "personálny substrát" uvedený v odseku 1 písm. d) navrhujeme nahradiť iným pojmom, pretože je vágny a evokuje, že do registra sa zapisujú identifikačné údaje všetkých zamestnancov. Navrhujeme údaje jednoznačne obmedziť len na spoločníkov, zakladateľov a členov riadiacich (štatutárnych), kontrolných a dozorných orgánov. 
Zároveň je nutné upraviť špeciálny prípad, kedy orgán verejnej moci, ktorý vedie zoznam, register alebo evidenciu právnických osôb, nemá na základe zákona k dispozícii údaje o členoch orgánov. Ako príklad uvádzame riaditeľov škôl zriadených podľa zákona č. 596/2003 Z. z. v znení neksorších predpisov. 
Navrhujeme tiež upraviť, že údaje o právnickej osobe uvedené: 
1. v odseku 1 písm. d) až f) sa od niektorých typov právnických osôb (vysoké školy, SAV a budúce verejné výskumné inštitúcie) nebudú požadovať vzhľadom na to, že tieto údaje nemajú žiaden právny ani vecný význam pre orgány verejnej moci. (napríklad majetkové pomery školy, členovia správnych rád vysokých škôl). 
2. v odseku 4 písm. d) a zrejme aj v písm. a) nie je možné požadovať, ak ide o fakultu a organizačnú zložku verejnej výskumnej inštitúcie. Zároveň nie je u týchto štatistických jednotiek jednoznačne možné poskytnúť údaj v písmene c), prijateľný by bol údaj adresa sídla. 
3. Pri vysokých školách a ich fakultách je otázne, čo uvádzať v predmete činnosti. 
Ohľadom rodného čísla, ktoré patrí k zapisovaným údajom podľa odseku 1 písm. d) a g), odseku 2 písm. d) a ods. 4 písm. e), navrhujeme pre prípad, že fyzická osoba nemá pridelené rodné číslo, pretože je občanom krajiny, kde sa takýto identifikátor všeobecne nepoužíva, vložiť 
- v odseku 1 písm. d) za slovo "osobu" slová "a bolo jej pridelené"; 
- v odseku 1 písm. g) slová "ak bolo pridelené," 
- v odseku 2 písm. d) za slovo "číslo," vložiť slová "ak bolo pridelené" 
- v odseku 4 písm. e) za sovo "závodu" slová "ak ho má pridelené," 
alebo upraviť tento prípad v samostatnom odseku. 
V odseku 1 požadujeme upraviť ako údaj, ktorý má všeobecnú výpovednú hodnotu, teda nie len pre potreby príslušného generického registra, dátum začatia a ukončenia činnosti resp. zaradenia a vyradenia zo zákonom stanovenej evidencie, ktorý je v prípade niektorých právnických osôb jediným dôvodom ich zriadenia, napr. pri školách a školských zariadeniach. 
V odseku 7 treba použiť namiesto slova "nej" gramaticky správne slovo "ňom". 	O 	ČA 	Situáciu, kedy jednotlivé zdrojové registre nedisponujú všetkými údajmi podľa § 3, rieši generálne § 5 ods. 2. Pokiaľ ide o dátumy začatie a skončenia činnosti, tieto sú evidované podľa § 3 ods. 6 písm a) 	
MŠVVaŠ SR 	K Čl. I § 4 ods. 1 písm. a) a b) a § 5 ods. 4 
V § 4 ods. 1 písm. a) navrhujeme jednoznačne upraviť pojem "zákonom ustanovená evidencia", pretože v konkrétnom prípade ide nielen o evidenciu ale aj register alebo zoznam, pričom do nich zapisované údaje majú rôzne právne účinky a teda aj rôznu výpovednú silu. 
V § 4 ods. 1 písm. b) odporúčame slová "obdobného konania" nahradiť slovami "vedú obdobné konanie" a v § 5 ods. 4 odporúčame slovo "vykonáva" nahradiť slovami "vedie" alebo "zabezpečuje", pretože konania sa nekonajú a v právnom predpise treba uprednostniť používanie jednotného čísla. Ide o jazykovú pripomienku. 	O 	ČA 	Pojem "zákonom ustanovená evidencia" sa v právnych predpisoch zvykne používať ako všeobecné označenie rôznych registrov, zoznamov a iných evidencií. 	
MŠVVaŠ SR 	K Čl. I § 4 ods. 4 
V predvetí navrhujeme za slovo "moci" vložiť čiarku. Ide o jazykovú pripomienku. 	O 	A 	 	
MŠVVaŠ SR 	K Čl. I § 5 ods. 3 a 4 
Otázka povinností ministerstva školstva ako povinnej osoby podľa § 5 návrhu zákona vo vzťahu k školám a školským zariadeniam zriadeným podľa zákona č. 596/2003 Z. z. v znení neskorších predpisov: 
Vzhľadom na skutočnosť, že sieť škôl a školských zariadení vedená ministerstvom školstva podľa § 15 zákona č. 596/2003 Z. z. v znení neskorších predpisov neposkytuje záruku aktuálnosti údajov, ktorú Štatistický úrad v zmysle dôvodovej správy od zákonom stanovenej prvotnej resp. konštitutívnej (§ 4 ods. 1 a 4) evidencie očakáva, navrhujeme zaviesť prechodné ustanovenie do návrhu zákona, počas ktorého ministerstvo školstva bude môcť legislatívne a organizačne prispôsobiť sieť ako zákonom vedenú evidenciu potrebám registra právnických osôb. V opačnom prípade nemožno garantovať, že údaje poskytované ministerstvom školstva podľa odsekov 3 resp. 4 budú aktuálne a úplné. 
Dôvody spočívajúce v samotnom charaktere siete sú nasledovné: 
1. sieť neobsahuje údaje o osobách riaditeľov ako štatutárnych orgánov PO, 
2. škola vzniká zriadením zo strany obce, VÚC, okresného úradu, súkromnej fyzickej osoby, súkromnej právnickej osoby alebo cirkvi až po tom, ako bola zaradená do siete - to konkrétne môže znamenať, že zo siete sa poskytne údaj o osobe, ktorá nikdy nevznikla. Zákon neurčuje dátum, ku ktorému je škola zriadená a zrušená, pretože zriadenie alebo zrušenie školy alebo školského zariadenia nastane až úkonom zriaďovateľa (vydanie zriaďovacej listiny o vzniku právnickej osoby alebo subjektu bez právnej subjektivity) aj v závislosti od vyriešenia likvidácie a pracovnoprávnych vzťahov. Špecifikom siete škôl a školských zariadení vyplývajúcim zo zákona je skutočnosť, že zaradenie, zmena alebo vyradenie školy alebo školského zariadenia zo siete nemá konštitutívny charakter. Inak povedané, platný právny stav nevytvára podmienky pre primeranú aktualizáciu údajov v sieti ako zdroji údajov budúceho registra. 
Ďalšími dôvodmi sú nasledovné špecifiká právnej subjektivity škôl: 
3. nie všetky školy majú postavenie právnickej osoby, napr. súkromní zriaďovatelia s právnou subjektivitou (občianske združenie, občan, cirkev) ich zriadia bez nej. 
4. Duplicita údajov. Dovoľujeme si upozorniť predkladateľa na skutočnosť, že v prípade niektorých právnických osôb môže dôjsť napriek preferencii konštitutívneho registra k duplicite povinností a zberaných údajov [napr. v prípade verejných vysokých škôl, ktoré sú ex lege aj podnikateľmi zapísanými v OR, s. r. o. môže zriadiť školu podľa § 19 ods. 2 písm. e)zákona č. 596/2003 Z. z. v znení neskorších predpisov]. Zároveň treba vyriešiť otázku, či k aktualizácii údajov o právnickej osobe resp. inej štatistickej jednotke nemajú poskytovať súčinnosť viaceré orgány verejnej moci. V prípade, že nejde o podnikateľa, ktorého činnosť je zapísaná v OR a ŽR sa môže stať, že prehľad o činnosti právnickej osoby nebude úplný, lebo neexistuje vzájomná povinnosť orgánov informovať sa o údajoch, ktoré nesúvisia s ich vecnou a funkčnou príslušnosťou. 
Otázka povinností ministerstva školstva ako povinnej osoby podľa § 5 ods. 3 návrhu zákona vo vzťahu k vysokým školám, SAV, ústavom SAV a budúcim vedeckým výskumným inštitúciám: 
Zo znenia § 4 nie je jednoznačné, kto a akým spôsobom bude zapisovať budúce verejné výskumné inštitúcie a ich zložky. Nie je zrejmé, či túto úlohu môže plniť a) ako budúci zakladatelia uvedených organizácií SAV a jednotlivé ústredné orgány štátnej správy, b) ŠÚ SR, alebo c) MS SR, keďže tieto inštitúcie sa budú ex lege zapisovať ako podnikatelia aj do Obchodného registra. 
Túto pripomienku považuje ministerstvo školstva za zásadnú. 	Z 	A 	 	
MŠVVaŠ SR 	K Čl. I § 5 ods. 4 
Navrhujeme za slovami "a súčasne" vložiť slovo "právoplatným" z dôvodu právnej istoty resp. odpadnutia povinnosti vymazávať nadbytočné a neaktuálne údaje z registra. 
Ďalej odporúčame nadbytočné slová "ako aj" nahradiť slovom "a". Uvedené sa vzťahuje aj na odseky 5 a 6. 	O 	A 	 	
MŠVVaŠ SR 	K Čl. I § 5 ods. 7 
Ustanovenie je taxatívnym zoznamom údajov, preto navrhujeme zjednodušenie jeho znenia nasledovne: 
"(7) Štatistický úrad zapisuje do registra právnických osôb automatizovaným spôsobom štatistický kód hlavnej ekonomickej činnosti, štatistický kód inštitucionálneho sektora a označenie osobitným zákonom ustanovenej evidencie, z ktorej boli údaje poskytnuté." 
Obdobnú úpravu odporúčame aj v prípade ustanovenia § 4 ods. 8.  	O 	A 	 	
MŠVVaŠ SR 	K Čl. I § 6 ods. 1 
Ustanovenie spresniť tak, aby štatistický úrad zodpovedal za "správnosť a úplnosť zapisovaných údajov" a nie "za hodnoty zapísaných údajov". Za hodnoty údajov zodpovedá tá osoba, ktorá ich podľa predpisov prvotne zbiera. 
Register bude vedený výlučne elektronicky, preto navrhujeme čiarku za slovom "rozsahu" vypustiť a vágne slová "dostali do jeho dispozície od povinnej osoby" nahradiť slovami "a čase, v akom sa na základe plnenia povinnosti podľa § 4 a 5 nachádzajú v jeho informačnom systéme." Touto úpravou sa zodpovednosť za údaje ohraničí miestom uloženia, časom vzniku aj dobou trvania. 	O 	N 	Predmetné ustanovenie je zosúladením s návrhom novely zákona o e-governmente v časti týkajúcej sa zodpovednosti delenejmedzi zdrojové a referečné registre. 	
MŠVVaŠ SR 	K Čl. I § 7 ods. 1 a 2 
Navrhujeme v odseku 1 vypustiť slová "ako aj" pre nadbytočnosť a spojku "alebo" nahradiť spojkou "a", pretože vylučovací význam ustanovenia nie je v prípade "tretích štátov" daný. 
Navrhujeme v odseku 2, aby bol register s výnimkou zhromaždených osobných údajov a iných citlivých údajov verejný; vecný dôvod na jeho nesprístupnenie nie je daný, navyše takto sa tiež bude môcť kontrolovať aktuálnosť poskytnutých údajov. 
V prípade, že register má byť ustanovený ako neverejný, potom navrhujeme časť vety v druhom odseku vložiť na koniec odseku 1 za bodkočiarku a druhý odsek navrhujeme vypustiť. Časť vety pred bodkočiarkou v druhom odseku je vzhľadom na striktné ustanovenie odseku 1 nadbytočná. 	O 	A 	 	
MŠVVaŠ SR 	K Čl. I § 7 ods. 5 a 8 
V texte sa používajú dva rozdielne odkazy na to isté ustanovenie zákona č. 275/2006 Z. z. v znení neskorších predpisov. Máme za to, že odkazom 12 sa má v poznámke pod čiarou odkazovať na § 7 ods. 3 zákona č. 275/2006 Z. z. v znení neskorších predpisov, ktorý upravuje výstupy z informačných systémov verejnej správy.  	O 	A 	 	
MŠVVaŠ SR 	K Čl. I § 9 ods. 6 
Navrhujeme z dôvodu zvýšenia prospešnosti rozšíriť povinnosť uvádzania IČO v styku s orgánom verejnej moci pre každú právnickú osobu a jej zapísanú organizačnú zložku bez ohľadu na to, či vystupuje v danom styku ako podnikateľ. 	O 	A 	 	
MŠVVaŠ SR 	K Čl. I § 9 ods. 7 
Navrhujeme na konci vložiť slová "bezodkladne, len čo sa o tom dozvie". 
Inak sa nebude možné uskutočnenia nápravy v prípade nečinnosti úradu účinne domáhať. 	O 	A 	 	
MŠVVaŠ SR 	K Čl. I § 10 
Za odsek 3 navrhujeme vložiť nový odsek 4, ktorý znie: 
"(4) Povinná osoba určí, ktorým organizačným zložkám bez právnej subjektivity zapisovaným do registra právnických osôb, sa prideľuje identifikačné číslo.". 
Odseky 4 a 5 sa označujú ako odseky 5 a 6. 
Odôvodnenie: 
V praxi nevzniká vecná potreba prideľovať identifikačné číslo organizačným zložkám, elokovaným pracoviskám a súčastiam školy. V právnych vzťahoch nevystupujú samostatne. 	O 	N 	Navrhované doplnenie nie je potrebné, pretože identifikačné číslo sa bude prideľovať každej zapísanej organizačnej zložke. 	
MŠVVaŠ SR 	K Čl. I § 10 ods. 5 
Z dôvodu, že v ustanovení odseku 5 sú uvedené povinnosti dvoch rozličných subjektov, navrhujeme ho rozdeliť do dvoch samostatných odsekov. V prípade plnenia oznamovacej povinnosti povinnou osobou vo vzťahu k subjektom, pre ktoré od ŠÚ SR žiada IČO, navrhujeme zjednodušiť a spresniť navrhovanú dikciu ustanovenia. Najmä upozorňujeme, že púhym zápisom prideleného IČO spôsobom ustanoveným osobitným predpisom do zákonom ustanovenej evidencie, nedôjde k oznámeniu IČO dotknutému subjektu. 
Navrhujeme nasledovné znenie odseku 5 a nového odseku 6: 
"(5) Štatistický úrad oznámi identifikačné číslo povinnej osobe v elektronickej forme bezodkladne po doručení žiadosti ktorú podala podľa odsekov 1 až 4. Osobitné rozhodnutie o pridelení identifikačného čísla sa nevyhotovuje. 
(6) Povinná osoba oznamuje identifikačné číslo pridelené podľa odseku 5 tomu, komu bolo pridelené (§ 9 ods. 2) 
a) v konaní o registrácii právnickej osoby alebo v obdobnom konaní, ak je podmienkou vzniku právnickej osoby registrácia alebo obdobné konanie, 
b) bezodkladne po vykonaní jeho zápisu do zákonom ustanovenej evidencie alebo 
c) bezodkladne spôsobom obvyklým v ich vzájomnej komunikácii, ak nejde o prípady podľa písm. a) a b).". 

 	O 	ČA 	Nesúhlasíme s osobitným ustanovením povinnosti informovať o pridelenom identifikačnom čísle, ak táto povinnosť už dnes nevyplýva z osobitných predpisov. 	
MŠVVaŠ SR 	K čl. I § 12 ods. 1, § 14 ods. 2, čl. III bod 4 a 5 a čl. V 
Odporúčame v § 12 ods. 1 v prvej vete zvážiť za slová "dôvody" vložiť slová "alebo stanovený spôsob a čas zberu údajov", pretože v niektorých prípadoch existujú aj legislatívne prekážky poskytovania údajov do registra právnických osôb v rozsahu a podobe zo strany povinnej osoby, ktoré návrh zákona vyžaduje; bude potrebná novelizácia napr. zákona č. 596/2003 Z. z. v znení neskorších predpisov. 
V prípade škôl a školských zariadení je ministerstvo školstva v prechodnom období schopné oznamovať ŠÚ SR iba zaradenie nového subjektu do siete. Zvyšnú komunikáciu so zriaďovateľom resp. zaraďovaným subjektom je potrebné v prechodnom období zveriť ŠÚ SR (ako je tomu v súčasnosti). 
Preto zároveň žiadame v prechodnom období zachovať súčasný systém prideľovania identifikačného čísla existujúcim subjektom priamo ŠÚ SR. Preto navrhujeme na konci čl. V vložiť slová "a čl. III body 4 a 5, ktoré nadobúdajú účinnosť 1. októbra 2017.". 
Všeobecne žiadame zosúladiť navrhovanú účinnosť zákona so znením prechodných ustanovení, pretože technické dôvody a legislatívne dôvody, o ktoré opierame našu pripomienku k § 12 ods. 1 a zavedenie dvojročného prechodného obdobia v § 12 ods. 2 sú v rozpore s dátumami nadobudnutia účinnosti ustanovení zákona, ak ide o plnenie povinnosti povinnej osoby poskytovať údaje v stanovenom rozsahu a spôsobom do registra. 
Túto pripomienku považuje ministerstvo školstva za zásadnú. 	Z 	ČA 	Po úprave ustanovenia a dôvodovej správy bol rozpor odstránený. 	
MŠVVaŠ SR 	Doložka vplyvov, Vplyv na rozpočet verejnej správy 
Žiadame vykázať a kvantifikovať negatívny dopad aj na rozpočet kapitoly ministerstva školstva ako povinnej osoby, ktorý spočíva v potrebe zabezpečenia dodatočných finančných prostriedkov poskytnutých na technickú realizáciu úloh a mzdy novoprijatých zamestnancov. Pôjde o novú úlohu ministerstva školstva, čo bude znamenať personálne posilnenie príslušného organizačného útvaru alebo vznik nového útvaru. 
Túto pripomienku považuje ministerstvo školstva za zásadnú. 	Z 	N 	Ministerstvo školstva, vedy, výskumu a športu SR navrhlo preklasifikovanie zo zásadnej na obyčajnú. Štatistický úrad Slovenskej republiky v rámci rokovania s MF SR otvorí problematiku potenciálnych dodatočných nákladov ďalších rezortov (napr. Ministerstva školstva, vedy, výskumu a športu SR). 	
MK SR 	§ 3  
1. V odseku 1 písm. a) a v odseku 2 písm. a) odporúčame zvážiť použitie slovného spojenia "a ďalšie používané názvy alebo skratky, ak existujú". Podľa § 8 Obchodného zákonníka je obchodné meno názov, pod ktorým podnikateľ vykonáva právne úkony pri svojej podnikateľskej činnosti, pričom v § 9 je obsiahnutá úprava obchodného mena ďalších subjektov. V zmysle obchodného zákonníka sa uplatňuje zásada jednotnosti, čo znamená, že každý subjekt je oprávnený mať len jedno obchodné meno, výlučné a nezameniteľné s menami iných subjektov. Obchodné meno je potrebné používať v tej istej forme, ako je zapísané v obchodnom registri. Zásada jednotnosti sa používa analogicky aj pri názve právnickej osoby zriadenej podľa Občianskeho zákonníka. Názov právnickej osoby sa určí pri zriadení právnickej osoby, pričom tento údaj sa povinne zapisuje do príslušného registra. 

2. V odseku 1 písm. d) odporúčame vložiť medzi slová "adresa pobytu" slovo "trvalého". Táto pripomienka platí aj pre odsek 2 písm. d) a odsek 4 písm. e). 

3. V odseku 5 písm. g) odporúčame nahradiť čiarku na konci bodkou. 

4. V odseku 7 odporúčame nahradiť zámeno "nej" zámenom v správnom rode "ňom" (....zapisujú sa údaje o ňom vždy len pod jedným...). 	O 	ČA 	Považujeme za vhodné ponechať možnosť aj na zápis skratiek a iných názvov, ak by boli v registroch evidované. Pokiaľ ide o pojem "pobyt", navrhujeme ponechať, keďže môže ísť tak o trvalý ako aj o prechodný pobyt. 	
MK SR 	§ 4 
V odseku 3 uvádzacej vete odporúčame vložiť čiarku pred slovo "ale" a v odseku 9 nahradiť spojku "a" pred slovami "odseku 6" čiarkou.  	O 	A 	 	
MK SR 	§ 7  
1. Upozorňujeme, že poznámky pod čiarou k odkazom 11 a 12 sú totožné. V § 7 ods. 8 odporúčame uviesť namiesto odkazu 12 odkaz 11. 

2. Odporúčame v poznámke pod čiarou k odkazu 13 vypustiť odkaz na § 7 ods. 2 zákona č. 275/2006 Z.z.  	O 	A 	 	
MK SR 	§ 11 
V odseku 2 odporúčame nahradiť slovo "právneho" slovom "osobitného".  	O 	A 	 	
MK SR 	§ 12  
1. Nadpis pod § 12 odporúčame presunúť nad § 12. 

2. Dávame na zváženie, či lehota dvoch rokov uvedená v odseku 1 nie je príliš dlhá. 

3. V odseku 1 sa uvádza, že povinné osoby nie sú počas dvoch rokov od účinnosti zákona povinné plniť povinnosti podľa § 5 ods. 3 až 8 a § 8 ods. 3. Upozorňujeme, že niektoré z povinností podľa § 5 ods. 3 až 8 sa netýkajú povinných osôb, ale Štatistického úradu SR. Pri výnimke z povinnosti podľa § 8 ods. 3 upozorňujeme, že generický register podľa § 8 ods. 2 vytvorí a prevádzkuje Štatistický úrad SR. Nie je teda zrejmé, prečo povinná osoba nie je až počas dvoch rokov od účinnosti zákona povinná plniť povinnosť podľa § 8 ods. 3. 

4. V odseku 2 odporúčame vypustiť slová "a všeobecne záväzným právnym predpisom ustanoviť zoznam...v plnení týchto povinností". Považujeme za dostatočné, aby Štatistický úrad SR posudzoval technické dôvody, ktoré bránia plneniu povinností povinnej osoby, bez toho, aby vydával všeobecne záväzný právny predpis. 

5. V odseku 3 odporúčame vypustiť slová "Ak v § 14 nie je ustanovené inak", pretože § 14 neustanovuje inak. 
 	O 	ČA 	Lehotu dvoch rokov považujeme za potrebnú na zabezpečenie integrácie na RPO. Využitie tejto lehoty bude závisieť aj na posudzovaní technickej pripravenosti. Aj to je dôvodom, prečo sa navrhuje vydávanie všeobecne záväzného právneho predpisu, aby bola zabezpečená úplná transparentnosť a istota pre dotknuté subjekty. 	
MK SR 	Čl. III 
V bode 3 odporúčame upraviť číslo odseku, t.j. namiesto čísla odseku 6 uviesť číslo 7.  	O 	A 	 	
MK SR 	Čl. IV 
1. V bode 1 odporúčame upraviť v poznámke pod čiarou k odkazu 2a číslo roku. 

2. V bode 2 poslednom riadku odporúčame vložiť pred slovo "činnosť" slovo "tú".  	O 	A 	 	
MK SR 	Čl. V 
Upozorňujeme, že podľa čl. V majú § 5 ods. 3 až 8 a § 8 ods. 3 v čl. I nadobudnúť účinnosť až 1. marca 2016. V tejto súvislosti poukazujeme na znenie § 12 v čl. I (upravuje predmetné povinnosti), ktorý má nadobudnúť účinnosť už 1. októbra 2015. Odporúčame upraviť čl. V.  	O 	A 	 	
MK SR 	Návrh uznesenia vlády 
Odporúčame upraviť návrh uznesenia vlády v časti "Vykonajú".  	O 	A 	 	
MK SR 	§ 1  
V písmene d) odporúčame vypustiť slovo "organizácie", pretože nie je korektný vzhľadom na širší rozsah subjektov, ktorým sa identifikačné číslo prideľuje.  	O 	N 	Vzhľadom na zaužívanosť tohto spojenia považujeme za vhodné ponechať v navrhovanom znení. 	
MK SR 	§ 6  
Odporúčame zvážiť používanie slova "hodnoty" a nahradiť ho vhodnejším slovom napr. "súlad" alebo "správnosť" v príslušnom gramatickom tvare, resp. uvedené slovo vynechať a text ďalej upraviť podľa pravidiel spisovného jazyka. 	O 	N 	Ide o terminus technicus vo vzťahu k údajom. 	
MK SR 	§ 5  
Začiatok znenia odseku 1 odporúčame upraviť takto: "Povinnými osobami na účely tohto zákona..." a slová "ods. 1 až 8" nahradiť slovami "ods. 1 až 7".  	O 	A 	 	
MK SR 	§ 6  
Odporúčame zvážiť a prehodnotiť znenie odseku 1 najmä časti "zodpovedá za hodnoty zapísaných údajov... v rozsahu". 	O 	N 	Predkladateľ považuje znenie za správne. 	
MV SR 	K čl. I § 1 a § 2 
K čl. I § 1 a § 2: V predloženom návrhu označenie názvu návrhu zákona „o registri 
právnických osôb, podnikateľov, ...“, vymedzenie „registra právnických osôb“ vo význame používanej legislatívnej skratky a uvádzanie fyzickej osoby vo význame používanej legislatívnej skratky „podnikateľ“ nie je jednoznačné v spojitosti s taxatívne uvedeným okruhom adresátov, na ktoré sa vzťahuje povinnosť zápisu viesť o nich určené údaje. Znenie návrhu formálne ani obsahom plne nekorešponduje s predmetom predloženej úpravy, neodráža a v uvádzanom rozsahu ani nerešpektuje existujúci osobný status a organizačno-právne postavenie fyzických osôb a právnických osôb a ich vnútorných jednotiek, ktoré vykonávajú alebo môžu vykonávať podnikateľskú a inú zárobkovú činnosť na základe a za podmienok ustanovených zákonom č. 455/1991 Zb. o živnostenskom podnikaní (živnostenský zákon) v znení neskorších predpisov (ďalej len „živnostenský zákon“) a inými osobitnými predpismi., poukazom na to, že: 
- obsahom (predmetom) navrhovanej úpravy zápisu údajov vo vzťahu k právnickým a fyzickým osobám sú (aj) organizačné jednotky bez právnej subjektivity [§ 2 ods. 3 písm. c), f)], 
- obsahom (predmetom) navrhovanej úpravy vo vzťahu k právnickým a fyzickým osobám nie sú paradoxne organizačné jednotky s právnou subjektivitou, za podmienok určených osobitným predpisom (s reálnym oprávnením vystupovať a konať v praxi pod svojím menom), 
- za podnikateľa vo význame legislatívnej skratky sa na účely toho zákona považuje (iba) fyzická osoba [§ 2 ods.3 písm. b)], 
- za podnikateľa sa v tomto význame považuje (aj) fyzická osoba vykonávajúca inú ako podnikateľskú (zárobkovú) činnosť [§ 2 ods.3 písm. b)], 
- v registri právnických osôb údaje o dotknutom „subjekte“ určené na povinný zápis do registra (§ 3) nie sú v súlade s označením údajov (podstatných atribútov), ako ich vymedzujú príslušné osobitné predpisy. 

Žiadame vypustiť slová „bez právnej subjektivity“. 

Odôvodnenie: Do registra sa majú zapísať všetky organizačné zložky (s alebo bez právnej subjektivity), ak sa zapisujú do osobitnej zákonom ustanovenej evidencie – napríklad ide aj o organizačné zložky občianskych združení s právnou subjektivitou, ktoré by bez tejto zmeny neboli do tohto registra zapísané. 

Tieto pripomienky uplatňujeme ako zásadné. 
 	Z 	A 	 	
MV SR 	K čl. I § 3 ods. 1 
K čl. I § 3 ods. 1: V rámci povinne zapisovaných údajov v registri právnických osôb o podniku zahraničnej osoby a o organizačnej zložke podniku zahraničnej osoby (§ 3 ods.1) poukazujeme najmä na tieto nedôslednosti a nesprávnosti: 
- v § 3 ods. 1 písm. b) neopomenuteľným atribútom vyjadrenia spôsobu podnikania zahraničnej osoby na území SR prostredníctvom podniku zahraničnej osoby a organizačnej zložky podniku zahraničnej osoby nie je adresa „sídla“ (ktoré zodpovedá príslušnej zahraničnej osobe, ktorá podnik alebo organizačnú zložku podniku zriaďuje), ale podľa zákona je ním ich adresa „miesta činnosti“, 
- v § 3 ods. 1 písm. j) uvedený „dátum vzniku“ nemá právny význam, s poukazom na to, že nie zrejmé, či ide o dátum vzniku oprávnenia na podnikanie na území SR (pre ktorý platí osobitný právny režim) alebo dátum vzniku (zriadenia) podniku alebo organizačnej zložky podniku zahraničnej osoby – zahraničnou osobou, 
- v § 3 ods. 1 neopomenuteľne absentuje rozhodný údaj o osobe oprávnenej konať vo všetkých veciach podniku zahraničnej osoby alebo organizačnej zložky podniku zahraničnej osoby, ktorou je za súčasného právneho stavu osoba v postavení „vedúceho podniku zahraničnej osoby“ a „vedúceho organizačnej zložky podniku zahraničnej osoby“ (v danej súvislosti nemožno s týmto postavením spájať, ani stotožňovať osobu v postavení štatutárneho orgánu zahraničnej osoby samej), 
- mimo uvedený rámec dávame do osobitnej pozornosti odlišnú a diferencovanú odlišnú údajovú základňu v závislosti od diferencovaného právneho režimu („statusu zahraničnej osoby“, s poukazom na údajové odlišnosti osobitne zahraničnej fyzickej osoby, v tom osobitne s trvalým bydliskom v niektorom z členských štátov EÚ/EHP a OECD, osobitne s trvalým bydliskom v inom treťom štáte, osobitne zahraničnej právnickej osoby (najmä s poukazom na odlišnosti vyvolané v uvedených prípadoch obligatórnym alebo fakultatívnym zápisom do obchodného registra, ktoré generujú konštitutívne odlišnosti údajov zapisovaných v registri autorizovaných orgánov). 

V § 3 ods. 1 písm. d) je potrebné spresniť slová „spoločníkov, členov, akcionárov, zakladateľov alebo iných osôb, ktoré tvoria personálny substrát právnickej osoby“ vo vzťahu k jednotlivým formám právnických osôb. Podľa navrhovaného ustanovenia by sa do registra právnických osôb zapisovali všetci členovia občianskeho združenia. Nahlasovanie zoznamov členov občianskych združení, ani ich aktualizáciu zákon č. 83/1990 Zb. o združovaní občanov nevyžaduje. Občania môžu zakladať spolky, spoločnosti, zväzy, hnutia, kluby a iné občianske združenia, ako aj odborové organizácie a združovať sa v nich. Členmi združení môžu byť aj právnické osoby. Z návrhu zákona nie je presne jasné, či ide o zápis do registra všetkých členov napr. politických strán, politických hnutí, odborových organizácii, či iných občianskych združení. Občianske združenia môžu mať aj niekoľko sto až tisíc členov, pričom členská základňa sa môže rýchlo meniť – vytváralo by to enormnú administratívu (aj vzhľadom na viac ako 40000 aktuálne existujúcich občianskych združení). Občianske združenia ani nemusia evidovať o svojich členoch všetky vyžadované údaje. Z tohto dôvodu požadujeme konkretizovať navrhované ustanovenie, prípadne doplniť podmienku „ak sa zapisujú do osobitným zákonom ustanoveného registra alebo evidencie“. 

Zároveň požadujeme spresniť slová § 3 ods. 1 písm. i) „predmet činnosti“ vo vzťahu k občianskym združeniam, ako aj iným formám právnických osôb. Zákon o združovaní občanov umožňuje združovanie sa za akýmkoľvek účelom s výnimkou zakázaných účelov (na rozdiel od iných právnych foriem neziskového sektora – nadácií, neinvestičných fondov a neziskových organizácií poskytujúcich všeobecne prospešné služby – ktoré majú vo svojich zákonoch taxatívne vymenované účely, resp. predmety činnosti) a Stanovy občianskych združení tak obsahujú rôznorodý slovný popis cieľa ich združovania sa, pričom aj v Stanovách sa tento cieľ nachádza na viacerých miestach Stanov a pod rôznymi názvami. 

Tieto pripomienky uplatňujeme ako zásadné. 
 	Z 	A 	 	
MV SR 	K čl. I § 3 ods. 2 
K čl. I § 3 ods. 2: V rámci povinne zapisovaných údajov v registri právnických osôb o podnikateľovi (§ 3 ods. 2 návrhu) poukazujeme najmä na tieto nedôslednosti a nesprávnosti: 
- údaj o právnej forme nemá právny význam, s poukazom na to, že vo význame legislatívnej skratky „podnikateľa“ môže ísť výlučne o fyzickú osobu, 
- údaj o predmete činnosti je neúplný, s poukazom na to, že v prípade (obvyklého) statusu fyzickej osoby v postavení podnikateľa povinným údajom musí byť predovšetkým predmet podnikania, 
- naopak uvádzaný údaj „adresa miesta podnikania“ je imanentný výlučne fyzickej osobe oprávnenej na podnikanie, nevzťahuje sa však na fyzickú osobu vykonávajúca inú ako podnikateľskú (zárobkovú) činnosť, čo je potrebné do návrhu doplniť. 

Túto pripomienku uplatňujeme ako zásadnú. 
 	Z 	A 	 	
MV SR 	K čl. I § 3 ods. 4 
K čl. I § 3 ods. 4: Obdobne to platí v prípade úpravy povinne zapisovaných údajov o odštepnom závode a o organizačnej zložke bez právnej subjektivity (§ 3 ods. 4 návrhu) s poukazom najmä na údaje „adresa miesta činnosti“, „predmet činnosti“, chýbajúcou neopomenuteľnou informáciou o „vzniku oprávnenia (materského subjektu) na podnikanie“, ktorý nemusí byť a v praxi ani obvykle nie je identický, s rozsahom oprávnenia na podnikanie materského subjektu. 

Túto pripomienku uplatňujeme ako zásadnú. 
 	Z 	A 	 	
MV SR 	K čl. I § 3 ods. 5 
K čl. I § 3 ods. 5: V rámci vymedzenia „právneho stavu“ na účely predloženého návrhu (§ 3 ods. 5 návrhu) poukazujeme najmä na nejasnosť alebo nedôslednosť v používanom pojmosloví, napríklad „údaje o „ukončení konkurzného konania“ v právnom rámci zákona č. 7/2005 Z. z. o konkurze a reštrukturalizácii a o zmene a doplnení niektorých zákonov v znení neskorších predpisov v spojitosti s údajom o zrušení konkurzu, s ktorým zákon za súčasného právneho stavu – osobitne v súvislosti s posudzovaním zániku oprávnenia na podnikanie a možnosti jeho opätovného obnovenia (najmenej po uplynutí 3-roch rokov) - spája významné právne účinky (o zrušení konkurzu sa rozhodne - po splnení konečného rozvrhu výťažku). 

Túto pripomienku uplatňujeme ako zásadnú. 
 	Z 	N 	Po vysvetlení bolo od pripomienky upustené. 	
MV SR 	K čl. I § 3 ods. 7 
K čl. I § 3 ods. 7: V § 3 ods. 7 návrhu navrhujeme slovo „nej“ nahradiť slovom „ňom“. 	O 	A 	 	
MV SR 	K čl. I § 5 ods.2 
K čl. I § 5 ods.2: V § 5 ods. 2 návrhu navrhujeme slovo „zasielajú“ nahradiť slovom „poskytujú“. 

Odôvodnenie: 
Pripomienka je legislatívno-technického charakteru. Ide o zosúladenie terminológie s terminológiou použitou v § 5 ods. 1, 2, 7 a 8 návrhu. 
 	O 	A 	 	
MV SR 	K čl. I § 7 
K čl. I § 7: Žiadame nasledovné znenie: "Štatistický úrad poskytuje údaje z registra právnických osôb v elektronickej forme, automatizovaným spôsobom ako otvorené zdroje v súlade s výnosom č. 55/2014 a bezodplatne." 
Odôvodnenie: 
a) zosúladenie so Smernicou PSI, 
b) pôvodné znenie vytvára zbytočnú administratívnu záťaž pre Štatistický úrad neodôvodneným vytváraním viacerých skupín "užívateľov", 
c) očakáva sa zverejnenie dát zo základných registrov vo formáte otvorených dát, na ktoré sa bude integrovať nielen štátna správa, ale aj ďalšie organizácie, 
d) iné, zdrojové registre (napr. Obchodný register) sa pri rokovaniach o vytvorení rozhrania a publikovaní dát odvolávajú na tento vznikajúci register právnických osôb a podnikateľov s odôvodnením, aby tento register právnických osôb a podnikateľov poskytoval dáta všetkým záujemcom. 
Následné odseky navrhujeme preformulovať do súladu s upraveným odsekom 1. 

 	O 	N 	Poskytovanie v súlade so štandardami vyplýva ako povinnosť už zo zákona č. 275/2006 Z.z. 	
MV SR 	K čl. I § 7 ods. 4 
K čl. I § 7 ods. 4: V § 7 ods. 4 v druhej vete návrhu žiadame za slová „je možné požiadať“ doplniť slovo „aj“. 

Odôvodnenie: 
V § 7 ods. 4 v prvej vete návrhu sa pre povinné osoby, ktorým osobitný zákon neustanovuje vydávať výpisy, odpisy alebo iné obdobné výstupy z evidencie ustanovenej osobitným zákonom zavádza povinnosť tieto dokumenty z uvedenej evidencie vydať. 
Avšak z formulácie druhej vety vyplýva, že o výpis, odpis alebo iný obdobný výstup z evidencie ustanovenej osobitným zákonom je možné požiadať iba prostredníctvom Štatistického úradu Slovenskej republiky. 
Zákon č. 85/2005 Z. z. o politických stranách a politických hnutiach v znení neskorších predpisov (ďalej len „zákon o politických stranách“), ani iný osobitný zákon neustanovuje Ministerstvu vnútra Slovenskej republiky ako registrovému orgánu povinnosť vydávať výpisy z registra politických strán. 
Registrový orgán v súčasnosti žiadateľom vydáva výpisy z registra politických strán na základe ustanovenia správneho poplatku v prílohe zákona č. 145/1995 Z. z. o správnych poplatkoch v znení neskorších predpisov „Prehľad sadzobníka správnych poplatkov“ v Časti II. v položke 34 písm. d). 

Vzhľadom na ustanovenie povinnosti povinných osôb, ktorým osobitný zákon neustanovuje vydávať výpisy, odpisy alebo iné obdobné výstupy z evidencie ustanovenej osobitným zákonom tieto dokumenty z uvedenej evidencie vydať v § 7 ods. 4 návrhu zákona, ako aj na ustálenú správnu prax vo veci vydávania výpisov z registra strán by sa žiadateľom mala aj naďalej ponechať možnosť požiadať o výpis z registra politických strán aj priamo registrový orgán. 

Túto pripomienku uplatňujeme ako zásadnú. 
 	Z 	N 	Po vysvetlení bolo od pripomienky upustené. 	
MV SR 	K čl. I § 9 
K čl. I § 9: V rámci úpravy prideľovania a uvádzania identifikačného čísla v úradnom styku s orgánom oprávneným vydať doklad o oprávnení na vykonávanie ďalšej činnosti (§ 9 ods. 5 a 6 návrhu) poukazujeme na: 
- absentujúcu úpravu prideľovania identifikačného čísla pre organizačnú zložku s právnou subjektivitou (s právom konať pod svojím menom), 
- absentujúcu úpravu organizačnej zložky s právnou subjektivitou o oznamovacej povinnosti uvádzať identifikačné číslo v úradnom styku v zákonom navrhovanom prípade. 

Túto pripomienku uplatňujeme ako zásadnú. 
 	Z 	A 	 	
MV SR 	K čl. I § 11 
K čl. I § 11: V § 11 ods. 1 návrhu navrhujeme doplniť za slovo „obcí,“ slovné spojenie „vyšších územných celkov,“ z dôvodu, že sa návrh vzťahuje aj na nich. Vyššie územné celky sú podobne orgánom verejnej moci. 	O 	A 	 	
MV SR 	K čl. I § 12 ods. 1 
K čl. I § 12 ods. 1: K § 12 ods. 1 návrhu: ustanovenie nie je jasné v nadväznosti na účinnosť zákona podľa čl. V. Podľa ustanovenia § 12 ods. 1 písm. b) návrhu sa na Ministerstvo vnútra Slovenskej a okresné úrady ako povinné osoby, ktoré poskytujú údaje podľa § 5 ods. 3 až 8 a § 8 ods. 3 navrhovaného zákona, nevzťahuje odloženie plnenia tejto povinnosti „počas dvoch rokov odo dňa účinnosti tohto zákona“, ako sa uvádza v prvej vete odseku 1. Pričom podľa čl. V zákon nadobúda účinnosť „1. októbra 2015, okrem čl. I § 5 ods. 3 až 8 a § 8 ods. 3, ktoré nadobúdajú účinnosť 1. marca 2016.“. Keďže ustanovenia § 5 ods. 3 až 8 a § 8 ods. 3 zákona nadobúdajú účinnosť 1. marca 2016, máme za to, že aj povinnosti pre ministerstvo vnútra a okresné úrady sa nemôžu ukladať „od účinnosti tohto zákona“, ale od 1. marca 2016. Upozorňujeme na tento rozpor/nezrozumiteľnosť týkajúcu sa účinnosti uvedenej povinnosti. 	O 	A 	 	
MV SR 	K čl. I § 12 ods. 3 
K čl. I § 12 ods. 3: V § 12 ods. 3 návrhu navrhujeme nahradiť slová „§ 14“ nahradiť slovami „§ 13“. 

Odôvodnenie: 
Pripomienka je legislatívno-technického charakteru. Pravdepodobne nedopatrením sa v § 12 ods. 3 používa odvolávka na § 14, ktorý však nemá žiadny logický súvis s obsahom ustanovenia § 12 ods. 3. 
 	O 	A 	 	
MV SR 	K čl. I § 13 
K čl. I § 13: K § 13 návrhu: Upozorňujeme podľa nášho názoru na krátkosť lehoty „do troch mesiacov odo dňa účinnosti tohto zákona“, do kedy má Ministerstvo vnútra Slovenskej republiky a okresné úrady povinnosť vykonať zápis údajov v rozsahu podľa § 3 navrhovaného zákona, vrátane už vymazaných alebo zmenených údajov. Podľa navrhovanej účinnosti zákona teda do konca roka 2015. Keďže sa jedná o také rozsiahle registre v pôsobnosti ministerstva vnútra a okresných úradov, ako sú napr. register nadácií, neinvestičných fondov, spoločenstiev vlastníkov bytov a nebytových priestorov, register politických strán, register združení obcí či živnostenský register, je potrebné uvedenú lehotu zvážiť. Jedná sa jednak o koniec kalendárneho roka a jednak o rôzne informačné systémy, pričom pri konverzii údajov z nich do registra právnických osôb môžu vzniknúť rôzne technické problémy. 

Túto pripomienku uplatňujeme ako zásadnú. 
 	Z 	N 	Po diskusii bol zmenený typ pripomienky na obyčajnú. 	
MV SR 	K úvodnej vete čl. II 
K úvodnej vete čl. II: V čl. II v úvodnej vete je potrebné uviesť úplný názov živnostenského zákona. Aktuálne je potrebné doplniť zákon č. 321/2014 Z. z. o energetickej efektívnosti a o zmene a doplnení niektorých zákonov, zákon č. 333/2014 Z. z. ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov a ktorým sa menia a dopĺňajú niektoré zákony, zákon č. 399/2014 Z. z., ktorým sa mení a dopĺňa zákon č. 414/2012 Z. z. o obchodovaní s emisnými kvótami a o zmene a doplnení niektorých zákonov a ktorým sa menia a dopĺňajú niektoré zákony, s osobitným upozornením, že v preambule (na samom) konci uvedený zákon č. 219/2014 Z. z. o sociálnej práci a o podmienkach na výkon niektorých odborných činností v oblasti sociálnych vecí a rodiny a o zmene a doplnení niektorých zákonov, v časti, ktorým sa novelizuje aj živnostenský zákon (čl. II), nadobúda účinnosť až 1.októbra 2015. 	O 	A 	 	
MV SR 	K čl. II bodu 1 
K čl. II bodu 1: – k doplneniu § 45 o nový odsek 7: Upozorňujeme na to, že pojem „zapísaná osoba“ je nejasná a neurčitá a tým aj nezrozumiteľná úprava, z ktorej nie je dostatočne zrejmé ani to, aký zápis má navrhovateľ zákona na mysli (v akom registri má byť zapísaná), ani to o akú osobu má ísť (v akom organizačno-právnom stave a postavení). 
V tejto súvislosti sa môžeme domnievať, že navrhovateľ zákona mal na mysli založenú právnickú osobu, ktorá môže za tohto právneho stavu (postavenia) osobitne požiadať o vydanie osvedčenia o živnostenskom oprávnení ešte pred jej právnym vznikom (zápisom do obchodného registra). 
S poukazom na to, že iná ako založená právnická osoba, ktorá sa povinne zapisuje (iba) do obchodného registra, nemôže pred svojim právnym vznikom požiadať o vydanie osvedčenia o živnostenskom oprávnení, vychádzame z názoru, že v úprave živnostenského zákona regulujúcej podmienky a postup fyzických a právnických osôb pri podaní ohlásenia živnosti a žiadosti o živnostenské podnikanie (§ 45) - v rámci ktorej sa navrhuje uvedená novelizácia živnostenského zákona – nemôže v praxi dôjsť k inej ako uvedenej (domnelej) právnej situácií. 
Iné (možné) skutkové a právne situácie nezakladajú právny dôvod na novelizáciu živnostenského zákona v predloženej formálnej úprave (§ 45 ods. 7), ani s predloženým obsahom. 

Túto pripomienku uplatňujeme ako zásadnú. 
 	Z 	N 	Po vysvetlení upustené od pripomienky. 	
MV SR 	K čl. II bodu 1 
K čl. II bodu 1: V prípade potvrdenej domnienky, že v navrhovanej úprave § 47 ods. 7 návrhu má ísť o založenú (právnickú) osobu vyjadrujeme s takýmto postupom zásadný nesúhlas, s poukazom – oproti súčasnému právnemu postupu – na vznik neakceptovateľných administratívnych prekážok, predlžujúcich dobu od podania žiadosti o vydanie osvedčenia o živnostenskom oprávnení po jeho vydanie. 

Túto pripomienku uplatňujeme ako zásadnú. 
 	Z 	N 	Po vysvetlení bolo od zásadného charakteru pripomienky upustené. 	
MV SR 	K čl. III bodu 1 
K čl. III bodu 1: Navrhujeme preformulovať bod 1 nasledovne: „V § 2 písm. f) prvý bod sa nad slovné spojenie „identifikačné číslo“ umiestňuje odkaz 1c).“  	O 	N 	Odkaz je potrebné umiestniť nad slovo "organizácie". 	
MV SR 	K čl. III bodu 3 
K čl. III bodu 3: V bode 3 navrhujeme zmeniť označenie navrhovaného odseku z čísla „(6)“ na číslo „(7)“, nakoľko sa podľa návrhu textu má doplniť nový odsek 7 a nie 6. 	O 	A 	 	
MV SR 	K čl. IV bodu 1 
K čl. IV bodu 1: Upozorňujeme na nesprávne formálne označenie (číslo), s odkazom pod čiarou na § 9 ods. 3 návrhu, s pripomenutím, že odvolávka na odkaz č.2a v živnostenskom zákone (už) existuje. 

Túto pripomienku uplatňujeme ako zásadnú. 
 	Z 	N 	Po vysvetlení bolo od pripomienky upustené. 	
MV SR 	K čl. IV bodu 2 
K čl. IV bodu 2: K doplneniu § 5 ods. 2, podľa ktorého sa konci pripája veta : „ak navrhovateľ uvádza v návrhu viacero predmetov podnikania alebo činností uvedie na prvom mieste ten predmet podnikania alebo činnosť, ktorú považuje za hlavnú“. 

Návrh úpravy je neakceptovateľný svojím znením v celom jeho rozsahu s poukazom na to, že je zrejmé, že vychádza z úpravy Obchodného zákonníka, v ktorého rámci sa predkladá návrh na zápis predmetu podnikania alebo činnosti do registra. 
V podmienkach živnostenského zákona – so zásadne odlišným pojmoslovím, procesným postupom a podmienkami vzniku (živnostenského) oprávnenia na podnikanie - žiadame rešpektovať stav a postup, podľa ktorého : 
- účastník konania pred živnostenským úradom nie je navrhovateľom, ale osobou, ktorá podáva ohlásenie živnosti alebo podáva žiadosť o vydanie osvedčenia o živnostenskom oprávnení, 
- nepodáva na tieto účely návrh na zápis do (živnostenského) registra, ale ohlasuje živnosť alebo podáva žiadosť o vydanie osvedčenia o živnostenskom oprávnení 
pri ohlásení živnosti alebo podaní žiadosť o vydanie osvedčenia o živnostenskom oprávnení neuvádza predmety činnosti, ale predmety podnikania. 

Túto pripomienku uplatňujeme ako zásadnú. 

 	Z 	N 	Po vysvetlení bolo od pripomienky upustené. 	
MV SR 	Do návrhu zákona žiadame doplniť nový Čl. V 
Do návrhu zákona žiadame doplniť nový Čl. V, ktorý znie: 
„Čl. V 
Zákon č. 85/2005 Z. z. o politických stranách a politických hnutiach v znení zákona č. 445/2008 Z. z., zákona č. 568/2008 Z. z., zákona č. 266/2010 Z. z. a zákona č. 181/2014 Z. z. sa mení takto: 
§ 18 sa vypúšťa.“ 
Súčasný čl. V sa označuje ako čl. VI. 
Odôvodnenie: 
V § 18 zákona o politických stranách je upravený vzťah Ministerstva vnútra Slovenskej republiky a Štatistického úradu Slovenskej republiky. 
Podľa § 18 ods. 1, 3 a 4 zákona o politických stranách má Ministerstvo vnútra Slovenskej republiky už aj v súčasnosti oznamovaciu povinnosť voči Štatistickému úradu Slovenskej republiky, keď mu v lehote 7 dní odo dňa zápisu príslušného údaju do registra strán oznamuje údaje v nasledovnom rozsahu: 
• vznik politickej strany s uvedením názvu, skratky, adresy sídla a dátum registrácie, 
• názov politickej strany a jeho skratku, 
• adresu sídla politickej strany, 
• meno, priezvisko a adresu trvalého pobytu osoby, ktorá je štatutárnym orgánom, alebo členom štatutárneho orgánu politickej strany, 
• vstup politickej strany do likvidácie vrátane mena, priezviska a adresy trvalého pobytu likvidátora, 
• vyhlásenie konkurzu vrátane mena, priezviska a adresy trvalého pobytu správcu, konkurznej podstaty a ukončenie konkurzného konania alebo zamietnutie návrhu na vyhlásenie konkurzu pre nedostatok majetku, 
• zánik politickej strany a dátum výmazu politickej strany z registra strán. 

Ďalej podľa § 18 ods. 2 zákona o politických stranách má tiež Štatistický úrad Slovenskej republiky oznamovaciu povinnosť voči Ministerstvu vnútra Slovenskej republiky, a to v lehote 10 dní odo dňa doručenia oznámenia oznámiť mu identifikačné číslo strany. 
Po prijatí návrhu zákona a nadobudnutí jeho účinnosti by bolo poskytovanie údajov o politickej strane Štatistickému úradu Slovenskej republiky duplicitne upravené aj v zákone o politických stranách, navyše by táto úprava obsahovala kolidujúce lehoty s lehotami uvedenými v návrhu zákona. 

Túto pripomienku uplatňujeme ako zásadnú. 

 	Z 	A 	 	
MV SR 	 
Žiadame zvolať pracovné stretnutie predkladateľa návrhu s vecnými gestormi zdrojových registrov, za účelom objasnenia niektorých procesných postupov pri plnení si niektorých povinností uvedených v návrhu (napr. vydávanie výpisu z evidencie ustanovenej osobitným zákonom na žiadosť podanú prostredníctvom Štatistického úradu Slovenskej republiky, spôsob úhrady správneho poplatku s ním súvisiaceho, výška správneho poplatku s poukazom na § 6 ods. 1 zákona č. 145/1995 Z. z. o správnych poplatkoch v znení neskorších predpisov a podobne). 
 	O 	N 	Nie je pripomienkou. 	
MV SR 	K dôvodovej správe 
K dôvodovej správe: V druhom odseku všeobecnej časti navrhujeme uviesť celý názov skratky „ISVS“ a až následne túto skratku zaviesť a používať v celom texte. 	O 	A 	 	
MV SR 	K dôvodovej správe 
K dôvodovej správe: V osobitnej časti k čl. I § 2 navrhujeme, aby v treťom odseku bolo slovné spojenie „samosprávne kraje“ nahradené slovným spojením „vyššie územné celky“ z dôvodu, že v ostatnom texte dôvodovej správy ako aj v texte samotného návrhu zákona je používaný pojem „vyšší územný celok“, resp. skratka „VÚC“. 	O 	A 	 	
MV SR 	K dôvodovej správe 
K dôvodovej správe: Na záver osobitnej časti odporúčame zvážiť doplnenie zoznamu skratiek používaných v dôvodovej správe, predovšetkým v jednotlivých tabuľkách. Skratky sa v texte opakovane používajú, avšak nie sú zavedené. 	O 	N 	Ide o všeobecne známe skratky, ktoré sú bežne používané. 	
SP 	§ 7 ods. 1 
§ 7 ods. 1 návrhu zákona o registri právnických osôb, podnikateľov a orgánov verejnej 
moci a o zmene a doplnení niektorých zákonov 

Štatistický úrad poskytuje údaje z registra právnických osôb v elektronickej forme, automatizovaným spôsobom, bezodplatne a v rozsahu plnenia úloh podľa osobitných predpisov orgánom štátnej správy, súdom, obciam a vyšším územným celkom a iným orgánom verejnej moci, "poskytovateľovi univerzálnej služby podľa osobitného predpisu 10)", fyzickým osobám a právnickým osobám, ak im bola zverená pôsobnosť v oblasti verejnej správy podľa osobitných predpisov, ako aj iným členským štátom Európskej únie alebo tretím štátom, ak tak ustanovuje medzinárodná zmluva, ktorou je Slovenská republika viazaná. 

"10) podľa ustanovenia § 3 zákona č. 324/2011 Z.z. o poštových službách a o zmene a doplnení niektorých zákonov" 

Doplnenie o poskytnutie údajov z registra právnických osôb aj pre poskytovateľa univerzálnej služby podľa osobitných predpisov. Slovenská pošta, a.s., ako poskytovateľ univerzálnej služby v zmysle zákona o poštových službách (zákon č. 324/2011 Z.z.), zabezpečuje minimálne uspokojenie potrieb všetkých užívateľov poštových služieb na území Slovenskej republiky tak, aby bola zabezpečená dostupnosť prístupových miest verejnej poštovej siete a kontaktných miest verejnej poštovej siete, za rovnakých podmienok, v ustanovenej kvalite, za primeranú cenu, každý pracovný deň najmenej s jedným vybraním a dodaním denne. Slovenská pošta, a.s., za účelom efektívneho vyberania a dodania zásielok, ktoré dennodenne doručuje adresátom, ktorými sú tak právnické, ako aj fyzické osoby, potrebuje určité údaje. Preto je nevyhnutné, aby mohla tieto údaje získavať z predmetného registra a bola osobou zákonom oprávnenou na poskytnutie údajov z registra právnických osôb. 
 	Z 	N 	Po úprave v § 7 ods. 2 na pripomienke SP netrvá. 	
SKIZP 	K Doložke vybraných vplyvov 
V bode A.3 Poznámky žiadame doplniť o text: „Zároveň sa konštatuje, že návrh zákona bude mať negatívny vplyv na rozpočet verejnej správy aj tým, že bude potrebné prispieť do rozpočtov stavovských organizácií v zdravotníctve v súvislosti s výdavkami potrebnými na zvýšenie počtu pracovných miest zamestnancov, ktorí zabezpečia prenos údajov z licencií a povolení vydaných stavovskými organizáciami podľa predpisov platných do 1. júna 2013 do registra právnických osôb a ďalej budú kontinuálne zabezpečovať oznamovanie údajov z registrov licencií do registra právnických osôb v súvislosti s týmto zákonom. Odhad výšky výdavkov zatiaľ nie je k dispozícii.“ 
Pripomienka je zásadná. 
Odôvodnenie: 
Ako sme uviedli vyššie, stavovské organizácie v zdravotníctve vykonávajú prenesený výkon štátnej správy bez akéhokoľvek príspevku štátu na výkon tejto činnosti. V poslednom období k týmto povinnostiam pribudli ďalšie povinnosti – opätovne bez akéhokoľvek príspevku štátu. Financovanie týchto úloh z príspevkov dobrovoľných členov je už ďalej neudržateľné. V súvislosti s týmto návrhom zákona žiadame jednak integráciu informačných systémov štátu tak, aby nebolo potrebné tie isté údaje opakovane oznamovať viacerým orgánom štátnej správy (Sociálna poisťovňa, Ministerstvo zdravotníctva Slovenskej republiky – prostredníctvom Národného centra zdravotníckych informácií a Štatistický úrad Slovenskej republiky). Zároveň žiadame, aby sa v rozpočtoch verejnej správy našiel príspevok pre stavovské organizácie na zabezpečenie úloh súvisiacich s oznamovaním údajov. 
 	Z 	N 	Upustené od zásadnej povahy pripomienky. 	
SKIZP 	V návrhu zákona navrhujeme vložiť nový čl. V v znení: 
„Čl. V 
Zákon č. 461/2003 Z. z. o sociálnom poistení v znení zákona č. 551/2003 Z. z., zákona č. 600/2003 Z. z., zákona č. 5/2004 Z. z., zákona č. 43/2004 Z. z., zákona č. 186/2004 Z. z., zákona č. 365/2004 Z. z., zákona č. 391/2004 Z. z., zákona č. 439/2004 Z. z., zákona č. 523/2004 Z. z., zákona č. 721/2004 Z. z., zákona č. 82/2005 Z. z., zákona č. 244/2005 Z. z., zákona č. 351/2005 Z. z., zákona č. 534/2005 Z. z., zákona č. 584/2005 Z. z., zákona č. 310/2006 Z. z., nálezu Ústavného súdu Slovenskej republiky č. 460/2006 Z. z., zákona č. 529/2006 Z. z., zákona č. 592/2006 Z. z., zákona č. 677/2006 Z. z., zákona č. 274/2007 Z. z., zákona č. 519/2007 Z. z., zákona č. 555/2007 Z. z., zákona č. 659/2007 Z. z., nálezu Ústavného súdu Slovenskej republiky č. 204/2008 Z. z., zákona č. 434/2008 Z. z., zákona č. 449/2008 Z. z., zákona č. 599/2008 Z. z., zákona č. 108/2009 Z. z., zákona č. 192/2009 Z. z., zákona č. 200/2009 Z. z., zákona č. 285/2009 Z. z., zákona č. 571/2009 Z. z., zákona č. 572/2009 Z. z., zákona č. 52/2010 Z. z., zákona č. 151/2010 Z. z., zákona č. 403/2010 Z. z., zákona č. 543/2010 Z. z., zákona č. 125/2011 Z. z., zákona č. 223/2011 Z. z., zákona č. 250/2011 Z. z., zákona č. 334/2011 Z. z., zákona č. 348/2011 Z. z., zákona č. 521/2011 Z. z., zákona č. 69/2012 Z. z., zákona č. 252/2012 Z. z., zákona č. 413/2012 Z. z., zákona č. 96/2013 Z. z., zákona č. 338/2013 Z. z., zákona č. 352/2013 Z. z., zákona č. 183/2014 Z. z. a zákona č. 204/2014 Z. z. sa mení takto: 
Vypúšťa sa § 233 ods. 9. 
Doterajšie odseky 10 až 15 sa označujú ako odsek 9 až 14.“ 
Doterajší odsek V sa označuje ako odsek VI. 
Pripomienka je zásadná. 
Odôvodnenie: 
Vzhľadom na zriadenie Registra právnických osôb, podnikateľov a orgánov verejnej moci a poskytovanie údajov z tohto registra orgánom štátnej správy, súdom, obciam a vyšším územným celkom a iným orgánom verejnej moci, fyzickým osobám a právnickým osobám, ak im bola zverená pôsobnosť v oblasti verejnej správy podľa osobitných predpisov, ako aj iným členským štátom Európskej únie alebo tretím štátom, ak tak ustanovuje medzinárodná zmluva, ktorou je Slovenská republika viazaná, je zasielanie oznámení Sociálnej poisťovni o vydaní, zrušení oprávnení na výkon podnikateľskej činnosti fyzickým osobám inými subjektmi verejnej správy nadbytočné a duplicitné. Slovenská komora iných zdravotníckych pracovníkov zo zákona už v súčasnosti informácie o držiteľoch licencie na výkon samostatnej zdravotníckej praxe, zasiela Sociálnej poisťovni, MZ SR, VÚC, ÚDZS, DÚ, Štatistickému úradu a ZP, pričom údaje si tieto inštitúcie požadujú v rôznej štruktúre, v rôznej forme a v rôznych časových intervaloch. Máme za to, že je žiaduce, aby subjekty ako Slovenská komora iných zdravotníckych pracovníkov zasielali predmetné údaje do jedného zberného registra - Register právnických osôb, podnikateľov a orgánov verejnej moci. Týmto bude zabezpečene jednotnosť poskytovaných údajov a ich pravidelná aktualizácia. 
 	Z 	N 	Po vysvetlení a doplnení dôvodovej správy bolo od pripomienky upustené. 	
SKIZP 	K Čl.I 
V § 10 ods. 1 
Navrhujeme nasledovné znenie: „Ak ide o právnickú osobu inú než podľa odseku 2 alebo odseku 3, podnikateľa,2) odštepný závod, 4) alebo organizačnú zložku bez právnej subjektivity,5) je povinná osoba, ktorá vedie osobitným zákonom ustanovenú evidenciu takýchto právnických osôb, podnikateľov alebo odštepných závodov alebo ktorá vo vzťahu k nim vykonáva konanie podľa § 4 ods. 1 písm. b) alebo ods. 5 písm. b) povinná po vykonaní zápisu do tejto evidencie alebo po nadobudnutí právoplatnosti rozhodnutia v tomto konaní požiadať štatistický úrad o pridelenie identifikačného čísla pre túto právnickú osobu alebo podnikateľa, ak táto právnická osoba alebo podnikateľ identifikačné číslo už nemá pridelené.“ 
Pripomienka je zásadná. 
Odôvodnenie: 
Absencia identifikačného čísla podnikateľa nie je podľa zákona č. 578/2004 Z. z. o poskytovateľoch zdravotnej starostlivosti, zdravotníckych pracovníkoch a stavovských organizáciách v zdravotníctve a o zmene a doplnení niektorých zákonov v znení neskorších predpisov dôvodom na nevydanie licencie. Zdravotnícky pracovník sa stáva podnikateľom až po jej vydaní a to až po nadobudnutí právoplatnosti rozhodnutia. Nemožno vylúčiť, že žiadateľ o vydanie oprávnenia pred právoplatnosťou rozhodnutia zoberie žiadosť späť. 

V § 12 ods. 1 a 2 
Slovo“dvoch““ nahradiť slovom „štyroch“ a slová „technické dôvody“ doplniť slovami „technické alebo ekonomické dôvody“. 
Pripomienka je zásadná. 
Odôvodnenie: 
Stavovské organizácie v zdravotníctve napriek tomu, že vykonávajú prenesený výkon štátnej správy (vydávanie licencií, vedenie registrov zdravotníckych pracovníkov a licencií, atď.), dodnes na tento prenesený výkon štátnej správy nedostávajú od štátu žiadny príspevok. V poslednom období sa tento prenesený výkon štátnej správy vykonávaný bez akéhokoľvek finančného príspevku štátu obohacuje o ďalšie zákonné povinnosti – oznamovanie údajov z registrov Sociálnej poisťovni do 15 dní od vzniku skutočností (§ 233 ods. 9 zákona o sociálnom poistení účinný od 1.1.2015), oznamovanie údajov z registrov Národnému centru zdravotníckych (návrh zákona - parlamentná tlač č. 1353) a najnovšie oznamovanie údajov z registrov + vyžiadanie identifikačného čísla podnikateľa v kontakte so Štatistickým úradom Slovenskej republiky (tento návrh zákona), opäť bez akéhokoľvek finančného krytia zo strany štátu. V komorách už dnes nezostávajú temer žiadne finančné prostriedky na výkon ich originálnych samosprávnych kompetencií, pre ktoré pôvodne v roku 1992 vznikli, na ktorých činnosť sa skladajú ich dobrovoľní členovia a pre niektoré z nich je uvedený prístup zákonného ukladania povinností bez zabezpečenia potrebného finančného krytia, prípadne ešte pod hrozbou sankcie (zákon o sociálnom poistení) doslova likvidačný. Preto sa popri technických dôvodoch (softvérové prepojenie, prístupové práva a podobne) v pripomienke navrhuje zohľadniť aj dôvody ekonomické (reálny nedostatok finančných prostriedkov na zabezpečenie plnenia úlohy napr. v podobe predĺženia pracovného úväzku existujúceho zamestnanca alebo prijatie nového zamestnanca, ktorý by sa a oznamovaním údajov zaoberal). Keďže zatiaľ nie je známe, kedy a akým spôsobom štát na plnenie týchto úloh prispeje a či vôbec, navrhuje sa v zásadnej pripomienke aj predĺženie lehoty dvoch rokov na dlhšie obdobie. 
 	Z 	N 	Po vysvetlení a doplnení dôvodovej správy bolo od pripomienky upustené. 	
SIS 	§ 11 
K § 11 
V § 11 sa dopĺňa odsek 3, ktorý znie: 
„(3) Na základe dohody s príslušným orgánom verejnej moci, ktorý plní úlohy na úseku ochrany ústavného zriadenia, vnútorného poriadku a bezpečnosti štátu,x) možno údaje podľa 
§ 3 súvisiace s ochranou utajovaných skutočností alebo bezpečnostných záujmov Slovenskej republiky evidovať v registri právnických osôb osobitným spôsobom.“. 
Text k poznámke pod čiarou č. X znie: 
„x) Napríklad zákon Národnej rady Slovenskej republiky č. 46/1993 Z. z. o Slovenskej informačnej službe v znení neskorších predpisov.“. 
Pripomienka je zásadná. 
Odôvodnenie: 
Účelom navrhovaného znenia § 11 ods. 3 zákona o registri právnických osôb, podnikateľov a orgánov verejnej moci a o zmene a doplnení niektorých zákonov je ustanovenie zákonnej exempcie z povinnosti poskytovať do registra právnických osôb, podnikateľov a orgánov verejnej moci údaje v rozsahu požadovanom v predkladanom návrhu zákona, ak ide o orgány verejnej moci plniace úlohy na úseku obrany, vnútorného poriadku a bezpečnosti štátu. Takýmto orgánom je aj Slovenská informačná služba, ktorá na účely efektívneho plnenia úloh podľa zákona Národnej rady Slovenskej republiky č. 46/1993 Z. z. o Slovenskej informačnej službe v znení neskorších predpisov nevyhnutne musí využívať rôzne metódy a formy konšpiračnej činnosti, a to aj pri vstupovaní do niektorých právnych vzťahov, v rámci ktorých sa využívajú údaje zapisované podľa predloženého návrhu zákona do registra právnických osôb, podnikateľov a orgánov verejnej moci. V opačnom prípade by nebolo možné zabezpečiť v pôsobnosti Slovenskej informačnej služby ani ochranu utajovaných skutočností v súlade so všeobecne záväznou právnou úpravou. 
Využívanie uvedených konšpiratívnych metód je potrebné nielen pri výkone samotnej spravodajskej činnosti, ale aj pri výkone súvisiacich činností, napr. pri realizácii opatrení pri správe majetku štátu v správe Slovenskej informačnej služby v súvislosti s potrebou utajenia dislokácie objektov Slovenskej informačnej služby. Obdobná ako navrhovaná výnimka bola ustanovená aj v zákone Národnej rady Slovenskej republiky č. 162/1995 Z. z. o katastri nehnuteľností a o zápise vlastníckych a iných práv k nehnuteľnostiam (katastrálny zákon) v znení neskorších predpisov, a to práve z dôvodu potreby zabezpečenia ochrany utajovaných skutočností najmä pri vykonávaní správy majetku štátu a pri obstarávaní tovarov, stavebných prác a služieb. 
Uvedené vyplýva zo skutočnosti, že pri zabezpečovaní plnenia uvedených úloh je často potrebné preukazovať údaje vedené Štatistickým úradom Slovenskej republiky, a to napr. pri zapisovaní údajov do katastra nehnuteľností podľa § 6 ods. 4 zákona Národnej rady Slovenskej republiky č. 162/1995 Z. z. alebo pri vstupovaní do obchodnoprávnych vzťahov v súvislosti s dodávkou plynu, dodávkou tepla, dodávkou pitnej vody, čistením odpadových vôd verejnou kanalizáciou, miestnym poplatkom za komunálne a stavebné odpady, obstarávaním tovarov, stavebných prác a služieb. Potreba preukazovania výpisu z registra organizácii podľa zákona č. 540/2001 Z. z. o štátnej štatistike v znení neskorších predpisov vyplýva zo skutočnosti, že štátne rozpočtové organizácie sa zriaďujú zákonom alebo rozhodnutím inej rozpočtovej organizácie, pričom pre rozpočtové organizácie, ktoré boli zriadené rozhodnutím inej rozpočtovej organizácie, má konštitutívne účinky zriaďovacia listina, na základe ktorej Štatistický úrad Slovenskej republiky zapisuje rozpočtovú organizáciu do registra organizácií. 
Vychádzajúc z uvedeného absencia uvedenej zákonnej exempcie by Slovenskej informačnej službe značne zúžila možnosti využívania konšpiratívnych metód, v dôsledku čoho by nebolo možné v jej pôsobnosti zabezpečiť ochranu utajovaných skutočností, jej príslušníkov, metód a foriem jej činnosti, čo by viedlo k ohrozeniu plnenia jej úloh. 
 	Z 	A 	 	
SOPK 	K všeobecnej filozofií návrhu zákona 
K všeobecnej časti navrhovaného zákona má komora tieto pripomienky: 
1. Odporúčame umožniť prístup do registra aj pre obchodné spoločnosti za účelom overenia solventnosti obchodných partnerov, ale aj overenia členstva v advokátskej komore, prípadne komore psychológov alebo v registri občianskych združení. 
Prístup je možné, z bezpečnostných dôvodov, podmieniť napr. osobitným prihlásením obchodnej spoločnosti do registra, prípadne vymedzením úkonov, na ktoré bude možné využiť tento register. Prístup do registra zvýši transparentnosť a dôveru pri vytváraní obchodných vzťahov. 
2. Odporúčame zrušiť povinnosť preukazovania sa výpisom z obchodného registra pre obchodné spoločnosti, prípadne výpisom z registra občianskych združení a podobne aj v ďalších prípadoch, pri úradnom styku s inštitúciami štátnej správy, verejnej správy a samosprávy, nakoľko tieto budú mať priamy prístup k registru. Odporúčané opatrenie odstráni administratívu a je v súlade s presadzovaným princípom znižovania byrokratickej záťaže: "opakovane nepredkladať potvrdenia už raz vydané alebo žiadané orgánom štátnej alebo verejnej správy, prípadne samosprávy". 
 	O 	ČA 	Informatívny výstup z RPO bude zverejnený na webovom sídle ŠÚ SR, pričom možnosť požiadať o výpisyz jednotlivých zdrojových evidencií zostane zachovaná. Pokiaľ ide o povinnosti predkladania rôznych výpisov, toto nie je predmetom úpravy zákona o RPO. 	
ÚOOÚ 	čl. I k § 3 ods. 1 písm. d) navrhovaného materiálu 
K čl. I k § 3 ods. 1 písm. d) navrhovaného materiálu: Požadujeme spresniť pojem „personálny substrát právnickej osoby“. 

Táto pripomienka ja zásadná. 

Odôvodnenie: Pojem „personálny substrát právnickej osoby“ je pojem, ktorý navrhovaný materiál bližšie nevysvetľuje, požadujeme jeho precizovanie za účelom odstránenia možných problémov v aplikačnej praxi. V prípade, že pôjde o zamestnancov právnickej osoby, teda o fyzické osoby nepodnikateľov, považujeme spracúvanie ich osobných údajov v rozsahu ako je vymedzený zoznamom v tomto odseku navrhovaného ustanovenia za nie nevyhnutný na splnenie účelu zákona. Požadujeme zosúladenie tohto navrhovaného ustanovenia so zákonom č. 122/2013 Z. z. o ochrane osobných údajov a o zmene a doplnení niektorých zákonov v znení zákona č. 84/2014 Z. z. 
 	Z 	A 	 	
ÚOOÚ 	čl. I k § 5 ods. 2 posledná veta, k § 6 ods. 3, k § 8 ods. 5 a k § 13 navrhovaného materiálu 
K čl. I k § 5 ods. 2 posledná veta, k § 6 ods. 3, k § 8 ods. 5 a k § 13 navrhovaného materiálu: Požadujeme odstránenie/ zmenu/ preformulovanie časti navrhovaného znenia ustanovenia. 

Táto pripomienka je zásadná. 

Odôvodnenie: V navrhovanom znení požadujete, aby boli poskytované osobné údaje nad rozsah stanovený zoznamom v § 3 navrhovaného materiálu pokiaľ ide o osobné údaje fyzických osôb. Tiež požadujete, aby boli poskytnuté všetky údaje, vrátane údajov, ktoré boli v minulosti vymazané, či zmenené. Požadujeme zosúladenie navrhovaného ustanovenia s §§ 16 a 17 zákona o ochrane osobných údajov. 
 	Z 	N 	Po vysvetlení bolo od pripomienky upustené. 	
ÚOOÚ 	čl. I k § 5 ods. 3 posledná veta navrhovaného ustanovenia 
K čl. I k § 5 ods. 3 posledná veta navrhovaného ustanovenia: Navrhujeme sprehľadnenie tohto ustanovenia a to najmä s ohľadom na zmluvnú možnosť inej úpravy právnych vzťahov medzi povinnou osobou a štatistickým úradom. 

Táto pripomienka ja zásadná. 

Odôvodnenie: Z navrhovaného znenia ustanovenia, jeho poslednej vety sa javí, že je možnosť aj inej – zmluvnej úpravy vzťahov medzi povinnou osobou a štatistickým úradom. Je potrebné, aby ustanovenie bolo zadefinované tak, aby bola zachovaná právna istota pokiaľ ide o rozsah alebo zoznam spracúvaných a povinnou osobou odovzdávaných osobných údajov fyzických osôb štatistickému úradu. Zosúladenie so zákonom o ochrane osobných údajov. 
 	Z 	ČA 	Po vysvetlení a úprave § 5 ods. 3 rozpor odstránený. 	
ÚOOÚ 	čl. I k § 7 ods. 4,5,6 a 7 navrhovaného materiálu 
K čl. I k § 7 ods. 4,5,6 a 7 navrhovaného materiálu: Požadujeme stanovenie konkrétnych osobných údajov, ak pôjde o osobné údaje fyzickej osoby nepodnikateľa, ktoré sa budú poskytovať/ zverejňovať z registra právnických osôb. 

Táto pripomienka ja zásadná. 

Odôvodnenie: Za účelom zosúladenia znenia tohto ustanovenia so zákonom o ochrane osobných údajov, najmä s ohľadom, že môže byť podľa navrhovaného materiálu spracúvané aj rodné číslo fyzickej osoby požadujeme, aby toto bolo vylúčené a označené ako údaj, ktorý sa nezverejňuje/ nesprístupňuje (v odpise). Taktiež dávame do pozornosti možný nesúlad obsahu pojmu „zverejnenie“ v zmysle navrhovaného materiálu a zákona č. 122/2013 Z. z. o ochrane osobných údajov a o zmene a doplnení niektorých zákonov v znení zákona č. 84/2014 Z. z. V §7 ods. 7 navrhovaného materiálu je uvedené, že rodné číslo sa nezverejňuje, avšak jeho sprístupnenie alebo poskytovanie je možné? Z uvedeného dôvodu požadujeme úpravu predmetných ustanovení. 
 	Z 	A 	 	
ÚOOÚ 	K čl. I k § 8 ods. 5 navrhovaného materiálu 
K čl. I k § 8 ods. 5 navrhovaného materiálu: V prípade, ak medzi týmito údajmi, budú aj osobné údaje fyzických osôb požadujeme, aby uvedené navrhované znenie ustanovenia rešpektovali rozsah poskytovaných údajov podľa § 3 navrhovaného materiálu, a to najmä na údaje už pôvodným prevádzkovateľom vymazané alebo zmenené 

Táto pripomienka ja zásadná. 

Odôvodnenie: V navrhovanom znení požadujete, aby sa používanie „generického registra“ vzťahovalo na údaje podľa § 3 navrhovaného materiálu. V § 5 ods. 2 navrhovaného materiálu tiež požadujete, aby boli poskytnuté všetky údaje, vrátane údajov, ktoré boli v minulosti vymazané, či zmenené. Toto je potrebné zohľadniť aj pri používaní generického registra a údajom, aj osobným, ktoré budú jeho obsahom, teda že jeho obsahom nemôžu byť úž údaje, aj osobné, ktoré boli prevádzkovateľom vymazané alebo zmenené. Požadujeme zosúladenie navrhovaného ustanovenia s §§ 16 a 17 zákona o ochrane osobných údajov. 
 	Z 	N 	Rozsah spracúvaných údajov, aj pri rozšírenej funkcionalite, bude mať vždy zákonný základ. Po vysvetlení rozpor netrvá. 	
Dôvera zp a.s. 	§ 3 ods. 6 písm. b) 
Navrhujeme § 3 ods. 6 písm. b) doplniť nasledovne: 

„b) právnom nástupcovi v rozsahu meno, priezvisko, dátum narodenia a rodné číslo, ak ide o fyzickú osobu a obchodné meno alebo názov, adresa sídla a identifikačné číslo, ak ide o právnickú osobu alebo podnikateľa.2)“. 

Odôvodnenie: Každú fyzickú osobu je potrebné jednoznačne odlíšiť identifikátorom. Preto obdobne ako je to v ostatných odsekoch § 3 pri fyzických osobách, navrhujeme pre vylúčenie pochybností doplniť rodné číslo aj v prípade právneho nástupcu, ak ním je fyzická osoba. 
 	O 	A 	 	
Dôvera zp a.s. 	§ 3 
Navrhujeme doplniť, že do registra sa zapisujú aj kontaktné údaje (e-mail, telefónne číslo), ako nepovinná položka. Súčasne navrhujeme, aby sa do registra zapisoval aj údaj – presný dátum začiatku pozastavenia a dátum ukončenia pozastavenia vykonávania činnosti (alebo pod pojmom „prerušenie“ napríklad živnosti), t.j. nie len informáciu o samotnom pozastavení alebo prerušení činnosti. 

Odôvodnenie: Považujeme za vhodné, aby v rámci účelu, ktorý má register plniť, bolo doň možné centralizovane zapisovať aj kontaktné údaje, kontaktné osoby právnických osôb a to aspoň ako nepovinný údaj. Pokiaľ sa zapisujú údaje o štatutárnom zástupcovi máme za to, že je vhodné zapisovať aj kontaktnú osobu a kontakty. Vychádzame z toho, že tieto údaje sú bežnou a obvyklou súčasťou rôznych tlačív, oznámení, žiadostí a pod., pričom môžu napomôcť uľahčeniu komunikácie s právnickou osobou. Takýto údaj by následne mohli využívať aj samotné právnické osoby – najmä podnikateľské subjekty. Vychádzame tiež z dôvodovej správy, podľa ktorej je záujem viesť register údajov definujúcich status týchto osôb, ako aj ich momentálne právne postavenie. S ohľadom na neustálu potrebu aktualizácie registra, máme za to, že je reálne aktualizovať aj tieto kontaktné údaje. 

Navrhujeme tiež, aby v rámci registra boli uvádzané v prípade podnikateľských subjektov aj údaje týkajúce sa pozastavenia výkonu podnikateľskej činnosti (tzv. prerušenia napríklad pri živnostiach alebo dočasných pozastaveniach výkonu činnosti u rôznych povolaní, napríklad lekárov, advokátov a pod.) a to presných dátumov začiatku a konca. 
 	O 	N 	Kontaktné údaje sa neevidujú v rámci osobitných predpisov zdrojových evidencií. 
Právny stav obsahuje informáciu o pozastavení a zrušení činnosti. 	
Dôvera zp a.s. 	§ 3 
Navrhujeme, aby v prípade zapisovania právnických osôb, ak pôjde o organizačnú zložku alebo organizačnú jednotku bol do registra zapisovaný aj údaj o tom, či tento subjekt má alebo nemá právnu subjektivitu. 

Odôvodnenie: Zo zákona nie je zrejmé, či na základe údajov z registra, bude možné rozlišovať, že v prípade organizačnej zložky právnickej osoby ide o organizačnú jednotku s právnou subjektivitou alebo nie. Z našej praxe máme vedomosť, že existujú právnické osoby, ktoré v rámci svojich stanov určujú či dávajú svojim základným organizáciám alebo oblastným výborom právnu subjektivitu. V mnohých prípadoch sa nám však stáva, že subjekt sa preukáže prideleným IČO-m od Štatistického úradu, ale pri podrobnom skúmaní a preverovaní zistíme, že príslušná základná organizácia alebo oblastný výbor a pod., nemá právnu subjektivitu príslušnej právnickej osoby (priznanú napr. jej stanovami). Túto skutočnosť nie je možné v súčasnosti preveriť na portály Štatistického úradu. Navrhujeme preto, aby tento údaj bolo možné získať z novozriadeného registra, t.j. aby sa do registra zapisoval aj údaj o právnej subjektivite takejto zapisovanej osoby a to v nadväznosti na § 2 ods. 3 písm. f) a následne vymenované údaje v § 3. Z týchto ustanovení nie je výslovne zrejmé, či sa všetky tieto subjekty „objavia“ medzi subjektmi v § 3 ods. 4. 
 	O 	A 	 	
Dôvera zp a.s. 	§ 7 ods. 1  
Navrhujeme doplniť v odseku 1 slová „zdravotným poisťovniam“. 

Odôvodnenie: Navrhujeme, aby bolo v zákone výslovne uvedené, že údaje z registra sa budú poskytovať v elektronickej forme, automatizovaným spôsobom, bezodplatne a v rozsahu plnenia úloh podľa osobitných predpisov aj zdravotným poisťovniam. Zdravotné poisťovne pri vykonávaní verejného zdravotného poistenia pracujú s údajmi o platiteľoch poistného (zamestnávatelia, samostatne zárobkovo činné osoby, platitelia dividend), poskytovateľoch zdravotnej starostlivosti a v neposlednom rade aj s údajmi o dodávateľoch. Nakoľko zdravotné poisťovne najmä na úseku predpisovania pohľadávok z verejného zdravotného poistenia a ich následného uplatňovania nevyhnutne potrebujú aktuálne údaje o právnických osobách a podnikateľoch, navrhujeme, aby boli aj vyslovene doplnené medzi subjekty, ktorým sa také údaje poskytujú. Otázka postavenia súkromných zdravotných poisťovní ako orgánov verejnej správy alebo právnických osôb, ktorým je zverená pôsobnosť v oblasti verejnej správy je totiž sporná. Navrhovaným doplnením sa bude možné vyhnúť tomu, aby v budúcnosti nikto nespochybňoval takéto oprávnenie pre prístup k aktuálnym údajom z registra. 
Vychádzame tiež z platnej úpravy, § 23a ods. 2 zákona č. 253/1998 Z. z. o hlásení pobytu občanov Slovenskej republiky a registri obyvateľov Slovenskej republiky v znení neskorších predpisov, podľa ktorého sa údaje z registra fyzických osôb poskytujú okrem iných aj zdravotným poisťovniam. Sú tu popri ostatných subjektoch vyslovene uvedené. 
 	Z 	A 	Upravené po dohode iným spôsobom. 	
Dôvera zp a.s. 	§ 9 a § 14  
V nadväznosti na prideľovanie IČO zo strany Štatistického úradu a v nadväznosti na prechodné ustanovenia, navrhujeme, aby v zákone bolo presne špecifikované, aké IČO sa má v prechodnom období používať. 
Z praxe zdravotnej poisťovne vyplýva, že už v súčasnosti je prideľované IČO, ktoré má dlhší počet znakov, než štandardné IČO (najmä prideľované organizačným zložkám právnických osôb). Bolo by vhodné do prechodných ustanovení doplniť, či budú musieť právnické osoby používať (do svojich registrov údajov zapisovať) pridelené IČO v celej dĺžke (napríklad k základnému 8 miestnemu číslu pridané ešte 4 číslice), alebo len v štandardnej dĺžke 8 znakov, t.j. aké IČO majú registrovať a používať, napríklad v prípade zdravotnej poisťovne pri predpisovaní poistného výkazom nedoplatkov. 
 	O 	N 	Identifikátor sa z pohľadu technickej definície nemení a zostáva naďalej platný. 
Len organizačné zložky budú mať 12 miestny identifikátor. 	
NROZP 	K čl. I § 2 ods. 3 písm. b) 
Na koniec textu žiadame doplniť slová „s výnimkou fyzickej osoby, ktorá vykonáva osobnú asistenciu pre fyzickú osobu s ťažkým zdravotným postihnutím podľa osobitného predpisux) 

Poznámka pod čiarou x) znie 
x) § 20 zákona č. 447/2008 Z.z. o peňažných príspevkoch na kompenzáciu ťažkého zdravotného postihnutia 

Odôvodnenie: 
Z dôvodu spresnenia znenia návrhu zákona odporúčame v zákone uviesť, že do registra právnických osôb sa nezapisujú fyzické osoby vykonávajúce osobnú asistenciu. 
Za fyzickú osobu, ktorá vykonáva inú samostatnú zárobkovú činnosť sa podľa § 6 ods. 2 písm. b) zákona č. 595/2003 Z.z. o dani z príjmu považuje i fyzická osoba, ktorá vykonáva činnosť osobnej asistencie pre fyzickú osobu s ťažkým zdravotným postihnutím. Osobný asistent vykonáva osobnú asistenciu na základe zmluvy o výkone osobnej asistencie uzatvorenej medzi fyzickou osobou s ťažkým zdravotným postihnutím a osobným asistentom podľa § 51 a 853 Občianskeho zákonníka, nevykonáva ju na základe živnostenského oprávnenia a preto nie je vedený v živnostenskom registri. 
Register osobných asistentov žiadny subjekt nevedie, na úrad práce, soc. vecí a rodiny sa odovzdáva len zmluva o výkone osobnej asistencie, ktorá je podmienkou pre výplatu peňažného príspevku na osobnú asistenciu. 

 	Z 	N 	Keďže výkon predmetnej činnosti nie je ako taký podnikaním, z definície sa tieto osoby nebudú do registra právnických osôb zapisovať, ak vykonávajú osobnú asistenciu. Po vysvetlení bolo od pripomienky upustené.